I 


Révai  TesNévek^ 

BudapesK 


i- 


r 


i 

% 

i-V. 


K.l 
'■•  I 


I 


I 
Sí 

^1 


I 


|: 


,^6*' 


sfisBíSS^ 


^m 

SiüiS 

CffMm* 

^ 

ii:iV,i'ji''>^ 

Ifiiti  f^  jW^SS^S 

n 

yciP" 


'  EGY  sírdomb  Körül  1 


4. 


Wn. 


él 


W 


Wli 


RÉVAI  TESTVEREK  KIADÁSA 


'  ¥  1 


^y. 


y 


FRANKLIN- TARSULAT    NVOMDAJA. 


(Az  íróasztaltól  a  beteg  ágyáig.    Álmatlan  álmok.) 


.  .  .  Futottam  önmagara  elől.   «Ö»  üldözött:  az  ((Én». 

Azok  a  bölcsek,  a  kik  tagadják,  hogy  a  teremtés  cso- 
dája, az  ember,  két  részből  áll  :  lélekből  és  testből,  — 
hallgassák  meg  az  én  történetemet,  a  ki  végig  küzdöl- 
tem e  kettőnek  a  tusáját  egymás  ellen,  s  láttam,  érez- 
tem mint  törik  össze  az  az  egyedül  (?)  hatalmas  anyag  a 
test,  ama  « semmi »,  ama  láthatatlan  fogalom,  a  lélek  előtt. 

Épen  azon  a  napon,  a  melyen  megbetegedett,  kezd- 
tem hozzá  egy  új  munkához,  melyből  az  első  kötet  elké- 
szítését ez  év  végéig  megígértem  a  kiadónak,  Ráth 
Mórnak. 

Nem  regény  ez ;  —  hőse  nem  regény-alak,  hanem  a 
való  élet  és  az  igaz  szabadság  utáni  vágy  csodatetteinek 
hőse,  Benyovszky  Móricz. 

Kicsiny  gyermek  korom  óta  rajongok  érte. 

Mikor  legelőször  az  iskolába  felvittek,  gyáva  gyerek 
voltam,  minden  pajtásora  kifogott  rajtam.  Szokás  volt 
gúnyneveket  adni  egymásnak.  Nálam  nem  volt  rá  szükség: 
elég  volt  a  keresztnevem  csúfolódásnak.  «Móó — ricz!»  — 


Sírva  kerültem  haza.  Panaszt  tettein  az  apámnál,  hogy 
miért  kereszteltek  engem  Móricznak,  hogy  csúfol  vele 
minden  gyerek.  Akkor  aztán  az  apám  térdére  vett,  meg- 
mondá,  hogy  azért  választotta  a  számomra  ezt  a  nevet, 
mert  ezt  a  legvitézebb  magyar  hős  viselte  :  a  kinek  tör- 
ténete még  akkor  élénk  emlékezetben  volt :  Benyovszky 
Móricz,  és  aztán  elmesélte  nekem  e  csodaember  tör- 
ténetét. —  Nem  szégyeltem  aztán  többé  a  keresztneve- 
met, a  ki  csúfolt  érte,  az  üstöke  bánta. 

Később  aztán,  mikor  Rontó  Pált  olvastam,  majd 
Benyovszky  élettörténetének  kivonatait,  mikor  regény- 
nek, színdarabnak  feldolgozva  láttam,  mindinkább  meg- 
szerettem, hogy  véteknek  tartottam  volna  a  történetét 
regénynek  feldolgozni.  Akár  vázlatban  elmondva,  akár 
költői  fictiókkal  felcziczomázva  úgy  tűnik  fel  ez  a  tör- 
ténet, mint  az  ellenmondások,  az  át  nem  hidalt  hézagok, 
a  véletlenek  és  lehetetlenek  tömkelege,  melyből  a  vezér- 
alak jelleme,  mint  egy  megoldatlan  sphinxtajány  jön  elő. 

Tehát  ezt  a  jellemet  magát  kell  kitalálni :  akkor  meg- 
értünk mindent,  s  az  ellenmondások  szépen  kibékülnek 
az  alapeszmével. 

Ez  az  én  feladatom  azzal  a  művel,  a  mihez  hozzá 
kezdtem.  Igazságot  szolgáltatni  e  rendkívüli  élettörténet 
alakjának,  költői  hozzáképzelés  nélkül,  pusztán  a  való- 
nak összeállítása,  a  vezérelv  követése  s  a  körülmények 
megvilágítása  által.  Nehezebb  munkám  még  nem  volt 
soha. 


Legelőször  is  Benyovszky  saját  maga  által  följegyzett 
emlékiratait  angolból  lefordítani.  Ezt  sem  bízhatom 
másra.  Mert  a  szerző  (ki  a  magyaron  kívül  Európa  min- 
den nemzetének  nyelvén  beszélt,  eszmejárásában,  phra- 
seologiájában  mégis  mindenütt  elárulja,  hogy  magyarul 
gondolkodott,)  eszméit  franczia  nyelven  írta  le  :  az  ere- 
deti kiadás  francziából  lett  angolra  lefordítva ;  és  így 
kétszeri  fordításból  kell  kitalálni  az  eredeti  magyar  szö- 
veget ;  a  nélkül,  hogy  hozzá  adnánk,  vagy  változtatnánk 
rajta.  Aközben  pedig  fel  kell  jegyezni  az  irányadó 
mozzanatokat,  a  magyarázatra  váró  helyeket,  a  futólag 
vázolt  érdekes  alakokat,  a  homályosabb  helyzeteket,  s 
az  egész  lélektani  kifejlődést,  melyet  az  emlékíró  maga 
gyöngéden  sejtetni  enged. 

Éhez  a  munkához  kezdtem  hozzá :  november  hatodi- 
kán. Szomorú  dátuma  lett  egész  életemnek. 

Ettől  kezdve  tizennégy  napig  nem  volt  rám  nézve  se 
éjjel  se  nappal.  A  nappal  is  olyan  sötét,  az  éjjel  is  olyan 
álmatlan.  Egész  nap  utaztam :  —  az  íróasztalomtól  a 
betegem  ágyáig  és  onnan  vissza.  Pihentem,  mikor  dol- 
goztam. Nehéz,  fejtörő  munkát.  Számláltam,  hány  lap 
van  már  meg  ?  hány  van  még  hátra  ?  aztán  ismét  amoda 
vissza :  számlálni,  hány  érütés,  hány  lélekzetvétel  egy 
perez  alatt?  Aztán  megint  újra  kezdődik  a  futás.  Az  a 
futó  pokrócz  ott  a  szobákon  végig  de  sok  mérföldnyi 
útról  beszélhetne,  ha  tudna !  —  Teltek  az  alkonyatlan 
napok,  a  virradatlan   éjszakák.    Szaporodtak  a  megírott 


8 

lapok  az  Íróasztalomon.  —  Tízszer  is  levetettem  maga- 
mat a  pamlagra  ;  de  a  mi  a  szememre  jött,  az  nem  volt 
álom,  csak  kínzó  kábulat.  —  Fölkergetett  az  a  rém ! 
Nem.  is  gondoltam  az  evésre.  Egy  kanál  leves  délben, 
este,  időnkint  egy  gyűszűnyi  cognac  tartotta  fenn  a  tes- 
temet. —  Hanem  a  lelkem  nem  volt  kifáradva.  —  Pedig 
én  azt  akartam,  hogy  fáradjon  ki,  hagyjon  elnyugod- 
nom. —  A  tizennegyedik  napon  este  a  tizenhetedik  ívet 
írtam  a  munkából. 

A  lelkem  kétfelé  volt  szakadva.  Az  előttem  fekvő 
mű  leköté  egyfelől  Szibéria  virradatlan  téli  éjszakájához ; 
összeesküvés,  árulás,  kétségbeesés ;  nyomor,  rideg  pusz- 
taság, viharos  jégtenger  változó  képei,  s  ha  félre  néz- 
tem az  írásból,  ott  feküdtek  mellettem  a  receptek  ha- 
lommal, s  eszembe  jutott,  a  mit  naponként  kétszer  a 
nagy  tudományú  orvosoktól  megtudtam  a  kórtünetek- 
ről, a  válság  közeledtéröl  s  oda  volt  lánczolva  a  lelkem 
másik  fele. 

Hiszen  nem  volt  rá  szükség,  hogy  magamat  kínoz- 
zam :  igen  jó  ápolói,  kitűnő  orvosai  voltak.  Ott  volt 
mellette  a  leányom,  rokonaim  ;  derék  hű  asszonyok,  s 
a  kinek  hálámat  soha  eléggé  le  nem  róhatom,  sógorom, 
dr.  Huray,  mint  orvos,  kitűnő  és  nagy  tapasztalatú  ész, 
mint  ember,  aranyszívű  ;  ott  volt  éjjel-nappal  a  betegem 
mellett :  én  pihenhettem  volna  ;  unszolt  is  mindenki. 

Egyszer  aztán  közbejött  egy  örömnap !  A  válság 
napja.  A  baj  jobbra  fordult.  A  veszélyes  lob  egyszerre 


elmúlt,  a  láz  megszűnt,  a  tüdő  felszabadult.  Az  orvosok 
üdvözölték  a  beteget  r  nekem  azt  mondták,  csoda  tör- 
tént. —  Ezen  a  napon  tudtam  vacsorálni.  —  A  lélek 
megadta  magát,  nem  harczolt  ellenem  többé.  Elálmo- 
sodtam. Mindenki  azt  monda,  hogy  jó  lesz  lefeküd- 
nöm :  —  ma  nyugodalmas  éjszaka  következik.  Huray 
is  hazament.  Én  azonban  még  be  akartam  fejezni  azt  a 
tizenhetedik  ívet,  s  vacsora  után  leültem  ismét  dolgozni. 
Hanem  már  ekkor  az  anyagé  volt  a  hatalom.  Egyszer 
csak  lehúzott  a  fejem  az  íróasztalomra,  a  toll  kiesett  a 
kezemből :  az  utolsó  szó  ez  volt  ((azonnal».  —  És  most — 
negyven  nap  után,  —  mikor  újra  előveszem  a  félbe- 
hagyott munkámat,  még  mindig  ez  az  utolsó  szó  benne 
« azonnal",  és  én  nézem  a  félbeszakadt  sort,  és  töröm 
rajta  a  lelkemet,  mi  következik  e  szó  után  ! 

Éjfél  után  két  órakor  ébresztettek  fel  azzal  a  szóval, 
hogy  a  « végek  végei>  előtt  állunk.  —  A  halál  angyala 
hív.  —  így  végezte  az  Úr  !  —  Őrangyalomnak  vissza 
kell  térni  az  égbe.  —  Pedig  valóban  meg  volt  gyógyulva 
nagy  veszélyes  bajából.  Az  az  ő  hatalmas  tüdeje,  mely- 
nek minden  hangjára  most  is  emlékszem :  legyőzte  a 
czudar  halált,  azt  a  fojtogató  rémet,  s  akkor  küldött  le 
neki  az  Úr  egy  szebb  halált.  Megölte  a  szíve,  hirtelen, 
gyorsan,  fájdalom  nélkül.  Az  az  ő  «jó  szíve»,  a  mely 
soha  nem  vétett  senkinek,  hogy  tudott  olyan  rósz  szív 
lenni ! 

JÓKAI :  Utazás  egy  sírdomb  körül.  2 

Mikor  átmentem  a  szobájába,  egészen  nyugodt  volt : 
azt  mondta,  hogy  semmi  fájdalmat  sem  érez,  több  gyer- 
tyát kért  gyújtatni,  mert  sötét  van,  s  kért,  hogy  a  ruháit 
készítsem  oda ;  mert  fel  akar  kelni.  Es  aztán  nézett  rám 
azokkal  a  nagy,  fekete,  mindent  mondó  szemeivel,  hogy 
én  ahoz  hasonló  sötétséget  nem  tudok  álmodni.   A  túl- 

•  1  " 

világ  volt  abban.  O  már  látott  abban ;  de  ajkai  nem 
mondhatták  el,  mit?  Dr.  Huray  ott  volt  már  az  ágya 
mellett:  éjfélkor,  nyugtalanságtól,  elöérzettől  ösztönözve, 
visszajött.  Nem  segíthetett  rajta  többé. 

Az  érverés  sebes  volt,  de  alig  érezhető.  Kezemben 
tartott  keze  jéghideg. 

Aztán  szép  csendesen  elaludt :  egy  jajszó,  egy  sóhaj- 
tás nélkül  —  örökre. 

Olyan  szép  halál  volt,  hogy  meg  kellett  szeretni. 

Hiszen  mindezt  nem  azért  mondom  én  el  újra,  mintha 
azt  akarnám,  hogy  a  sebeimet  gyógyítsa  a  részvét.  Meg- 
nyugodtam már  benne,  hogy  jó  volt  ez  így.  Hosszú, 
boldog,  dicsőséges  életnek  szép  befejezése.  Koszorúkon 
nyugszik,  koszorúkkal  van  betemetve.  S  az  egész  nem- 
zetnek a  szeretete  nyilvánult  a  ravatalánál.  A  legmaga- 
sabb uraktól  a  legszegényebb  koldusnőig  mindenki  kül- 
dött utána  egy  «légy  üdvözült»-et.  Háládatlan  volnék, 
ha  el  nem  ismerném,  hogy  az  általános  részvét  egy  pyra- 
mis  ahoz  a  kis  darab  kőhöz  mérve,  a  mi  az  én  bá- 
natom. 


De  mikor  az  a  kis  darab  kő  fekszik  épen  a  szíve- 
men, —  s  nem  akar  másutt  feküdni. 

Hiszen  én  is  tudok  filozofálni,  nevetséges  bolond  sem 
vagyok,  a  ki  gyógyíthatatlan  fájdalmat  affektál  ;  de  oda 
akarom  adni  egész  énemet  azoknak,  a  kik  a  lélektant 
az  emberi  szív  bonczolásából  akarják  kitalálni ;  a  kik 
minden  szenvedélyt,  indulatot,  magát  a  jellemet  annak  a 
kis  darab  húsnak  a  szövevényéből  akarnak  kimagyarázni, 
magyarázzák  meg  hát,  mi  történt  velem  ?  —  e  naptól 
fogva  nem  vagyok  költő  többé. 

A  testem  ép,  erős,  mint  azelőtt;  étvágy,  álom  vissza- 
tért :  még  kaczagok  is  vidám  társaságban  ;  hanem  mikor 
az  íróasztalom  mellé  leülök  ;  itt  nézem  naphosszant  az 
utolsó  szót,  a  mit  akkor  leírtam  :  « azonnal »  ;  és  nem 
tudom,  mi  következzék  utána? 

Egyszer  olvastam  egy  franczia  regényt,  melyben  egy 
férj  a  haldokló  felesége  ágya  mellett  alkudozik  a  nővéré- 
vel, a  ki  egy  kerítőné,  hogy  a  mint  a  neje  meghal,  azon- 
nal nőül  vegyen  egy  leányt,  a  ki  gazdag  és  előkelő,  de 
a  kinek  sürgetős  szüksége  van  egy  férjre,  hogy  botlásá- 
nak következményei  el  legyenek  vele  takarva :  —  s  a 
férj  rááll.  —  Hát  én  megengedem,  hogy  ilyen  emberek 
is  lehetnek  a  valóságban.  —  De  én  nekem  viszont  en- 
gedjék az  új  korszak  bölcsei,  hogy  beszéljek  nekik  egy 
olyan  boldogtalan  emberről,  a  ki  a  feleségével  együtt 
a  múzsáját  is  eltemette. 

S  ez  is  valóság. 

2* 

Pedig  ez  nekem  mesterségem,  életmódom,  mint  a 
kovácsnak  az  üllő  és  kalapács.  Keresem  és  nem  találom. 

Azt  mondják,  hogy  nagyszerű  temetése  volt.  —  Én 
nem  láttam  belőle  egyebet,  mint  a  koporsó  födelét  s 
nem  emlékezem  egyébre,  mint  arra,  hogy  milyen  mély 
volt  az  az  üreg,  a  mibe  lebocsátották,  s  hogy  milyen 
hideg  volt  az  a  marok  föld,  a  mit  utána  dobtam  :  sehogy 
sem  akart  a  két  tenyerem  között  megmelegedni. 

Milyen  nagy  volt  az  üresség  körülöttem,  mikor  haza- 
kei ültem  !    Pedig   ott  voltak   rokonaim,  barátaim    mind. 

És  az  íróasztal ! 

Sok  nagv  baj  ért  az  életben  !  Ez  az  íróasztal  mindig 
menedéket  nyújtott ;  ez  védelmezett,  megsegített,  meg- 
vigasztalt ;  meggyógyított ;  sok  nagy  nehéz  sorsban. 

És  most  meggyűlöltem  azt  az  íróasztalt ;  undorral, 
iszonyattal  közeledtem  hozzá,  mint  egy  bűntárshoz,  a  ki 
hűtlen  lett  és  áruló. 

Pedig  mégis  le  kellett  hozzá  ülnöm  ;  a  nagy  halmaz 
vigasztaló  levél  ott  hevert;  azok  közül  sokra  felelni 
kellett  azonnal,  meg  kellett  köszönni  a  közönség  rész- 
vételét. Képzelem,  hogy  a  kik  november  23-iki  kelettel 
kaptak  tőlem  levelet,  hogy  mondták  magukban  :  « micsoda 
ferde  sorok  ;  micsoda  kuszált  betűk,  mi  töredezett,  mi 
értelmetlen  kifejezések!"  —  Oh,  ha  tudnák,  mibe  volt 
mártogatva  az  a  toll,  a  mivel  ama  leveleket  írtam  ! 

Aztán  megint  újra  kezdtem  a  futást.  A  gyűlölt  íróasztal- 
tól ö  hozzá.  Csakhogy  most  már  kissé  messze  volt  tőlem 

a  fekhelye.  Mindennap  kimentünk  hozzá  a  leányommal, 
vittünk  neki  egy-egy  ibolyacsokrot,  s  mikor  hazaértem, 
egy  kis  idő  múlva  megint  úgy  jött,  mintha  újra  vissza 
kellene  mennem  ! 

Minden  ember  azt  mondaná,    hogy  bolond  vagyok . . . 

Talán  így  is  —  gondolnak  már  ilyesmit. 

Hiszen,  az  Isten  szerelmeért,  annyi  becsületes,  szerető 
férj  temeti  el  nejét,  a  kit  imádott,  megsiratott  s  aztán 
lát  a  dolog  után,  nem  veszti  el  az  eszét.  Másnak  is 
drága  volt  az,  a  mi  mindene  volt.  Tanult  feledni  és 
megnyugodni.  —  Csak  a  te  veszteséged  több,  mint  másé  ? 

Több  ! 

Rám  nézve  nem  csak  szerető  hitves  volt  az,  a  kit 
elvesztettem,  hanem  egész  valóm  kiegészítő  része,  a  mi 
az  én  jellememben  hiányzott,  meg  volt  az  övében  s  azt 
kölcsön  adta  ;  ő  volt  a  lelkemben  az  aczél.  O  tőle  jött 
költői  munkálkodásomhoz  a  világosság  és  a  melegség. 
Fogok  én  még  ezután  is  írni,  de  hévtelenűl,  sugárta- 
lanul. 

Aztán  a  mi  egész  életünk  is  rendkívüli  volt.  Nem 
fogja  annak  a  részleteit  megírni  toll  soha,  mert  azokat 
csak  mi  ketten  tudtuk,  s  előttem  szentebbek  ezek  a  tit- 
kok, mint  hogy  profanáin!  tudjam.  Kitalálni  pedig  nem 
lehet,  mert  azok  a  mesék  rejtélyeihez  hajaznak.  De  nagy 
vonásaiban  mindenki  ismeri.  Szerelmünket  ugyanazon 
szikra  gyújtá  meg,  mely  egy  nemzetet  új  életre  költött, 
s  annak  lángját  a  sors  minden  viharai  próbálták  ki  ele- 


jétől  végig,  egy  hosszú  életen  át.  Az  volt  a  nászutazás ! 
Véres  csatatereken  keresztül,  ostromolt  városok  égő  rom- 
jai közt,  bombák  mennydörgése  alatt :  majd  nekivágni  a 
havas  sivatagnak,  ellenséges  nép  lakta  vidékeknek,  tűrve 
nyomort,  éhséget,  fáradalmat,  nekirohanni  a  vész  köze- 
pének, a  kétségbeesés  erélyével ;  keresztültörni  az  ellen- 
ség győzelmes  táborán  egyedül,  kettecskén  s  aztán  el- 
rejtőzni mély  erdők  sötétjében,  egymásnak  találkozót 
adni  farkasordító  tanyák  viskóiban  s  azokon  betegen 
is,  félholtan  is,  száz  mérföldnyi  távolból  is  halálveszély 
fenyegetései  közt  is  megjelenni !  —  és  éveken  keresz- 
tül !  Hányszor  elveszhettem  volna  nyomorultul,  ha  nincs 
valaki,  a  ki  megszabadításomra  ki  tudja  gondolni  azt, 
a  mi  lehetetlen,  és  aztán  lehetővé  tudja  azt  tenni !  — 
A  végveszély,  a  kétségbeesés  utolsó  perczeiben  láttam  őt 
mindig  megjelenni  —  nevetve  —  derülten  —  diadalmas 
arczczal ;  —  eltitkolva  a  saját  szenvedését!  S  ezt  felej- 
teném el  valaha? 

S  ha  én  elfelejteném  is  őt,  nem  felejt  ő  el  engem. 
Minden  nap  felkeres  álmomban,  s  beszél  arról,  a  mi 
volt  és  arról,  a  mi  lesz.  Es  nappal  nem  tudok  egyébről 
gondolkozni,  mint  arról,  a  mit  az  álom  félbenhagyott .. . 

Ezt  még  sem  vihetem  így  sokáig.  Megöli  a  testemet 
a  lelkem. 

Rokonaim,  barátaim  mind  azt  tanácsolák,  hogy  men- 
jek el  rövid  időre  utazni,  valahová,  a  hol  melegebb 
a  napsugár,    a   hol  még  a  szabadban  nyilnak  a  virágok. 

nemcsak  a  halotti  koszorúkon  ;  dolgozni  úgy  is  képtelen 
vagyok,  majd  talán  az  út  gyönyörűségei  visszaadják  a 
testi  erőmet,  az  út  boszúságai  vágyómat  az  « itthon »  után. 

"Itthon  ?»   Ez  nagy  kérdés. 

Eddig  három  helyen  is  volt.  —  A  hová  együtt  letele- 
pedtünk. —  Hol  lesz  ezután? 

Valóban  úgy  el  voltam  azon  napokban  gyöngülve,  hogy 
csak  végig-végig  estem  hosszában  a  földön,  mikor  gyor- 
sabb járáshoz  kezdtem  :  az  utam  kezdetén  épen  alája 
estem  a  kocsinak ;   úgy  szedett  fel  a  leányom. 

Van  egy  jó  leányom,  a  kinek  én  a  művészi  pályát 
szántam  :  a  festészetet  tanulta.  A  vészhírre,  hogy  anyja 
nagy  beteg,  hazasietett.  —  Senkinek  a  koszorúja,  a  mit 
a  ravatalra  tettek,  nem  volt  olyan  drága,  mint  az  övé  ; 
mert  ő  azt  a  babért  adta  oda,  a  mit  saját  maga  remélt 
a  jövőtől  kiérdemelhetni.  A  művészpálya  ezzel  félbesza- 
kad. —  Meddig?  —  A  jó  Isten  tudja.  —  Okos  és  jó 
volt  a  mondása,  a  mivel  elhatározását  kifejezte  :  « minden 
életnek  van  valami  czélja,  az  én  életczélom  eddig  a 
művészet  volt,  ezután  az  lesz,  hogy  az  apámnak  gondját 
viseljem".  —  S  itt  most  egy  nagy  üres  lap  következik; 
a  mire  hasztalan  töprengek,  nem  tudom  kitalálni,  hogy 
mit  írjak  ?  —  Hát  érdemes  az  én  hátralevő  életem 
arra,  hogy  azért  valaki  a  múzsája  csókját  elfelejtse  ?  — 
Talán  jő  valami  váratlan  fordulat?  A  sors  leleményes. 
Az  a  nagy  költő  ;  nem  mink  ! 

Tehát   legelőször  is  megyünk  Münchenbe,  elbúcsúzni 

a  derék  tanárunktól,  a  lángeszű  Liezenmeyertől,  s  össze- 
csomagolni a  tanulmányokat  és  hazaküldeni,  azután  el 
abba  az  országba,  a  hol  meleg  a  tenger.  Mert  ez  az 
egyedül  hü  elem.  A  lég  egyre  változik,  hol  izzaszt,  hol 
dermeszt ;  de  a  tenger,  ha  egyszer  meleg,  mindig  az. 

De  vájjon  azért,  hogy  azt  a  koszorúkkal  fedett  sírt 
messzire   elhagyom,    az   álmok   nem    jönnek-e  utánam  ? 

Erre  a  kérdésre  adott  válasz  odafenn  az  a  czím  : 
((Utazás  egy  sírdomb  körül. »    —  Kezdjünk  hozzá. 

(Képek  és  fák.) 


Hallom  én  azt  jól ! 

Azt  a  gúnykaczajt  körülöttem  :  ((hahaha  !  —  A  vén 
poéta  eddig  is  fantasta  volt,  vénségére  rémlátóvá  lesz  ! 
álmokat  magyaráz,  —  földöntúli  lényekkel  társalog,  — 
szellemeket  hisz  ! . . . » 

Hát  igen  is  hiszek.  Csak  hogy  nem  félek  tőlük,  mint 
a  hogy  nem  félek  a  méhektől,  a  mik  körüldöngnek ; 
pedig  a  legtöbb  ember  fél  tőlük ;  —  én  hozzájuk  vagyok 
szokva,  ismerem  őket,  nem  bántanak. 

Hisz  én  már  régen  hozzá  szoktam,  hogy  körül  legyek 
véve  attól  a  kitalálhatlan  világtól,  a  minek  észleléséhez 
hiányzik  az  emberi  testnél  az  érzék.  —  Még  a  múlt 
évi  szeptemberben  megírtam  ezt  az  ide  beiktatott  feje- 
zetet a  i^Képekröl  és  fákról^,  nem  sejtve,  hogy  mi- 
lyen jól  fog  találni  ez  s.  jelen  kedélyállapotomhoz.  Víg 
szüreti  napok  között  fogamzott  ez  meg  a  fejemben.  Majd 
a  Jvégén  azt  is  megmondom,  hogy  mi  vezetett  erre  a 
tanulmányra  f  A  ((Nemzet*  szerkesztősége  már  akkor 
jelezte,  hogy  a  czikkemet  közölni  fogja. 

Tehát  a  tanulmány  a  következő  : 

Az  a  szoba,  a  hol  én  dolgozom,  köröskörűi  van  diszítve, 
csupa  merő  öngyilkosok  arczépeivel,  mindenféle  rámákba 
foglalva.  —  Azok  pedig  nem  úgy  kerültek  a  négy  fa- 
lamra, mintha  én  valami  különös  szenvedélylyel  gyüjte- 
ném  azoknak  az  arczképeit,  a  kik  valamely  nevezetes 
öngyilkosság  által  tették  magokat  hirhedetté.  —  Nem  ! 
Ezek  akkor  a  midőn  arczképeiket  a  szobám  falára  akasz- 
tottam, mind  országvilág  bámulta  nagy  emberek  voltak, 
körúlragyogva  a  dicsőség  fényétől ;  némelyik  kedves  jó 
barátom,  rokonom,  pártfogóm,  kiket  a  nemzeti  kegvelet 
tűntetett  ki  azzal,  hogy  arczképeiket  megörökíté ;  s  csak 
azután  következett  el  rájuk  az  a  végzet,  hogy  saját 
kezükkel  törjék  be  azt  az  ismeretlen  kaput,  mely  egy, 
testünkkel  elérhetetlen  világba  vezet.  Mind  büszkén  te- 
kintenek alá  rám  ! 

Megnyitotta  a  rémek  sorát  Czakó  Zsigtnond.  Ott 
van  olajfestményű  képe,  Barabás  ecsetje  által  élethíven 
megalkotva,  délczeg  fiatal  költői  fej,  az  élet  napsütötte 
zománczával  arczán.  O  volt  a  magyar  drámairodalom 
leghatalmasabb  hőse ;  a  ki  a  magyar  színpadon  egy  új 
korszakot  alkotott  meg,  kegyencze  a  kornak,  i^ú  kor- 
társaitól szeretve,  a  vénektől  pártfogolva,  a  közönségtől 
kezein  hordozva  ;  vajh  mi  lakhatott  e  merész  tekintetű 
arczon  belül?  Minden  estét  együtt  töltöttünk  a  « Pesti 
Hirlap"  akkori  szerkesztője,  Csengery  Antal  szállásán. 
Az  volt  a  gyűlhelye  az  ifjú  szabadelvű  Magyarország 

matadorainak :  Petőfi,  Pálfi'y  Albert,  Irinyi  József, 
Pákh  Albert,  Emődi  voltak  mindennapi  vendégtársak, 
néha  Kazinczy  Gábor  is.  Sem  bor,  sem  kártya,  sem 
szép  asszony  nem  adta  az  élvezetet ;  thea  mellett,  iro- 
dalmi, szépműtani  kérdések  fölött  vitáztunk,  mikben 
Czakónak  mély,  alapos  tanulmányai  kerültek  érvényre. 
Egy  délután,  ismét  ilyen  kedélyes  társalgás  közepett, 
elővette  Czakó  Csengery  czéllövő  pisztolyát  az  asztal- 
fiókból, s  mintha  játszanék  vele,  szájába  fogta  a  cső 
végét.  Alig  hallatszott  a  durranás,  mikor  hanyatt  dőlt  a 
karszékben.  Csak  a  balkezével  pattintott  néhányszor  fity- 
tyeket  á  levegőben.  A  világot  akarta-e  gúnyolni  vele  ?  — 
Estére  halva  volt.  Soha  se  tudta  meg  senki,  mi  indí- 
totta e  szörnyű  elhatározásra? 

A  második  arczkép,  mely  a  falról  alátekint,  az  az 
ismeretes  daliás  alak,  azzal  a  fekete  körszakállal,  a 
sűrű  fekete  szemöldökkel :  van  benne  valami  I.  Napó- 
leonból és  Columbusból ;  úgy  nevezi  az  utókor,  hogy 
az  «elsö  magyarul,  minden  hű  fia  e  hazának  ismeri  azt 
a  mondást  "Magyarország  nem  volt;  hanem  lesz ! » 
Ezt  mondta,  ezt  tette,  ezért  küzdött,  áldozott,  eszmélt, 
ennek  élt.  A  neve  Széchenyi  István.  Akkor  került 
ebbe  a  rámába,  mikor  Tisza-Duna  partján  ezt  a  népdalt 
énekelték:  "Széchenyi  homlokán  virul  a  borostyán!" 
Egyszer  aztán  jött  az  a  láthatatlan  kéz,  mely  egykor 
Salmanassár  király  palotájára  fenyegető  jóslatát  felírta, 
s  odajegyzett  az  ő  nagy  mondása  után  egy  kérdőjelt  (?) 

S  ez  az  egy  jel  képes  volt  elhomályosítani  a  vezető  láng- 
észnek világát.  Nem  bírta  elviselni  azt  a  gondolatot, 
hogy  kétségbe  vonhassa  maga  az  Istenség  az  ő  imádott 
hazájának  létezését.  Sokáig  lelki  halott  volt :  aztán  egy- 
szer csak  láttuk  feltámadni,  hajdani  szelleme  egész 
ragyogásában.  «Egy  tekintetet"  (Ein  BHck)  vetett  az  or- 
szágra, s  az  olyan  fényes  volt,  hogy  megtörte  az  éjsza- 
kát ;  csak  egy  pillanatra,  mint  a  villám.  Tudjuk,  hogyan 
halt  meg.  Azt  mondánk :  felment  az  égbe,  a  rosszul 
értesült  bírótól  a  jobban  értesült  bíróhoz  appellálni. 
Hanem  azért  az  ő  nagy  elhatározása  is  örök  talány  ma- 
radt előttünk. 

A  harmadik  arczkép  Teleky  Lászlóé.  Ez  a  nyugodt, 
íilozofi  tekintet,  ez  a  méltóságos  alak,  mellén  össze- 
font karokkal,  most  is  elevenen  áll  mindnyájunk  előtt, 
a  kik  őt  ismertük.  Az  arczkép  abból  az  időből  keletke- 
zett, a  mikor  Teleky  László  még  csak  mint  költő  volt 
ismerve  ;  midőn  »Kegyencz»  czímű  drámáját  színpadra 
hozták.  Tizenöt  évig  állt  e  kép  itt  az  íróasztalom  fölött, 
ezalatt  Teleky  László  átalakult  a  magyar  emígratió  egyik 
vezérévé,  majd  a  nemzeti  ellenzék  szószólójává.  Mind- 
nyájunk szeme  feléje  volt  fordulva  ;  tőle  vártuk  :  mit  fog 
mondani  az  országgyűlésen,  ő  rá  volt  bízva  a  határozati 
párt  állásának  megvédelmezése.  S  azon  a  reggelen, 
melyen  mély  államférfiúi  tanulmánynyal  készített  szónok- 
latát el  kellett  volna  a  magyar  parlament  termében 
mondania,    ott    találták   őt    keresztüllőtt   szívvel    az   író- 

asztala   előtt.    Senki   sem   tudja,    mit  hallgatott   el,    és 
miért  f 

Negyedik  arczkép  Nyáry  Pálé.  A  48-as  örömnapok- 
ban lett  e  kép  falamra  felfüggesztve,  ő,  a  ki  nekem 
mint  jellem,  mint  férfi  ideálom  volt :  a  kiről  azt  írtam, 
hogy  (ivas  embere,  a  kit  láttam  daczolni  a  sors  minden 
viharaival ;  láttam  bátran  megállni  a  helyét,  ott,  a  hol 
a  legbátrabbak  is  megremegtek  ;  magam  hozzá  támasz- 
kodtam, mikor  a  földet  éreztem  ingadozni  a  lábam 
alatt ;  a  ki  úgy  szeretett,  mint  a  fiát,  s  én  őt  úgy,  mint 
apámat ;  a  kiről  azt  mertem  egyszer  mondani,  hogy, 
ime  itt  egy  ember,  a  kit  a  sors  arra  választott  ki,  hogy 
minden  csapását  kipróbálja  rajta  !  —  És  mikor  a  sors 
csapásai  megszűntek,  vagy  legalább  megenyhültek ;  a 
mikor  visszaadatott,  a  mi  legdrágább,  a  szabadság  és  a 
becsültetés,  akkor  Nyáry  Pál  egy  rósz  napon  saját  ma- 
gát levetette  a  tarpéji  szikláról,  hová  semmi  ítélet  nem 
küldé.  Mi  vitte  őt  oda  ?  Kitalálhatatlan  !  Becsülve  min- 
denki által,  ellenfeleitől  is,  vezérállást  foglalva  egy  tettre 
hivatott  hazafias  pártnál ;  ép  testtel,  ép  lélekkel,  hogy 
mehetett  oda  fel  az  öldöklő  magasba  ?  Még  előttevaló 
nap  órákat  töltött  el  velem,  alispán  korából  való  emlé- 
keit beszélve  nekem,  mintegy  hagyatékul.  Utána  szép 
vagyon  maradt  a  rokonaira  ;  tehát  zilált  anyagi  viszonyok 
sem  háboríták,  hogy  is  háborították  volna  azt,  a  ki 
éveken  át  ette  a  politikai  foglyok  rabkenyerét,  s  nem 
kért,  nem  panaszkodott. 

Talány,  kibuvárhatlan  örvény  maradt,  a  melyben  eltűnt. 

Az  ötödik  alak  Vidacs  Jánosé.  Ez  is  diadalmas  fény- 
napokban került  szobám  rejtekébe,  midőn  a  budapesti  el- 
lenzéki kör  együtt  választott  meg  bennünket  elnökeinek. 
Valódi  eszményképe  volt  a  magyar  forradalmárnak. 
(Többet  nem  is  ismertem  rajta  kívül.)  A  hogy  más  em- 
ber a  selyem  nyakravalót,  ő  úgy  kötötte  fel  magának 
minden  nap  a  hóhér  kötelét.  S  merészsége  mellett  igazi 
jellem  volt,  a  ki  még  az  ellenségnek  adott  szavát  is  meg- 
tartá,  mint  Regulus.  Es  democrata  a  szó  igaz  értelmében, 
a  ki  kora  reggeltől  estig  együtt  dolgozott  a  munkásai- 
val a  gyárban,  oktatva  őket  a  kézi  munkában  és  tanítva 
a  haza  és  a  szabadság  szeretetére,  a  kalapács  csattogása 
között ;  az  általa  feltalált  ekék  valódi  reformot  idéztek 
elő  a  mezőgazdaságban.  A  mihez  hozzáfogott,  annak 
végre  kellett  hajtva  lenni.  O  alkotta  meg  a  honvédmen- 
házat. Nagy  összegek  voltak  a  kezére  bízva  s  mikor  ő 
is  ugyanazon  tarpéji  szikláról  leveté  magát,  mely  Nyáry 
Pált  meghalni  látta,  egy  fillér  sem  hiányzott  az  áldo- 
zat-összegből:  csak  ő  maga  volt  összezúzva;  de  nem  a 
becsület ! 

A  hatodik  arczkép  egy  idegen  nemzetbeli  államfér- 
fiué ;  a  kit  akkor  hoztam  szerény  kis  Pantheonomba, 
midőn  ő,  az  idegen,  hatalmas  szót  emelt  az  osztrák  par- 
lamentben a  leigázott  Magyarország  igazai  mellett ;  el- 
mondva mindazt,  a  mit  nekünk  el  kellé  hallgatnunk. 
A    hála,  a  hódolat  érzelme  hozta  őt  ide  csendes   hajié- 

komba.  Néhány  év  múlva  ez  a  nagy  ember  öngyilkos- 
ságot  követett  el  magán.    Miért?    Ma  sem  tudja  senki. 

Hát  a  hetedik  arczképet  ne  sorozzam-e  közéjük ! 
Petőfit.  A  magyar  Tyrtasust.  A  ki  három  alakban  is 
meg  van  örökítve,  rajz  és  ecset  által  itt  a  szemem 
előtt.  Hát  nem  öngyilkosság  volt-e  az,  a  mivel  ő  vé- 
gezte ?  Fegyver  nélkül,  paripa  nélkül  oda  menni  a 
csatatérre,  hol  irgalom  nem  ismerő  ellenség  folytatja  az 
irtó  harczot?  s  ott  várni  be,  elmerengve,  védtelenül,  míg 
a  diadalmas  hordák  paripáinak  robogásától  megrendül  a 
lába  alatt  a  föld  ?  így  csak  az  tesz,  a  ki  szántszándékkal 
meg  akarja  áldozni  magát ! 

Tehát  heten  vannak. 

Mind  a  heten  olyan  alakok,  a  kik  nagy,  betöltetlen 
ürt  hagytak  maguk  után.  S  én  itt  járok  közöttük  végtűi- 
végig,  évek  során  át  és  kérdem,  majd  a  rám  néző  ala- 
koktól, majd  a  helyükön  maradt  üres  fehérségtől  :  mi 
volt  abban  a  nagy  bezárt  könyvben,  a  mit  erőszakos 
kézzel  felnyitottak  ? 

És  ők,  meg  az  a  « fehér  sötétség",  nap-nap  után,  év- 
ről-évre mind  azt  felelgetik  nekem:  «majd  megsúgjuk, 
ha  utánunk  jösz». 

És  még  sem  félek  tőlük ;  bizalommal,  őszinte  gyönyör- 
rel társalkodom  velük ;  —  mikor  csöndes  éjjel  zárt  ajtó 
megzörren,  a  parquette  megroppan,  lassú  hideg  szellő 
fuvall  át  a  szobán ;  dolgozó  lámpámban  nagyot  lobban 
a  láng;  kérdezem  magamban:   «melyitek  járt  itten?" 

Pedig  bizony  mondom,  hogy  mindazon  szellemek  kö- 
zött, a  kik  valaha  emberi  szívek  megremegtetésére  lát- 
ható alakot  öltöttek,  —  egy  sem  volt  oly  sápadáskeltő, 
oly  érverést  elakasztó  :  sem  az,  mely  Saul  királyból  ki- 
lopta a  vitézi  szívet,  sem  az,  mely  Brutust  Philippihez 
idézte  a  végtalálkozóra,  sem  az,  mely  Macbeth  kezéből 
kiejteté  az  áldomás-poharat,  mint  a  milyen  az  a  hét  alak 
itt,  a  kiket  ugyanazon  a  pályán,  a  melyen  én  járok, 
előttem  végig  haladni  és  elbukni  láttam  ■ —  és  a  kik  most 
is  itt  vannak  körülöttem. 

Hanem  én  azért  nem  félek  tőlük ;  —  mert  szeretem 
őket. 

Szeretem  az  otthonomat,  —  együtt  velük. 

Ki  innen  a  szabadba  ! 

Mintha  nem  tudnának  azok  oda  is  utánnam  jönni ! 

Azt  hiszitek  tán,  hogy  csak  a  képek  tudnak  beszélni, 
a  zöld  fák  nem? 

Oh  milyen  nagyon  szerettük  mi  a  fákat !  A  mi  fáin- 
kat !  A  miket  magunk  ültettünk.  Mikor  megvettük  azt 
a  svábhegyi  telket ;  három  magyar  holdnyi  területen 
nem  volt  más,  mint  földi  bodza,  átgázolhatlan  bozót, 
tüskés  cziher :  jó  tanyája  a  rókának  és  a  sündisznónak. 
Az  első  évben  magunk  ültettük  el  a  gyümölcsmagot  s 
mikor  azokból  csemete  lett,  én  magam  ojtottam  be  vala- 

mennyit  nemes  gyümölcsbe.  A  feleségem  annyira  kényez- 
tette őket,  hogy  még  csak  nyesni  sem  engedte  :  titokban 
tudtam  csak  lefűrészelni  róluk  az  akadékos  ágat ;  ö  azt 
hitte,  hogy  ez  azoknak  fáj.  —  Azonkívül  is  számos  em- 
lék van  kötve  e  kerthez.  A  fáink  között  vannak  jó  is- 
merősök, jó  barátok,  rokonok  ajándékai.  Valóságos  em- 
lékalbum. Hányszor  leveleztem  én  azt  végig !  (Nem 
azért  dicsérem  ám  a  kertemet,  mintha  el  akarnám  adni : 
hisz  ez  a  kis  darab  föld  az,  a  melyért  szeretem  ezt  az 
egész  planétát.) 

A  múlt  évben  igen  jó  szüretünk  volt :  pompás  borom 
lett  és  sok.  (Ezt  sem  azért  mondom,  mintha  vásárt  akar- 
nék vele  csapni,  nem.  Magam  iszom  meg  a  jó  bará- 
taimmal:  ezután  arra  adom  a  fejem.  "Igyunk  Nagyúr! 
Nem  boldog  a  magyar!"  —  Ez  ugyan  nem  igaz;  mert 
a  magyar  relatíve  más  földlakóhoz  mérten  elég  boldog ; 
hanem  azért  igyunk  :  ez  már  igaz  !j 

Egy  fal  melletti  szölőlugasom  maga  kiadott  egy  akó 
bort. 

S  a  sok  szagos  szőlőtőke  között,  melyek  aranyzöld, 
sárga,  rózsaszín,  bakacsin,  kökénykék  fürteikkel  moso- 
lyogtak felém  ;  ott  gyászolt  egy  lombos  tőke,  a  melyen 
de  csak  egy  bong  sem  volt.  Mindenkinek  feltűnik  az, 
s  mindenki  megkérdi  az  okát  ?  • —  Nem  terem  az  soha  !  — 
Tizenhat  esztendeje  ott  van  már  és  soha  egy  szemet  nem 
hozott.  —  Pedig  a  fajtája  egyike  a  legbővebben  termők- 
nek ;  fekete  izabella-szagos. 

JÓKAI :  Utazás  egy  sírdomb  körül.  4 

Ezt  én  egy  szomszédomtól  vettem  jó  pénzen,  a  kit 
az  igazi  nevéről  nem  ismer  senki :  a  szakálla  színéért 
úgy  hittak,  hogy  «Der  rothe  Andrézel».  Híres  szőlős- 
gazda volt,  a  legszebb  asztali  fajokat  ö  honositá  meg  a 
Svábhegyen.  Maga  hozta  oda  a  szép  egészséges  tőkét 
és  elültette  oda  a  többiek  sorába.  Azon  a  télen  össze- 
veszett a  fiaival ;  elbúsulta  magát,  kiment  a  szőlője  guny- 
hójába  s  ott  a  vadászfegyverével  agyonlőtte  magát.  És 
az  a  szőlőtő  soha  egy  fürtöt  nem  terem,  nem  is  virág- 
zik azóta,  pedig  gazdagon  hajt,  gyönyörű  nagy,  sötét- 
zöld szívalakú  levelei  vannak.  Megpróbáltam  én  azzal 
már  minden  kertésztempót,  visszametszettem,  karikára 
hajtottam,  meggyürüztem,  mind  nem  használt :  kárba- 
veszett nála  a  guanó,  a  poudrette  és  Hooibrenk. 

Menjünk  odább. 

Itt  van  egy  sor  kajszi  baraczkfa  a  völgyben,  vala- 
mennyi mind  lefelé  konyult  ágakkal,  csak  egy  emeli  ki 
magasan  a  sudarát  közülök,  mintha  jegenyének  készülne. 
Azok  a  lehajlók  egy  volt  képviselőtársam  (most  curiai 
birói  emlékei,  rendkívül  jó  termők,  hajlott  ágaikat  az 
arany  gyümölcs  terhe  szoktatta  lefelé  terebélyedésre.  — 
Ezt  az  egyet  pedig  a  hajdani  ügyvédi  princzipálisomtól 
kaptam  W  .  .  y  Sándortól,  a  ki  szenvedélyes  kertész 
volt.  Két  híres  ügyvéd  tartott  egy  irodát  Pesten.  M  .  .  .  r 
József  és  W  .  .  y  Sándor,  ezeknél  praktizáltam  én,  mint 
juratus.  A  szabadságharcz  alatt  M  .  .  r  Józsefet  nevezte 
ki    a    magyar    kormány    a    "vértörvényszék"    elnökévé. 

Jobbat  nem  is  tehetett  volna  oda  ;  mert  az  a  humánus 
derék  ember  mindenkinek  megmenté  az  életét,  a  ki  ke- 
zébe került.  Hanem  azért  mégis  főbe  lőtte  magát  Vilá- 
goson, ama  bizonyos  augusztus  13-án  1849-ben.  W  .  .  y 
Sándor,  kitűnő  műveltségű  férfi,  a  kit  mindenki  szere- 
tett, a  ki  csak  közelebb  ismerte,  életvidám  kedély,  egész- 
séges organismus,  gazdag  és  nőtelen,  —  egy  délután 
O-Szőnynél  —  a  bregetiumi  romok  között  régiségeket 
keresve  eltűnt,  —  a  Dunába  ölte  magát.  Senki  sem 
tudja  miért !  —  Hanem  az  ő  emlékfáján  soha  egy  szem 
gyümölcs  meg  nem  érik. 

Menjünk  tovább. 

Sokan  fognak  még  emlékezni  arra  a  joviális  alakra,  a 
kik  a  múlt  évtizedekben  Balaton-Füreden  megfordultak, 
a  kik  egy  csokoládé  színű  kabátban,  mely  a  hátán  kez- 
dett már  megfakulni,  végig  járt  a  sétányon,  s  minden- 
kinek tudott  valami  kedveset  mondani:  a  jó  ((Pius»)-ra. 
Valamikor  komáromi  benczés  tanár  volt,  gyerek-korom- 
tól ismertem,  később  tihanyi  administrator.  Tőle  kap- 
tam ajándékba  két  fát,  mikor  ott  jártam  egyszer ;  egy 
füredi  spanyolmeggyet  és  egy  (iVeszerle»-baraczkot.  Mind 
a  kettő  specialitása  Fürednek,  korán  és  sokat  termő. 
Mire  a  fák  megnőttek,  az  én  öreg  barátom  azt  tette, 
hogy  egy  este,  vidám  tarokkozás  után,  mérget  vett  be  : 
reggelre  halva  találták  az  ágyában.  —  Rettentő  eset 
volt.  —  Ha  már  a  pap  is  elveszti  a  hitet !  —  Hanem 
az   én   fáim,   a   miket   tőle   kaptam   emlékül,    soha   sem 

termettek  egy  szem  gyümölcsöt  sem.  Lettek  azokból 
olyan  óriások,  a  minőket  fajtájuk  fel  nem  mutat :  u  spi- 
nyolmeggy  túlnőtt  a  szomszéd  cseresznyefákon  s  ember- 
deréknyi  vastag  lett ;  az  őszi  bararzkfa  két  öles,  s  deréK- 
ben  vetekedik  a  mandulafával.  Amazt  kiölte  az  1875-iki 
jeges  ár,  mely  völgyemet  beteké  :  emez  a  dombon  még 
most  is  díszlik,  virágzik  ezerével ;  tavaszszal  tele  van 
gyümölcscsel,  hanem  abból  egyetlen  egy  mutatónak  való 
példány  nem  marad  meg  a  fán ;  fonnyadtán  letépi,  le- 
rázza valami  láthatatlan  kéz :  évről-évre. 

Jerünk  odább. 

Itt  áll  egymás  sorjában  négy  terepély  diófa.  Olyan 
magasak  már,  hogy  a  sárgarigó  fészket  rak  az  ágaik 
közé,  s  onnan  csúfolódik  le  rám,  hogy  «te  fiu».  Mind 
a  négyet  a  feleségemnek  egy  kedves  művésznő  barát- 
néja  bízta  ránk  emlék  gyanánt.  Négy  gyermeke  volt, 
három  fiu,  egy  leány ;  a  négy  diót  négy  cserépbe  ültette 
el,  mindegyiknek  egy-egy  gyermeke  nevét  adva.  Mikor 
aztán  a  csemetéknek  szűk  lett  a  cserép,  oda  hozta  hoz- 
zánk, hogy  ültessük  ki  a  szabadba,  elmondva  a  velük 
járó  titkot :  úgy  viseljük  gondját.  —  Jól  is  ápoltuk,  a 
fák  mind  megnőttek.  Van  annak  már  húsz  esztendeje.  — 
Hanem  egy  közülök  nem  terem  soha.  A  három  fiúnak 
a  fája  őszszel  ontja  a  termést :  a  leányé  hallgat.  Sze- 
gény kis  Mariska  !  Mi  történt  vele  ?  A  mi  annyiszor  tör- 
ténik. A  leány  szíve  sebet  kap  s  aztán  azzal  gyógyítja 
hogy   « kiszakítja". 

Most  menjünk  át  a  másik  oldalra.  Ott  is  áll  egy  fa, 
mely  örökké  meddő.  Ezt  már  változatosság  kedveért 
egy  fiugyilkos  apa  ültette  ide.  Derék  jó  becsületes  csa- 
lád volt.  Ott  laktak  a  Makkos  Mária  völgyében.  A  leg- 
gazdagabb sváb  parasztok.  Férfia,  nője,  örege,  apraja 
mind  olyan  szép  alak  ;  szorgalmatos  nép.  A  legnagyobb 
fiút,  a  kedvenczet  úgy  szerették  valamennyien.  Felnőtt 
korában  valódi  óriás  volt.  Még  a  katonaszolgálatából 
is  megváltotta  az  apja  (abban  az  időben,  a  mikor  azt 
a  kiváltságot  egy  ezer  forintért  osztogatták).  Kár  volt 
azt  tennie.  —  Egy  reggel  az  ősz  öreg  Hof  sírva  jött  fel 
hozzám  azzal  a  szóval  :  "én  vagyok  az  a  szerencsétlen 
apa,  a  ki  megölte  a  fiát».  —  Kénytelen  volt  őt  meg- 
ölni, saját  kezeivel !  Azt  a  délczeg,  herkulesi  alakot. 
Annyira  igaza  volt  az  apának,  hogy  én  ösztönözve  érez- 
tem magamat,  közbejárni  mellette.  Kegyelmet  kapott  — 
szegény.  —  Számoljon  Istennel  és  a  saját  szívével.  — • 
Hálából  egy  nagy  gyümölcsfát  hozott  a  kertembe  ;  — 
maga  hozta  a  vállán,  gyalog,  két  óra  járásról.  Ide 
ültette  ;  megéledt,  erős  fa.  De  nincs  rajta  áldás.  Csak 
könyezik. 

Most  lássuk  a  derültebb  oldalát  a  kertészetemnek. 

Látjátok  ezt  a  nagy  terepély  almafát  itt  a  völgyben, 
megrakva  a  leggyönyörűbb  gyümölcscsel  :  hogy  csakúgy 
nevet  az  emberre  !  Ennek  az  ojtóágát  boldogult  jó 
anyám  hozta  gondosan  eltéve,  a  komáromi  kertjéből. 
Az  ő  kedvencz  almája  volt  ez:  kertészeti  neve  nreinette 

des  dames",  mi  csak  úgy  híjuk,  hogy  az  « anyánk  al- 
mája". Magam  ojtottam  be  az  itt  talált  vadonczba  ezt 
az  ágacskát ;  már  a  harmadik  évében  megvallotta  a  ter- 
mését és  azóta  minden  évben  terem ;  nem  tart  soha 
pihenő  évet,  mint  más  gyümölcsfa,  s  némely  évben  öt- 
százat is  ád  abból  a  fölséges  gyümölcsből,  a  mi  tavaszig 
eláll  s  ha  egyet  a  szobába  tesznek,  beillatozza  azt,  mint 
a  virág.  S  a  hány  fát  ennek  az  ágaival  nemesitettünk 
magam  és  rokonaim,  azok  mind  azt  hirdetik,  hogy  az 
« anyai  kéz»   van  fölötte. 

Most  mutatok  nektek  valami  mást. 

Itt  van  egy  szép  nagy  cseresznyefa,  a  legjobb  fekete 
ropogós  (I ökörszem)).  Ennek  a  két  ágát  ketten  ojtottuk 
el,  régi  módi  « hasításba"  a  Károly  bátyámmal.  Azt  min- 
denki tudja,  hogy  van  nekem  egy  testvérbátyám,  a  ki 
minden  tekintetben  különb  ember,  mint  én.  Olyan  na- 
gyon is  szeretjük  egymást,  a  hogy  csak  testvérek  valaha 
tehették.  Az  egy  törzsbe  ojtott  két  ág  mindegyike  meg- 
eredt, s  kövér  hajtásokat  eresztve  indult  neki,  egymással 
versenyezni  a  növésben.  Es  azután,  a  hol  csak  ennek  a 
két  törzsnek  a  dereka,  vagy  az  ágai  egymáshoz  hozzá 
értek,  azok  ott  úgy  összeforrtak,  hogy  valósággal  egy 
törzsöt  képeznek,  a  nélkül,  hogy  emberi  kéz  segített 
volna  nekik  benne. 

Hanem  azután,  a  mit  mint  valóságos  tüneményt  leg- 
végül hagytam  :  az  a  május/a,  itt  a  dolgozó  szobám 
ablakai  előtt.  Ennek  az  ágacskáját  ezelőtt  mintegy  har- 


mincz  évvel  törte  le  a  feleségem  idősb  Emich  Gusztáv 
jó  barátom  és  kiadóm  svábhegyi  kertjének  egy  fájáról. 
Azt  a  kis  letört  ágat  cserépbe  elülteté.  Kezeinek  ápo- 
lása mellett  gyökeret  vert  a  kis  galy  (nvár  derekán). 
Aztán  más  tavaszszal  ide  ültette  azt  az  ablakom  előtti 
virágágyba.  Az  ott  felnőtt  szép  nagy  sudár  fának  s  min- 
den évben  meghozta  azokat  a  gyöngyvirágalakú,  kedves 
illatú  fürtjeit  (első  fa  virágai  a  tavasznak).  Úgy  hittük 
».az  én  fánio.  Ezelőtt  tizenkilencz  esztendővel,  május- 
ban nagy,  nehéz  betegség  döntött  ágyba.  Minden  orvos 
lemondott  már  rólam  :  a  hirlapi  reporterek  készen  tar- 
tották a  fiókjukban  az  életírásomat,  hogy  a  mint  jön  a 
hír,  nyomdába  küldhessék,  csak  a  f-et  kell  eléje  tenni. 
Ekkor  az  én  derék  orvosom  és  barátom,  Kovács  Sebes- 
tyén Endre,  azt  monda  :  <inem  kell  neked  már  sem  digi- 
tális, sem  laurocerasus ;  hanem  próbáld  meg  az  eleven 
virágokkal  :  vitesd  ki  magadat  a  Svábhegyre,  ha  valami 
használ  :  a  friss  hegyi  levegő  azu.  —  April  i6-ikán  men- 
tünk ki,  nőmmel  és  egész  háznépemmel  a  « zöldbe".  — 
Kivételes  szép  tavaszelő  volt :  buja  zöld  már  a  fű,  tele 
ibolyákkal  és  pimpimpáréval ;  én  még  olyan  gyönge  vol- 
tara, hogy  óra  telt  bele,  a  míg  a  kertem  egyik  végétől 
a  másikig  el  tudtam  járni.  Mégis  minden  nap  végig 
jártam  ;  nem  egyszer,  többször  is.  És  aztán  ellestem,  hogy 
rügyeznek  a  fabimbók,  hogy  pattannak  ki  a  cseresznye- 
virágok közös  burkaikból ;  hogy  követik  példájukat  a 
körtevirágok ;  már  az  almák  is  készülődnek,  s  a  dió  bar- 

kái  megnőnek  húsos  porhintő  függőkké  ....  csak  az  <ién 
fám»  marad  hátra.  Máskor  ö  futott  előre  !  A  mikor  még 
a  többi  mind  kopasz,  már  ő  tele  szokott  lenni  idefön 
levéllel,  csilingelő  fürtökkel,  —  most  hallgat  és  alszik. 
Egy  |kémlelő  késvágás  a  kérgébe  felvilágosított  róla, 
hogy  az  «én  fám*  ki  van  veszve.  Egész  a  tövéig  elszá- 
radt. ((Tehát  velem  akarsz  jönni ?»  —  Lefűrészeltettem 
a  fát  tőben.  Eletem  jelképét.  —  S  azzal  folytattam  a 
csendes  járkálást  a  többiek  között.  ■ —  Egy  reggel  aztán, 
mikor  ismét  elmentem  a  puszta  virágágy  mellett,  azt 
látom,  hogy  a  kihalt  fa  törzséből  öt  új  ág  sarjadzik  elő. 
Egy  hó  múlva  már  magasabbak  voltak  az  új  hajtások 
mint  én  :  ^  s  május  végén  már  ott  deklamáltam  az  or- 
szágházban.  —  Es  most  az  újon  kisarjadt  fa  a  félházat  be- 
takarja a  lombjaival  s  mikor  virulni  kezd,  tele  illatozza 
az  egész  vidéket 

Akárhová  nézek,  bármerre  fordulok,  mindenütt  őt 
látom,  a  kit  a  nagy  bölcsek  nem  akarnak  látni :  —  fű- 
ben, —  fában  és  a  fa  levelében.  .  .  . 


III. 


(Álmok  és  nemálmok.) 


Volt  egykor  (a  harminczas  években)  egy  híres  böl- 
csészeti tanár  Pápán :  Márton  József,  a  ki  azt  monda, 
hogy  «mind  bolond,  aki  az  álmát  elbeszélt ;  de  még 
bolondabb,  a  ki  meghallgatja*.  —  Ennél  még  erőseb- 
bet mondott  Miklós  czár,  mikor  kiadta  az  emlékezetes 
hatalomszót,  miszerint  vA  lengyeleknek  nem  szabad 
többé  álmodni  / »  ■ —  En  azonban  ily  nagy  tekintélyek 
ellenére  is  bátor  vagyok  azt  állítani,  hogy  az  álmoknak 
joguk  van  az  élethez,  s  mindaz,  a  mire  visszaemléke- 
zünk, hozzá  tartozik  az  életünk  történetéhez. 

Előre  bocsátom,  hogy  én  valami  álomszuszék  nem  va- 
gyok, a  ki  azért  álmodik,  hogy  lutriba  rakja.  Nem  is  igen 
érek  rá.  Naponkint  öt-hat  óránál  többet  nem  alszom.  Es 
akkor  alszom  mélyen,  testem,  lelkem  együtt.  Az  olyan  álmo- 
kat nem  számítom  az  emlékezésre  méltók  közé,  a  minők- 
kel a  humoristicus  álomtündér  szokta  megbüntetni  a 
restelkedőt,  a  ki  az  első  fölébredés  után  mindjárt  fel 
nem  ugrik,  hanem  újra  elszundikál :  a  minő  az,  hogy  a 
színpadra  kell  lépnem,   színész  vagyok   s   egy   szót   sem 

tudok  a  szerepemből ;  jogász  vagyok,  rigorosálnom  kel- 
lene s  nem  tudom  a  leczkét ;  fényes  bálba  vagyok  híva, 
ott  állok  teljes  parádéban  s  akkor  veszem  észre,  hogy 
nincs  a  lábamon  csizma.  A  lázas  álmok  szörnyeit  is  a 
nemlények  sorába  számítom,  miket  a  kínzott  idegek 
idétlenül  teremtenek,  zűrzavaros  érthetetlen  képek,  kuszált 
meséikkel.  Azonban  vannak  álmok,  a  mik  csak  folvta- 
tásai  annak,  a  mivel  ébren  foglalkozunk,  a  mi  egész 
lelkünket  eltöltötte,  a  nappali  gondolatfolyamnak. 

Megtörtént  rajtam  többször,  hogy  mikor  egy  regény 
kidolgozásánál  nagyon  bele  éltem  magamat  a  mesémbe, 
éjjel  álmomban  folytattam  a  félbehagyott  munkát,  ugy 
hogy  mikor  fölébredtem,  csak  le  kellett  írnom  a  hozzá 
álmodottat,  s  nem  ez  volt  a  munkának  a  legrosszabb 
része.  Máskor  a  gyötrelmes  álommese  folyamán  eszembe 
jut,  hogy  hisz  ez  csak  álom,  s  nekem  teljes  akaratsza- 
badságom van  rá,  azt,  a  mi  engem  bánt,  kiigazítani,  s 
ráparancsolni  magamra,  hogy  álmodjam  jobb  kimenetelt : 
s  ha  nem  akar  a  hippogryph  engedelmeskedni,  azt 
mondom  :  nem  nézem  azt  tovább  és  fölébredek.  Tudom 
provocálni,  tudom  legyőzni  az  álomtündért. 

Az  álom  nem  igaz  ;  de  igazságos.  Álmában  a  zsar- 
nokot nem  védik  a  testőrei :  áldozatai  oda  léphetnek 
hozzá  s  meg  kell  hallgatnia,  a  mit  fülébe  suttognak  s 
reszketni  előttük ;  álmában  a  kéjencz  összetalálkozik  a 
hóban  didergő  árva  gyermekével,  a  kit  elfelejtett  s 
kénytelen  azt  az  ölébe  felvenni.;    álmában    a    világ  szép 

asszonya  látja  büntetését :  ránczos  képű  banyának  látja 
magát,  rongyász-puttonynyal  a  hátán  ;  álmában  a  parla- 
ment szónoka  miniszteri  karszékek  során  nyújtózik  végig, 
s  a  miniszter  bárányokat  legeltet  otthon.  Álmában  a 
rab  leveti  lánczait  s  elhagyott  családjával  ül  az  otthoni 
tűzhelv  mellett ;  álmában  a  szegény  dúsan  lakomázik, 
a  kopasz  szögfürtöket  kap,  a  bukott  kincsekre  talál,  a 
gyönge  vitéz  lesz  ;  álmában  a  beteg  leány  menyasszony- 
*nak  látja  magát.  S  hogy  tud  az  álom  utaztatni  !  Villany, 
repülőgép  mind  semmi  az  ő  rendszeréhez  képest :  a 
hány  perez,  annyi  város.  S  milyen  nagyszerű  az  idó- 
számlálása !  Öt  perez  alatt  egy  nap  történetét  végig 
mutatja,    benne    van    virradat,    alkonyat,    dél  és  éjszaka. 

Hanem  hiszen,  a  kinek  nem  tetszenek  az  álmai,  köny- 
nyen  segíthet  rajtuk  !  Verje  ki  a  fejéből  azt  a  gondot, 
a  mi  azokat  dajkálja.  —  Különösen  —  minek  a  bánatot 
még  üvegházban  tartani  és  tenyészteni? 

Tökéletes  igaz.  —  Az  élőknek  joguk  van  az  élethez. 
S  a  ki  él,  az  örülhet. 

S  hála  társadalmi  intézményeinknek,  az  örömöket 
és  gyönyörűségeket  ugy  árulják  úton  útfélen  mint  az 
eau  gazeuset ;  a  kinek  tetszik  :  czitrommal,  a  kinek  job- 
ban tetszik,  vaníliával.  Ha  nincs  « otthon »,  van  "wal- 
halla».  A  paradicsom  tiltott  fája  nincs  már  tilalom  alatt. 

S  ugyan  mit  mondana  a  világ,  ha  egyszer  csak  azt 
hallaná,  hogy  az  öreg  «idealista»,  hogy  fájó  álmait 
kerülje,  az  éjszakákat  végig  dőzsöli,  víg  pohár  és  dévaj 

társaság  közt?  Hát  mit  mondana?  Azt,  hogy  vénségére 
megjött  neki  az  esze.  Végre  valahára  ő  is  rátért  (az 
egyedül  idvezítő  realismusra.  Ez  a  mai  kor  igazi  vallása, 
melynek  mindenki  hódol.  Megtért  végre  ő  is.  Most  lesz 
már  az  igazi  úton.  Hej  milyen  mulatságos  lesz,  ha  majd 
elkezdi  mind  azt,  a  mit  eddig  dicsőített,  ezentúl  ki- 
satirázni ! 

Azonban  arra  sincs  szükség,  hogy  a  haza  és  az  isme- 
rősök glossákat  csináljanak  a  felől,  hogy  egy  gyászoló 
hitves  mivel  vigasztalja  magát  ?  Az  a  fátyol  ott  a  kala- 
pon nagy  privilégium.  Elég  széles  a  világ.  S  a  világ- 
városok Argusszeme  csak  lát,  de  nem  ismer.  Végig  jár- 
hatom fél  Európát,  s  mikor  visszakerülök,  irhatok  a 
templomokról  és  múzeumokról  :  ki  tudja  a  többit,  hol 
jártam  ! 

r 

En  azonban  útitársat  is  vittem  magammal :  a  leá- 
nyomat. —  Megcsalhatja  valaki  az  anyját,  —  megcsal- 
hatja a  feleségét,  —  de  a  leányát  nem. 

Ketten  tettük  meg  együtt  azt  az  utazást  —  egy  sír- 
domb körül. 

Az  első  vasúti  futamodás  Budapesttől  Bécsig  nem  sok 
eszmecserére  ad  alkalmat.  Százszor  látott  vidék  ;  percznyi 
pontosságú  megérkezés,  ugyanazok  a  czigányok  Érsek- 
újváron, ugyanaz  a  mákos  kifli  Pozsonyban.  Pozsonyig 
(ímehet!"  Marcheggen  túl  «fertig)).  —  Hozzá  vagyok 
szokva,  hogy  a  vasúton,  ha  másodmagammal  utazom, 
féltő  gondosságból  zsérabeljek  z/g/g  .•   « vigyázz,  hogy  meg 

ne  hűlj  !  —  ne  rontsd  a  szemed  az  olvasással,  —  nem 
vagy  éhes?  Ne  nézz  ki  az  ablakon!"  csak  az  lep  meg, 
hogy  ezúttal  mindenre  olyan  rögtön  szót  fogadnak. 
Bécsben  megszállunk  a  megszokott  régi  hotelbe,  a  Szent- 
Péter  templom  mögött,  a  hol  annyiszor  szedegették  fel 
a  galambok  az  ablak  párkányára  hintett  morzsákat.  — 
Mikor  a  szobáinkban  elhelyezkedtünk,  ugy  jön,  hogy 
leüljek  az  íróasztalhoz,  a  hogy  szoktam,  megtáviratozni 
haza,  hogy  baj  nélkül  megérkeztem.  ■ —  Kettőt  lépek 
felé,  ott  megállok  :  hiszen  nincs  már  kinek  ? 

Azután  elköltjük  az  egyszerű  vacsorát,  s  hogy  jobb 
legyen  az  álmom,  lefekvés  előtt  a  magammal  hozott 
olvasmányt  előveszem,  gondolva,  hogy  ezen  csak  elál- 
mosodom. Szépmútani  értekezés  :  Haraszti  műve  a  nrea- 
listicus  regényirodalom »-ról.  Azt  hiszem,  ez  majd  elálmo- 
sít ;  de  az  ellenkezőt  tette  velem.  Figyelmemet  egészen 
lekötötte.  Kényszerített  a  vitatkozásra.  Képes  lettem 
volna  reggelig  fenmaradni  fölötte.  A  kályhában  újra 
felszítottam  a  tüzet ;  s  ismét  neki  ültem  a  végtől  végig 
érdekes  olvasmánynak ;  mely  hatalmasan  kidomborítja 
a  realisticus  regényirodalom  műalkotását,  úgy  hogy 
annak  minden  hibái  kifelé  fordulnak,  majd  meg  széjjel 
szedi  darabokra,  belepillantatva  annak  legbelsőbb  zsige- 
reibe.  Az  ember  a  bonczoló  teremben  hiszi  magát. 

Végűi  aztán,  midőn  a  mű  szerzője  engem  is  fölemlít, 
mint  «nagy  idealistánkat",  ez  végkép  elvette  a  szemem- 
ről az  álmot ;  úgy,  hogy  a  mint  a  gyertyát  eloltottam  s 

a    szemem    lehunytam,    akkor    is    kénytelen    voltam    az 
olvasott  tárgygyal  foglalkozni. 

Hát  miért  volnék  én  idealista  ?  S  miért  volnának 
realisták  csak  azok,  a  kik  Balzac  és  Zola  iskolájához 
tartoznak.  Hiszen  igaz,  hogy  furcsa  dolgokat  is  írtam 
össze,  a  melyeket  csapongó  képzelet  hozott  elém  ;  de  a 
munkáim  összes  tömege  egy  egész  nemzet  népéletét 
igyekszik  híven,  a  valótól  ellesetten  visszaadni.  Én  egész 
hajlamom  szerint  realista  író  vagyok,  s  azt  mondom, 
hogy  ilyen  a  valódi  élet.  Csak  egy  különbség  van 
közöttünk.  Megmondom,  hogy  mi  ?  Én  ezer  ember 
közül,  a  kinek  az  élettörténetét  ismerem  (pedig  any- 
nyiét  ismerem),  találtam  ötven  olyan  alakot,  a  ki  kép- 
viselője volt  a  rósz  szenvedélyeknek  ;  de  találtam  ötszá- 
zat olyant,  a  kinek  jelleme  a  mindennapin  felül  emel- 
kedett. Hát  ha  az  ötvennek  a  történetét  írtam  volna 
meg  csupán,  most  magasztalnának,  hogy  milyen  derék, 
realista  író  vagyok  ;  de  mert  azok  mellett  a  többséget 
alkotó  magasabb  jellemeket  választottam  vezéralakokul, 
azoknak  a  történetét  vettem  tanúságul :  azzal  szidnak, 
hogy  idealista  vagyok.  Én  nem  tagadom  el  a  regény- 
írónak azt  a  jogát,  hogy  az  élet  árnyoldalait  élethűen 
részletezve,  csoportosan  adja  az  olvasó  elé  ;  de  követe- 
lem, hogy  az  élet  fényoldalai  is  el  leg)r'enek  fogadva 
realismusnak.  Hát  csak  a  korcsmai  dulakodás  képe 
jogosult  faj;  a  csatatér  leírása  már  nem  az?  A  részeg, 
a    kéjéhez,    csak    a    valódi    emberalak?    a   hős,    a    mar- 

tyr  már  csak  képzelet?  —  A  városok  szenynye,  a 
kloakák  förtelme,  a  lebújok  maszatja  csak  a  realismus? 
a  virágos  mező,  a  háborgó  tenger,  a  falusi  magány  már 
csak  idealismus  ?  —  A  kéjvágy,  az  állati  ösztön  a  valódi 
emberi  attribútum  ;  az  erény,  a  hűség  csak  tettetett 
külmáz?  Minden  asszony,  leány,  —  ifja  véne,  —  szépe 
rútja  —  veszendő  és  esendő,  csak  a  kisértés,  a  csáb 
alkalma  jöjjön  eléje?  Ez  az  igaz?  Nincsen  erény?  Ha 
van,  bolond  a  ki  tartja  ?  —  De  hát  a  ki  ezt  állítja,  az 
nem  ismert-e  soha  anyát,  feleséget,  leányt  f  El  tudja-e 
Ítélni  a  saját  szülőit  is?  —  A  kik  par  excellence  realis- 
táknak szeretik  magukat  hivatni,  erőszakosan  kiválogat- 
ják a  társadalomból  a  romlott  kivételeket,  alakokban, 
ugy  mint  helyzetekben  ;  s  azokat  csoportosítják  mester- 
ségesen ;  hanem  azért,  mert  híven  van  leírva,  a  kórház, 
a  fegyencztelep,  a  tébolyda,  nem  képviseli  az  igazi  vilá- 
got. Nekem  a  világ  szebb  fele  jobban  tetszik,  de  azért 
nem  vagyok  idealista. 

Féligmeddig  megnyugtattam  magamat,  hogy  hát  nem 
vagyok  idealista.  Hanem  azért  csak  nem  tudtam  elaludni. 

Pedig  hiszen  olyan  távol  voltam  már  azoktól  az 
áloműző  szobáktól  —  otthon  I 

Ugy  szoktam  leginkább  elaludni,  hogy  az  egyik  keze- 
met a  fejem  alá,  a  másikat  a  homlokomra  teszem.  Ez 
sem  használt. 

Kérlek  :  ne  nevessetek  ki.  —  Elalvás  előtt  szoktam 
imádkozni.  —  Bevallom,  nem  szégyenlem. 

Magamnak  nem  kérek  semmit  Istentől,  megköszönöm 
azt  a  sok  jót,  a  mit  velem  tett  életemben ;  csupán  azt 
kérem,  hogy  őrizze  meg  minden  rosztól  azokat,  a  kiket 
szeretek :  nőmet,  leányomat,  testvéreimet,  királyomat  és 
családját  —  és  aztán  —  (most  nevessetek  már !)  és  aztán 
Tisza  Kálmánt .... 

Sok  év  során  át  így  megy  az.  Egy  nap  sem  felejtet- 
tem őt  ki  soha. 

Miért?  Azért  mert  legjobb  barátom.  Nem  azért, 
mert  nagy  ember.  Akkor  is  megtartom  szivemben,  a 
mikor  nem  lesz  miniszterelnök,  hanem  geszti  szántóvető, 
vagy  netalán  szibériai  útitársam  ?  Hányszor  utaztunk 
együtt  hasonló  vidékeken  keresztül !  Azt  csak  az  Isten 
tudja :  megírni  nem  fogja  senki. 

Mikor  a  nőm  meghalt ,  ő  volt  a  legelső ,  barátaim 
közül,  a  ki  meglátogatott.  Sándor  öcsémmel  együtt 
ültünk  a  szobában  hárman,  közel  fél  óra  hosszat  s  a 
nagy,  okos  ember,  a  ki  minden  nehéz  kérdésben  kész 
szónok,  ebben  a  nehéz  félórában  egy  szót  sem  tudott 
hozzám  szólani.  Es  ez  az  ő  nagy  hallgatása  több  volt 
előttem  a  bölcsek  minden  ékesszólásánál. 

Tehát  elkezdtem  imádkozni.  Az  első  szónál  megakad- 
tam. ((Nőmet !»  Hiszen  nincs  már.  —  Ennél  a  nagy 
hézagnál  mindennap  meg  kell  állanom. 

Végre  mégis  elnyomott  az  álom ;  ,és  aztán  aludtam 
olyan  mélyen,  mint  egy  csatából  fenmaradt,  a  kinek 
mindegy :  vetett  ágyon  fekszik-e  vagy  fagyos  rögön. 

Egyszer  egy  nagy  rémület  riaszt  fel.  Kiáltottak  talán  ? 
Föltekintek  s  szemközt  az  ágyammal  látok  egy  hosszú 
túzvonalat.  Mi  az?  A  szomszéd  szobában  fekszik  a  fele- 
ségem ;  a  gyertyáktól  meggyuladt  a  szőnyeg,  a  szobában 
tűz  támadt.  Felugróm  az  ágyamból,  hogy  átsiessek  a 
mentésére,  megyek  a  tűzvonal  felé  —  nem  találom  az 
ajtót,  mely  a  szomszéd  szobába  nyilik,  hanem  a  helyett 
a  kezeim  érzik,  hogy  a  fal  már  egészen  át  van  hevülve 
a  szobatűztől.  Kiáltok  a  cselédek  után,  a  másik  ajtót 
keresem,  mely  szobámból  a  folyosóra  kivezet ;  azt  meg- 
találom, felnyitom  s  csak  akkor  térek  helyes  eszméletem- 
hez, hogy  hiszen  nem  otthon  vagyok  most,  hanem 
Bécsben  a  Wandl  fogadóban,  s  az  a  tűzvonal  ottan,  a 
kályha  alsó  rekeszébe  hullott  parázs  s  az  átmelegült 
szobafal  maga  a  kályha.  —  Én  tehát  körüljártam  az 
egész  szobát,  egyik  végétől  a  másikig,  látó  szemekkel, 
teljesen  ébren  —  és  mégis  álmodva. 

Ha  ez  igy  tart,  ennek  nem  lesz  jó  vége  ! 


Jókai:    U (ázás  egy  sírdomb  körül. 


IV. 


(Még  mindig  az  álmok.) 


Másnap  este  már  Münchenben  voltunk. 

Az  ismerőseim  kedveért  megjegyzem,  hogv  nem  a 
geográfiai  ismeretekben  való  tökéletlenség  ejtette  velem 
útba  az  Izár  melletti  Athenaet  —  Olaszország  felé.  Ám- 
bár ez  nálam  megbocsátható  volna  :  ha  mellém  állítom 
a  nápolyi  fővasut-állomás  pénztárosát,  a  ki  visszatérett 
minden  módon  arra  capacitált,  hogy  ha  Budapestre  aka- 
rok utazni,  váltsak  jegyet  München  felé,  ez  a  legegye- 
nesebb útja  annak.  —  Hanem  azért  kellett  odamennünk, 
hogy  bucsut  vegyünk  —  egy  időre  —  leányomnak 
második  otthonától :  a  komoly,  nyugodalmas  bajor  fővá- 
rostól, melynek  Magyarország,  művészeti  felvirágzásáért 
oly  sokat  köszönhet ;  —  a  genialis  művész,  magyar 
hazánkfia,  Liezenmayer  tanártól,  ki  irányunkban  oly  igaz 
baráti  szívességet  tanúsított  és  a  derék  magyar  család- 
tól, a  jó  Ungeréktől,  kiknél  leányom,  mintha  saját  csa- 
ládi körében  volna,  olyan  gondos  ápolást  és  jóizü  ma- 
gyar étekfogást  talált.  Azután  összecsomagolni  mindent: 

tanulmányt,  atelier-fölszerelést,  mannequint  s  útnak  indí- 
tani Budapest  felé. 

Egész  Münchenben  létem  alatt  ködös,  esős  idő  volt, 
a  mi  alig  engedett  pár  órát  a  képtárak  végig  nézésé- 
hez;  a  többi  részét  a  napnak  «Buchholzék  Italiában » 
olvasásával  töltöttem.  Egészséges,  jó  humorú  olvasmány, 
különösen  appetitoriumnak  az  olaszországi  úthoz.  Közbe 
egy  kis  Bádeker-tanulmány.  Azután  meg  egy  zsebbeli 
könyvecskében  való  búvárkodás,  mely  olasz  kifejezése- 
ket tartalmaz  :  mivelhogy  annyit  tudok  olaszul,  hogy  a 
hírlapi  újdonságokat  megértsem  ;  hanem  az  megeshetik 
azért  rajtam,  hogy  forró  vizet  hozatok,  mikor  hideget 
akarok  kapni  az  olasztól. 

Ezek  ugyan  elég  prózai  napi  foglalatosságok  ;  reggeli 
gyertyagyújtástól,    a    míg    éjjel  a  gyertya    csonkig  leég. 

Sehogy  sem  értem,  hogy  függ  ezzel  össze,  a  mi  kö- 
vetkezik. 

Még  olvasom  az  olasz  társalgó  könyvet ;  még  hallga- 
tom a  fejem  fölött  hangzó  zongorakalapálást ;  a  midőn 
egy  fájdalmas  hang  a  mellékszobából  kiszólít.  —  Fel- 
állók, kimegyek.  Ott  találom  az  ágyban  fekve  a  betege- 
met. Azt  mondja,  hogy  nagyon  hideg  volt  odakinn; 
mégis  jobb  itten.  —  Tudom,  hogy  ez  igaz.  —  De  hát 
lehetséges-e  azt  változtatni  f  —  Az  ágya  mellett  állnak 
leghívebb  rokonaim:  Hegedűs,  Huray  orvos;  —  két 
gyertya  ég  az  asztalon,  ernyővel  takarva,  hogy  a  beteg 

szemébe  ne  süssön.  —  Es  ő  arra  kér,  hogy  írjak  néhány 

sort  annak  az  úrhölgynek,  a  ki  a  fejünk  fölött  zongo- 
rázik,  hagyná  abba  :  ő  nem  tud  tőle  aludni.  —  En  két- 
kedve fordulok  a  két  rokonom  felé  s  suttogva  ,  kérde- 
zem, hogy  írjam  én  a  házban  lakó  szomszédomnak  azt, 
hogy  ne  zongorázzék  éjjel,  nőm  nem  alhatik  miatta : 
hisz  az  jól  tudja,  hogy  ö  nagy  álmot  alszik  már ;  hisz 
látta,   mikor  eltemették  :  hallotta,  mikor  elsiratták. 

A  rokonaim  erre  azt  felelik,  hogy  ((álmodtad  ezt,  édes 
bátyám » . 

('Mit?  Hát  az  mind  álom  lett  volna?  A  betegség 
rósz  fordulata  ;  —  az  a  hideg  kéz  a  kezemben  ;  —  az 
a  túlvilági  rámtekintés ;  —  az  a  ravatal  itt  a  szobában, 
aztán  a  színház  csarnokában  ;  —  azok  a  koszorúk ;  — 
a  gyászdal ;  —  a  tolongó  néptömeg,  a  init  csak  a  fia- 
talság által  képezett  láncz  tart  vissza,  hogy  el  ne  sodor- 
jon bennünket?  —  Aztán  a  táviratok,  részvétlevelek 
halmaza  ?  —  Maga  az  a  mély  gödör,  a  melybe  lebocsá- 
ták  ?  Aztán  az  a  babérral  és  virágokkal  tetézett  halom  ? 
Ez  mind  csak  az  én  álmom  ? 

('Bizony  álmodtad  azt,  édes  bátyám »,  szól  az  orvos, 
megszokott,  jóságosan  komoly  tekintetével.  S  aztán 
elmondja,  hogy  vannak  ilyen  eleven  álmok,  a  mikről 
az  ember  azt  hiszi,  hogy  ébren  látta.  A  beteg  jobban 
van,  ime  most  hozták  meg  számára  az  új  gyógyszert. 

En  egészen  megnyugszom  benne,  hogy  ugy  van. 

Akkor  hát  mégis  kell  levelet  írnom  a  szomszédom- 
nak, hogy  hagyja  abba  az  álomrontó  zenegyakorlatot.  — 

Visszamegyek  a  dolgozószobámba  s  leülök  az  íróaszta- 
lomhoz, hogy  levelet  írjak. 

Hát  ez  mi?  Hisz  ezeknek  a  levélpapíroknak  gyász- 
szegélyük van?  Hát  miért  van  a  levélpapírjaimon  ez  a 
gyász-szegély?  Minek  ez  a  fekete  keret  itt?  Felugróm, 
hogy  ezt  megkérdezzem  a  mellékszobában  levőktől ;  de 
már  akkor  nincs  ott  sem  az  ágyban  fekvő  beteg,  sem 
az  ápoló  rokonok,  sem  az  égő  gyertyák ;  hanem  van 
helyettük  valami  megnevezhetetlen  alak  :  a  megtestesült 
sötétség,  mely,  elevenné  vált ;  nem  látom  az  arczát,  nem 
tudom  a  nevét,  mégis  jól  ismerem.  Úgy  közelit  felém,  mint 
ha  meg  akarna  áldani,  mintha  meg  akarna  félemlíteni, 
mintha  el  akarna  valainit  mondani,  a  mit  még  nem  tudok,  a 
mit  még  meg  nem  értek,  s  mikor  egészen  odaér  hozzám, 
minden  idegemet  valami  kimondhatatlan,  jólérzö  zsib- 
badás fogja  el,  a  mi  több,  mint  az  álom,  jobb,  mint  az 
álom.  Valamerre  szállok;  gyorsabban,  mint  a  felhő. 
A  földteke  messze  elmarad  alattam  ;  már  csak  olyan, 
mint  a  hold,  —  utoljára  már  csak  egy  kis  kék  csillag, 
szivárványos  ködudvarral,  s  még  mindig  szállok  tovább 
a  felséges  űrben,  a  hol  nincs  többé  (ádői);  a  perez  vagy 
ezredév,   a  nap  vagy  éj  mindegy  .  .  . 

Reggel  ott  találtam  az  éji  asztalkámon,  az  ágyam 
mellett,  nőmnek  azt  a  legutolsó  arczképét,  a  mi  oly 
elevenen,  híven  tünteti  őt  fel  élete  legutolsó  hónapjai- 
ból. Igaz,  hogy  magam  tettem  azt  oda  az  este.  Nem 
vagyok  még  hozzá  szokva,    hogy   egyedül  alugyam  .... 

Azután  egy  vágtatással  leutaztunk  Veronáig.  Ez  a 
nap  kivételesen  szép  volt,  gyönyörű  derült  idő  kisért 
bennünket  a  szép  Tirol  havasain  keresztül.  Az  olasz 
vámhivatalnokok  ellen  sem  lehet  semmi  panaszunk,  igen 
udvariasak  voltak  s  nem  turkálták  fel  a  bőröndünket, 
a  melyben  mindkettőnk  egész  útikészlete  elfért.  A  gyász 
toilette-je  nagyon  szerény. 

Csillagos  éj  volt,  mire  Veronába  megérkeztünk,  éjfélre 
fordult,  mikor  a  hotel-omnibus  megállt  a  Grand  hotel 
de  Londres  előtt. 

Nagyszerűségben  nincs  hiány  a  Grand  hotelnél ;  fehér 
márványból  van  a  lépcső ;  hanem  a  szobákban  der- 
mesztő hideg,  egy  ablakot  sem  lehet  bezárni  :  mind 
valamennyinél  hiányzik  a  zárhoz  való  ütköző.  Odakünn 
pedig  jégdara  esik  s  fütyül  a  szél.  Hanem  azért  az  olasz 
tagadja,  hogy  ő  nála  tél  is  van.  A  tagadás  látható  jel- 
vényei a  láthatatlan  kályhák:  ezt  az  állatot  itt  nem 
ismerik.  Az  egyik  szobában  volna  valami  kandallóforma ; 
de  az  egész  hozzávaló  fütőszerszám  mindössze  egy  solo 
fujtató ;  különben  is  jobb  a  vasajtót  zárva  hagyni,  mert 
ha  ezt  is  kinyitjuk,  a  gyertyát  elfújja  a  szél.  —  Ágyak 
vannak,  olyan  magasak,  hogy  tornagyakorlat  kell  belé- 
jük felkapaszkodni :  kengyel  kellene  hozzájuk ;  hanem 
aztán  a  nagy,  széles  ágyhoz  van  ((egy»  akkora  kis  ván- 
kos, a  minőt  nálunk  fogfájós  ember  ábrázatjára  szoktak 
felkötni  bodzavirággal  megtöltve ;  ha  az  éjjel  elveszti 
az    ember    a    feje   alól,    soha   rá    nem   talál ;    a  derekai], 

tapintás  szerint  Ítélve,  faragott  márványból  van  s  a 
takaró  egy  szál  piquet-paplan. 

Szolgálattevő  lélek  természetesen  sehol  sincsen.  Éjfél- 
kor minden  becsületes  ember  aluszik. 

Szerencsére  magyarok  vagyunk,  a  kik  ha  útra  kel- 
nek, megtartják  a  szabályt,  hogy  "télen  kenyeredet, 
nyáron  bundádat  el  ne  hagyd  ! »  s  tudnak  magukon  se- 
gíteni. 

Hanem  egy  dolgot  csakugyan  mégis  meg  kellene 
tudni,  a  mely  minden  emberi  létnek  a  végczélját  képezi. 
Más  európai  vendéglőkben  az  ilyennek  az  ajtaja  két 
nagy  zérussal  szokott  megjelölve  lenni ;  itt  más  szokás 
dívik ;  az  ajtó  ki  van  tárva,  s  kilincsénél  fogva  madzag- 
gal egy  ablaktáblához  hozzá  kötve,  s  midőn  azon  belép 
az  éjjeli  vándor,  gyertyája  egy  nagyszerű  csarnokot  vilá- 
gít meg  ;  egy  tágas  porticust,  melynek  hátteréből  mél- 
tóságteljesen emelkedik  ki  egy  magas  zsámolyon  nyugvó 
trónus,  körülszárnyalva  félkörben  alacsonyabb  ülőhelyek- 
kel, melyek  közül  nem  hiányzik  az  a  gitáralaku  lovagló 
szék  sem.  Egész  társaság  számára  van  itt  berendezve. 
Table  d'hote  a  posteriori.  Igazán  practicus  egy  intéz- 
mény !  De  hogy  a  diszes  localitás  üres  óráiban  is  a 
közczélra  szolgáljon,  egy  része  függönynyel  el  van 
rekesztve  ;  s  az  ott  a  pinczérek  alvó  helye.  —  Hogy 
semmi  sincs  új  a  nap  alatt,  azt  már  tudom,  hanem 
árnyékban  még  találni  néha  meglepő  dolgokat. 

Éjszakára  csakugyan  minden  bundát,  köpönyeget  föl- 

szedtem,  hogy  meg   ne   fagyjak  a  szép  Itáliában.  Talán 
ennek  köszönhetem  a  következő  álmomat. 

Azt  álmodtam,  hogy  már  köztudomású  dolog  volt 
felőlem,  hogy  meg  vagyok  bolondulva.  Ugy  kezdtem 
magamat  viselni.  Nem  szükség  azért  az  embernek  mezít- 
láb kiszaladni  az  utczára  ;  székeket  összetörni,  templomi 
beszéd  alatt  felkaczagni.  Van  annak  más  csalhatatlan 
jelensége  is.  Elkezdtem  mindenfelé  igazat  mondani. 
Tegyünk  különbséget  a  szó  között.  Igazat  mondani: 
becsületes  ember  dolga  mindenkor ;  igazat  megmon- 
dani: erős  jellemű  ember  feladata,  kellő  alkalommal; 
hanem  az  igazat  elmondani,  akár  kívántatik,  akár  nem; 
ez  a  bolondság.  S  én  megtettem  azt,  hogy  összejöttem 
egy  barátommal,  a  kinek  milliomos  apja  akkor  halt 
meg  (azelőtt  nagyon  szűken  tartotta  a  fiát)  s  azt  mond- 
tam neki,  hogy  « sietek  neked  gratulálni,  kedves  bará- 
tom, azon  szerencsés  esemény  fölött,  mely  téged  ért!» 
a  helyett,  hogy  azt  mondtam  volna  neki:  « engedd  meg, 
kedves  barátom,  hogy  részt  vegyek  azon  mély  fájdal- 
madban, melyet  a  sors  rád  mért».  Ez  aztán  mindjárt 
egy  volt,  a  ki  azt  mondta,  hogy  bolond  vagyok ;  — 
azután  összejöttem  egy  írótársammal,  a  ki  egy  ostoba 
darabot  adatott  elő  a  színpadon,  de  a  mi  elég  külső 
sikert  aratott ;  ennek  meg  azt  mondtam  :  fogadd  őszinte 
részvétemet  azon  szerencsétlenség  fölött,  hogy  ilyen  fej- 
tetőre esett  szülöttel  vert  meg  a  balsors  szeszélye.  Ez 
volt  a  második,    a   ki  elhíresztelte,  hogy  az  eszem  tisz- 

tul.  Azután  összejöttem  egy  jótékony  egyleti  védasz- 
szonysággal :  « láttam  nagysádnak  az  árváit;  szegények, 
bizony  nagyon  el  vannak  hanyagolva!')  • —  "Hogyan? 
ön  a  mi  árvaházunknál  tett  látogatást?"  —  «Nem  !  a 
nagysád  saját  házánál  tettem."  Ez  sem  fog  engem  töb- 
bet okos  embernek  nevezni  soha.  —  Még  odahaza  is 
eltértem  a  meggondolás  ösvényéről  :  elmondtam,  hogy 
biz  én  nekem  jobban  tetszik  a  fiatal  hölgyek  társasága, 
mint  a  tisztes  matrónáké  !  Megbámultak  érte.  Itt  zavar 
van  az  agyban !  Jöttek  hozzám  a  választó  polgárok  s 
fölkértek,  hogy  tartsak  prograrambeszédet :  « nem  tudok, 
barátim;  ostoba  vagyok  !»  —  Az  már  csak  nagy  bo- 
lond, a  ki  elismeri  saját  magáról,  hogy  ostoba  !  —  De 
végkép  bekötötte  a  koszorúmat,  mikor  egyik-másik  jó 
czimborámnak,  a  ki  odajött  hozzám,  hogy  szokás  sze- 
rint írjam  alá  a  váltóját,  azt  feleltem  :  «nem  írok  többé 
semmit  alá  !  Éljünk  meg,  a  hogy  tudunk,  adósságcsiná- 
lás  nélkül.  Éljünk  kenyéren  vízen  inkább  ;  de  több  vál- 
tót ne  írjunk  alá!»  Ezzel  végkép  ki  lett  tárva  mindenki 
előtt,  hogy  elvesztettem  az  eszemet.  Hisz  a  ki  ilyesmit 
ki  mer  mondani,  az  bolond  !  Futó  bolond !  Azt  meg 
kell  kötözni.  —  És  én  már  tudtam  jól,  hogy  ki  van 
adva  ellenem  a  rendelet,  hogy  szép  szerével  szállítsanak 
el  a  Lipótmezőre.  Elérkeztek  értem.  Betoppan  hozzám 
két  martialis  konstabler,  s  tudatja  velem  lapidaris 
gorombasággal,  hogy  oda  lenn  vár  a  kocsi,  hát  ne  sokat 
teketóriázzak,    hanem  kövessem  őket.    Az  egyik  rendőr 

JÚKAl ;  Utazás  egy  sírdomb  körül.  7 

felgyűrte  a  kabátja  ujját  a  karjáról,  hogy  megmutassa 
azokat  a  sámsoni  izmokat  rajta,  ha  netalán  kedvem 
találna  lenni  az  ellenszegülésre.  En  átláttam,  hogy  most 
védtelen  vagvok.  Ravasz  voltam  ;  úgy  tettetem,  mintha 
magam  is  bele  volnék  nyugodva  az  elszállíttatásomba : 
nyájasan,  szelíden  beszéltem  fogdmegeimhez.  Csupán 
arra  kértem  őket,  hogy  engedjék  meg,  hadd  üljek  le 
egy  perezre  az  íróasztalomhoz,  megírni  a  lemondásomat 
a  mandátumomról  a  képviselőházhoz.  Voltaképen  pedig 
az  volt  a  szándékom,  hogy  juthassak  csak  egyszer  az 
íróasztalomhoz,  ottan  hever  az  én  jó  cserkesz  ktndzsá- 
lom,  ez  az  a  tőrforma  fegyver,  a  mivel  a  kéztusában  a 
pikkely pánczélt  keresztül  ütik,  hogy  markolatig  meg 
nem  áll.  Csak  egyszer  az  a  kindzsál  a  kezembe  kerül- 
jön, majd  egyszerre  helyre  áll  az  egyenlőség  a  sámsoni 
és  a  daemoni  erő  között  :  akkor  aztán  majd  megmon- 
dom, hogy  ki  lakik  bennem.  Az  öldöklés  pokolvágya 
lüktetett  az  ereimben. 

Oda  csalogattam  a  kísérőimet  az  íróasztalomhoz.  Már 
rajta  függött  a  szemem  a  kindzsálon,  csak  egy  ugrás 
még,  s  folyik  a  vér  itten,  mint  a  szökőkút.  Ekkor  egy 
szelid  kéz  megfogta  a  kezemet  —  a  feleségem  állt 
előttem. 

Olyan  szép,  olyan  kedves  volt,  mint  a  minőnek  meny- 
asszonykorában láttam.  Hizelgö  szóval  beszélt  hoz- 
zám :  dehogy  enged  ő  engem  elvinni ;  hiszen  én  nagyon 
okos  ember   vagyok,  szeret   engem    mindenki  a  háznál. 

íme  milyen  szép   hálókabátot   varrt  a  számomra,  szüle- 
tésnapomra. Próbáljam  fel  mindjárt. 

Addig-addig  czirógatott,  míg  rá  hagytam  magam  ve- 
tetni, hogy  felöltsem  azt  az  öltönyt.  S  mikor  aztán  felöl- 
töttem, akkor  vettem  észre,  hogy  a  kabát  két  ujja  össze 
van  varrva  :  hisz  ez  a  kényszerzubbony  !  Minden  vérem 
a  fejemnek  tódult.  «Hát  te  is  áruló  vagy,  vesztemre 
esküdtél  !  Azért  sem  engedem  magam  megköttetni, 
széttépem  a  zubbonyt!"  S  az  őrültek  csodaerejével 
nagyot  szakítottam  a  kínzó  Dejanira-köntösön,  s  azzal  — 
majd  szétrúgtam  magam  alatt  azt  a  tizenhat  markos  vas 
ágyat ;  bunda,  köpönyeg,  paplan  repült  rólam  ki  jobbra, 
ki  balra  :  a  kis  bodzavirág-vánkos  meg  úgy  elveszett, 
hogy  soha  sem  találtam  rá  többet. 

A  vér  lüktetett  a  halántékaimban,  a  verejték  csor- 
gott a  homlokomról.  • —  Most  már  aztán  igazán  haragba 
jöttem. 

Hát  ki  parancsol  itten  !  Én-e,  vagy  ezek  az  ostoba 
idegek?  A  hús,  a  sejtszövet,  a  vértekecs,  meg  a  fehér- 
nye  az  én  uram,  vagy  én  az  övé?  —  No  megállj,  te, 
édes  fantáziám  hippogryphje,  ha  te  neked  olyan  kedved 
van  nyargalászni,  majd  befoglak  én  téged  a  szekérbe  : 
húzzad  azt ! 

Felkeltem,  felöltöztem.  Az  óra  éjfélutánra  járt.  A  ve- 
ronai nagy  vendéglő  két  nagy  campanile  között  fekszik 
s  azok  egymás  után  ütik  bömbölő  harangszóval  az  órák 
folyását. 


Legjobb  idő  !    —   Tudom  én,  hogy  mitől  döglenek  a 
rémek?  Ide  veled  kalamáris! 

Otthon,  még  a  boldogabb  időkben  kezdtem  meg 
egy  humorisztikus  novellát  a  ((Magyar  Sálon » -ban  :  én 
bizony  annak  a  folytatását  nagy  szomorúságomban  el- 
mulasztottam otthon  nyélbe  sütni ;  a  fejemben  megvan; 
csülökre  Pegasus !  Most  muszáj  írni !  Most,  épen  most,  — 
Nem  ismerek  irgalmat !  —  Tessék  leülni  ide  az  író- 
asztal mellé.  Hol  hagytuk  el?  ((Lenczi  fráter  szerelmes 
a  zöld  kakas  leányába  s  annál  fogva  mind  megeszi  a 
csirkemájat!"  —  Folytasd!  A  hippogryph  rúgott,  hara- 
pott ;  nem  használt,  szájába  kellett  vennie  a  zablát  és 
húzni  az  ekét  a  barázdában.  A  nyitott  ablakokon  át 
bedúdolt  a  szél,  zápor  és  jégdara  czimbalmozott  az 
üvegtáblákon,  s  az  öt  körmöm  összegémberedett,  alig 
foghatta  a  tollat.  cFujj  a  körmödre  meleget  a  szádból! 
van  ott  több,  mint  elég. »  Eleinte  nem  tetszett  a  szár- 
nvas  lónak  ez  a  mulatság :  ütöttem  ostorral,  vágtam 
sarkantyúval,  míg  megadta  magát.  A  campanilék  hat 
órát  ütöttek  reggelre,  s  én  még  mindig  dictáltam  a 
didergő  kezemnek,  hogy  mit  írjon.  —  A  fejezet  készen 
volt  a  bohókás,  tréfás  novellából.  —  Már  most  tudod 
édes  testem,  hogy  mi  vár  rád,  ha  megint  neki  akarsz 
indulni  a  kalandozásnak,  akaratom  nélkül  ?  Felköltelek 
és  dolgozni  fogsz.  Már  most  ismersz. 

Reggelre  olyan  friss  voltam  a  bevégzett  munka  után, 
mintha  a  legüditőbb  álmot  aludtam  volna. 

Mikor  nehánv  hét  múlva  itthon  találkoztam  a  kiadóm- 
mai,  azt  monda,  hogy  még  olyan  nagyokat  nem  neve- 
tett életében,  mint  az  én  dLenczi  fráterem"  legutolsó 
kalandján. 

....  Magam  sem  .... 


V. 


(Verona.) 


Verona  maga  egészben  egy  teljes  múzeum  ;  hol  min- 
den utczafordulónál  egy-egy  rég  múlt  század  képével 
találkozunk.  A  kövek  beszélnek :  régi  nagyságról,  dicső- 
ségről ;  tartogatják  az  emlékeit  a  világtörténetbe  vérrel 
beírt  nevű  nagy  uralkodóiknak,  s  az  emlékek  köbül, 
érczből  megörökítve,  még  a  fejedelmeknél  is  nagyobb 
hírű  művészek  remeklései. 

Ott  áll  a  szobor  még  a  piacz  végében,  mely  Velencze 
szárnyas  oroszlánját  hordozta ;  a  régi  paloták  homlok- 
falán még  elevenek  a  nagy  mester  fresco-festményei, 
a  másik  oldalon  Berengár  király  kútja  Verona  ős-szob- 
rával, a  piacz  közepén  a  négy  márványoszlopon  nyugvó 
tribuna,  hajdan  törvényszolgáltató  hely  ;  most  zöldséget 
árulnak  alatta. 

Elmélázhatnánk  fél  napig  a  Scaligerek  emlékszobrai- 
nál, a  melyeken  a  művész  vésője,  a  lakatos  kalapácsa, 
s  az  egészet  kigondolt  építész  ízlése  versenyez  az  elis- 
merésért. A  Scaligerek  czímere,  a  lajtorja,  minden  moti- 
vumaiban  az  emlékcsoportnak  ügyesen  van   alkalmazva. 

Hová  vezettek  a  lajtorja-fokok?  —  Ki  járt  ez  óriás 
lépcsőkön  fel  s  alá,  melyek  a  roppant  nagy  ainphithea- 
trum  köröndjét  alkotják:  a  nagy  Diocletian  emlékét,  mely 
húszezer  nézőt  fogadott  be,  a  kik  a  vérmámor  pillana- 
taiban kéjszomjasan  lestek,  hogy  emeli  fel  a  császár  ott 
az  erkélyen  az  öklét,  hüvelykével  felfelé  vagy  lefelé 
fordítva,  a  legyőzött  gladiátor  élet  vagy  halál  jeléül. 
Az  egész  kőtömeg  most  saját  magának  a  kriptája ;  a  csá- 
szári nevek  feliratai  mellé  odafaragja  a  magáét  « Kise- 
lak", a  circus  legszebb  díszét,  a  magas  doriai  gránit 
oszlopokat  Berengár  király  a  főtemplomnak  ajándékozta, 
most  annak  az  apsisát  emelik. 

Másfél  ezer  évvel  későbbi  emlék  a  dicsőséges  Loggia, 
a  hajdani  Palazzo  del  Consiglio  hosszú  oszlopos  torná- 
czai,  híres  nagy  emberek  márvány  szobraival  rakva. 
Megannyi  remekmű.  Künn  a  piazza  dei  Signorin  Dante 
legszebb  szobra,  mely  Itáliában  található.  Minden  fehér 
márványból,  a  drága  kövek  legremekebbikéből.  Ma 
már  nem  faragnak  márvány  emlékszobrokat :  megönti k 
a  nagy  emberek  alakjait  czinkből,  vasból  s  bekenik 
bronzpatinával  ;  magának  Viktor  Emanuelnek  is  csak 
ilyen  jutott  a  saját  piaczán,  az  előtt  Piazza  Bra : 
« mezőtéri). 

A  templomok  mindegyike  a  műkincsek  és  emlékek 
tárháza ;  minden  egyes  palotának  századokra  visszabo- 
rongó története  van  itt,  s  alakítóiknak  a  jellemét  lehet 
felismerni    magán    az    építészeti    stylben.    Veronát   úgy 


S6 

lehetne  tanulmányozni,  mint  egy  archívumot.  De  azt, 
a  ki  csak  egy  napot  tölt  benne,  a  látott  nevezetességek 
tömege  agyonnyomja.  Ez  a  sok  megszólaló  kő  valósá- 
gos kisértet-tábor. 

S  maga  a  városnak  az  összes  képe,  a  Castello  san 
Pietro  udvaráról  nézve  ugyanazt  a  benyomást  erősíti 
meg:  az  elmúlt  nagyság  fényes  gyászát.  A  hegytetőkön 
a  roppant  váracsok,  melyeket  az  osztrákok  építettek, 
mikor  még  Verona  volt  a  bevehetetlen  várnégyszög 
egyik  sark-fundamentuma.  Most  már  jelentéktelen  kőhal- 
maz  valamennyi.  Az  újabbkori  lövegek  előtt  egy  napig 
nem  állhatnának  meg.  Az  Adige  kétfelé  osztja  a  várost ; 
de  több  kő  és  vas  híd  köti  össze  a  két  partot ;  azok 
között  a  Ponté  Vecchio  a  legemlékezetesebb ;  ódon, 
tömör  bolthajtásai  egész  hosszában  be  vannak  építve 
házakkal,  melyek  befelé  fordulva  végtül-végig  ékszerész- 
boltoknak szolgálnak  helyiségül.  Ezekbe  igazán  nem 
lehet  betörni :  a  híd  négy  öl  magas  s  az  Adigén  nem 
lehet  csónakázni  a  zuhatagai  miatt. 

Még  egy  régi  római  korbeli  színházhoz  is  elvezetett 
a  ciceronénk,  melyet  nem  rég  ástak  ki  a  többi  ház- 
tömeg alól.  Ez  is  érdekes  tanulmány  volna  azoknak, 
a  kik  a  hajdani  színházépítés  titkaival  meg  akarnak 
ismerkedni.  Mily  óriási  és  merész  mű  maga  e  színház- 
nál az  a  sziklába  vágott  csatornázás,  mely  azt  az  áradá- 
sok és  forrásvizektől  megvédte  !  Még  most  is  látható 
benne  egy  úri  páholy,  homlokzatán    a  tulajdonos  névé- 

vei ;  a  díszítés  természetesen  nem  papír  machéeból 
van  mint  mai  nap,  hanem  márványból. 

A  mi  legjobban  megmaradt  az  emlékemben  a  mű- 
emlékek Dárius-kincstárából ,  az  a  Santa  Maria  in 
Organo  egyház  sekrestyéjének  az  intarsiatura  kincse. 
Egy  egész  templomi  padsor,  melynek  támlányai  fenn  a 
magasban  fa-mozaikból  alkotott  képeket  mutatnak,  a 
kartámasztói  pedig  mythosi  sárkány-alakokat,  melyeknek 
mindegyike  egy-egy  hírhedett  veronai  kortárs  fejét 
viseli.  A  képek  remekei  a  perspectivának,  ezernyi  apró 
szilánkból  összerakva.  Az  egész  munkát  egy  ember 
végezte,  Fra  Giovanni  Bartolomeo,  a  papi  nevén,  szüle- 
tésére egy  Capuletti ;  ötvenhárom  esztendeig  dolgozott 
rajta.  A  sárkány-alakok  fejei  között  ott  látjuk  Rómeó- 
nak és  Júliának  a  képmásait  is,  mellettük  az  öreg  Capu- 
lettit ;  Rómeónak  az  arcza  olyan,  mint  egy  leányé.  Emlé- 
kül elhozzuk  a  fényképeiket. 

Hanem  azt  tanácsolom  mindenkinek,  a  ki  szereti  az 
ábrándjait,  hogy  ha  Veronán  keresztül  utazik,  ne  legyen 
kíváncsi  Júlia  lakházát  és  sírját  fölkeresni.  Az  a  palota, 
melvben  a  nagy  britt  költő  tragoediája  lefolyt,  most  egy 
foltozó  csizmadiának  szolgál  lakásul,  az  erkélyről,  mely- 
nek rostélyán  Romeo  és  Júlia  ölelkezett,  talpatlan  csiz- 
mák és  papucsok  lóggnak  alá ;  a  teremben,  hol  a  szép 
tetszhalott  ravatala  állt,  most  öszvérek  számára  vannak 
jászolok  felállítva ;  az  udvar  tele  szeméttel ;  a  falakon 
nyirok  és  piszok,  csak  az  ősi  czimer,    a    « Kalapé   kőből 

JÓKAI :  Utazás  egy  sírdomb  körül.  o 

kifaragva,  bizonyítja  még,  hogy  ez  a  hatalmas  Capuletti 
palotája. 

Hanem  azért  a  veronai  most  is  büszke  a  maga  Ro- 
meo és  Júliájára.  Egyáltaljában  a  veronai  nép  a  maga- 
tartásában a  legbüszkébb  minden  olasz  városok  népei 
között.  Minden  ember  kerek  köpönyeget  visel,  s  azt  a 
vállán  áthajtva  hordja,  úgy  hogy  a  szája  el  van  takarva, 
csak  a  szemei  villognak  elő  a  széles  kalapkarima  alól. 
Itt  még  nem  kezdődik  el  a  koldulás  s  a  boltossal  nem 
lehet  alkudni. 

Júlia  házától  sietünk  a  sírboltjához.  Vezetőnk  nem 
enged  addig  Veronától  megválnunk,  a  mig  a  Tómba 
di  Giuliettát  meg  nem  láttuk.  Egy  szűk,  sáros  sikátoron 
át,  a  legnéptelenebb  városnegyed  végén  eljutunk"  végre 
egy  zsákutczába,  melynek  oldalát  egy  düledező  fran- 
ciscanus-kolostor  falai  képezik.  A  csöngetésre  kinyilik 
a  kapu  (két  garas  a  belépti  díj),  s  belépünk  egy  nagy 
kaputornácz  alá,  mely  két  felől  meg  van  rakva  vas- 
ekékkel, boronákkal  és  rostáló  gépekkel.  Ez  egy  gazda- 
sági gépgyár  rakóhelye.  Ezeken  átlépegetve,  találunk 
magunk  előtt  egy  nagy  kertet,  melyben  nincs  virág ; 
saláta,  laboda,  az  egész  ékessége.  Az  út  nyirkos  a  zöld 
penésztől,  a  melyen  a  fal  mellett  körüljárva  eljutunk 
egy  kis  melléképülethez  a  ház  hátuljában,  az  ott  a  Júlia 
sírboltja.  Épen  csak  akkora,  hogy  az  a  kőkoporsó  elfér 
benne,  szerény  kis  sarcophag,  minden  ékítmény  nélkül. 
Most   sem    üres :    tele    van   otthagyott    névjegyekkel,    a 

miket  átutazó  látogatók  hagytak  ott  p.  p.  c.  Mi  is  közé 
dobtuk  a  többinek  a  magunkét.  A  falon  lóg  egy  pené- 
szes száraz  myrtuskoszorú,  melyet  állítólag  egy  mister 
Shakespeare  (rá  van  kötve  a  névjegye)  hagyott  ott 
emlékül. 

Nem  ilyennek  képzeltem  én  azt  a  helyet,  a  hol  Romeo 
vágytársával  haláltusát  vívott,  alvó  kedvesének  kopor- 
sója felett,  s  a  hol  a  világ  leghíresebb  két  szerelmese 
a  halálban  egyesült.  Menjünk  tova  !  Itt  nagyon  realis- 
ticus  világ  van. 

Hanem  azért  mégis  képviseli  valami  az  ideált :  egy 
szép  régi  rozmarinfa.  Ezt  még  talán  a  jó  álomital-keverő 
barát  ültethette  a  szeretők  emlékére,  a  rozmarin  sokáig 
él.  Törjünk  le  róla  egy  ágat  s  vigyük  magunkkal  — 
illúziónak. 

VI. 


(Nyelvészeti  és  nemzetiségi  tanulmányok.) 

Hiszen  —  szépek  ezek  a  faragott  kövek ;  de  én  olyan 
földet  keresek,  a  hol  Isten  ajándékozta  virágok  terem- 
nek —  deczember  elején.  —  Menjünk  egy  várossal 
közelebb  a  nap  felé.  Veronában  egy  második  éjszakára 
nem  vagyok  kíváncsi.  Még  a  délesti  közebéden  kell 
átesnünk,  a  melyhez,  külföldi  szokás  szerint,  a  nagy 
vendéglő  összes  utasai  egybe  szoktak  seregleni,*  némelyek 
úti  köntösben,  mások  balparéehoz  öltözve.  —  A  menü- 
ről, úgy  hiszem,  nem  szükség  beszélni.  Ugyanaz  az  a 
külföld  minden  grand  hotelében,  mint  nálunk  a  Hun- 
gáriában. —  A  társaságban,  az  együtt  utazókon  kívül, 
senki  sem  ismeri  egymást.  Annálfogva,  a  hónapos  retekig, 
a  mi  leves  után  jön,  minden  ember  franczia :  a  pinczér- 
rel  és  a  szomszédjával  mindenki  per  as'il  vous  piait* 
beszél.  Csak  az  első  pohár  chianti  vagy  Marsala  után 
oldódnak  fel  a  nyelvek ;  a  velünk  szemközt  egymás 
mellett  ülő  érett  korú  két  hölgy  torokhangjai  és  selypítő 
sziszszentései  elárulják,  hogy  angolul  beszélnek.  Érteni 
természetesen    nem    lehet   semmit ;   mert   még  azért,  ha 

valaki  Shakespearet  eredetiben  olvassa,  Albion  lakója 
által  könnyen  eladathatja  magát.  így  van  az  különben 
a  többi  nyelvekkel  is.  Mi  a  szemünkkel  tanuljuk  az 
idegen  nyelvet,  holott  a  fülünkkel  kellene  tanulnunk. 
Annak  pedig  szokni  kell  ahhoz  a  hadaráshoz,  a  mivel 
más  népek  egymás  között  értekeznek ;  olyan  lassan, 
kényelmesen,  mint  a  magyar,  senki  sem  beszél.  De  végre 
német  szó  is  hallik.  Két  vis-á-vis  egymásra  ismert  arról, 
hogy  sör  után  tudakozódtak.  S  a  német,  akár  ki  mit 
beszéljen  is,  a  legnyájasabb  útitárs :  egyszerre  közlé- 
kenynyé  lesz,  fölfedezi  a  tapasztalatait,  jól  mulat  a 
viszontagságai  előadásán,  s  figyelmezteti  a  vele  talál- 
kozót, hogy  hová  menjen  s  hová  ne  menjen.  Udvarias 
az  orosz  vendégtárs  is.  Arról  ismerni  rá  először  is, 
hogy  igen  correct  beszél  francziául.  Csak  francziául, 
még  egymás  között  is.  Hanem  azután  zárkózott ;  mintha 
mind  nihilista  volna,  s  a  megszólító  idegenben  kormány- 
kémet  sejtene.  Azután  elárulja  magát  azzal  a  fogai  közt 
kiszalasztott  «szszi)  hanggal,  a  mely  oly  forma  figyel- 
meztetés, mint  nálunk  a  «héj».  Többször  hallottam,  hogy 
egymást  halk  füttyentéssel  is  hittak.  A  kedveskedő  pin- 
czér  «goszpodine«-t  rebeg  a  vendég  fülébe  :  mikor  a 
saumonnal  megkínálja.  Ez  mind  halkan  beszél,  mint  ha 
concertben  volna.  De  annál  hangosabbá  válik  a  társal- 
gás, a  mint  innen  is,  amonnan  is  három-négy  olasz 
annectálja  egymást.  Azok  tudnak  aztán  sebesen  be- 
szélni !  Egyszerre  beszél  mind  a  négy,  egyik  sem  hallgat 

a  másikra,  s  mind  a  négynek  a  kezei  is  beszélnek  az 
ujjaikkal,  keresztül  az  asztalon.  Jaj  a  közbeesett  szomszéd 
irredentájának.  Csak  az  egyetlen  franczia  hallgat  és  nem 
társalog.  Az  ellenállhatatlan.  O  csak  a  favorijait  simo- 
gatja, a  manchettejeit  húzogatja,  a  tökéletes  frizuráján 
óvja  a  bodrokat,  s  közben  pezsgőt  iszik  s  hódító  pillan- 
tásokat vet  az  ifjabb  hölgyekre  s  ábrándosakat  a  gomb- 
lyukába tűzött  sárga  thearózsára.  Ezt  elneveztük  a  «szép 
Diegónakt).  Nagyon  jól  éreztük  magunkat  e  Nóé  bár- 
kájában, a  hol  ezt  a  nyelvet,  a  mit  mi  beszélünk,  nem 
érti  senki.  Mindenki  muszkáknak  tart  bennünket.  Szabad 
a  raedisance.  Tehetünk  satyrás  oldaljegyzeteket  az  egész 
társaságra.  Nem  is  tagadjuk  meg  magunktól  ezt  az 
élvezetet.  Erre  a  sok  vajas  ételre  nagyon  jó  az.  Egy- 
szer aztán  az  egyik  tőszomszédunk,  egy  distingvált  fiatal 
szőke  férfi  odaszól  hozzánk:  "nagyon  örülök  rajta,  hogy 
hazám  édes  nyelvén  hallom  önöket  beszélni,*  s  bemutatja 
magát.  Tanulság  ebből  az,  hogy  azért,  mert  magyarok 
vagyunk,  ne  bízzuk  el  magunkat,  hogy  senki  sem  érti 
meg  a  nagy  világon,  a  mit  beszélünk.  Végre  szeren- 
csésen a  közszemlére  kitett  czukorpereczekig  jut  a  la- 
koma, akkor  egyszerre  mindnyájan  hollandusokká  le- 
szünk, s  megyünk  búcsuzatlanul  ki  erre,  ki  arra.  Szép 
Diegó  egyedül  marad  az  asztalnál.  Kisül  róla  később, 
hogy  csak  olyan  corsicai  franczia. 

A  flórenczi  vonat  este  későn  indul.  Egész  éjjel  utazni 
fogunk.  Rám    nézve  ebben  az  a  megnyugató,  hogy  egy 

éjjelre  az  idegemésztő  álmaimtól  megszabadulok.  Aludni 
különben  sem  tudok  vasúton  soha,  az  olasz  vasutakon 
pedig  ez  különösen  nagy  tudomány,  a  hol  minden  fél- 
órában állomást  tart  a  « gyors »  vonat,  s  annak  a  nevét 
elkezdik  a  kalauzok,  a  postás,  a  fachino,  a  hány  van, 
annyiféle  hangból  kiáltani,  üvölteni,  a  szó  végtagját 
czifrára  elnyújtva,  mindaddig,  a  míg  a  sok  kiabálástól 
megvadul  a  locomotiv,  s  elragadja  a  vonatot.  De  leg- 
inkább gondoskodva  van  az  utasok  ébrentartásáról  az 
olasz  vasutakon  a  helyek  kényelmetlen  volta  által. 
A  coupéet  kétfelé  szakítja  az  átjáró,  úgy,  hogy  csak  a 
kocsi  egyik  oldalán  van  kettős  ülés,  a  melyben  jól-rosz- 
szúl  le  lehet  heverni  :  a  másik  felén  már  csak  egy  szűk 
karszék  szorul  a  szegletbe,  a  hol  úgy  kell  ülnünk,  mint 
a  Memnon  szobornak.  Stinde  regényéből  még  friss  volt 
az  emlékezetemben,  hogyan  foglalták  el  nagy  hirtelen 
a  német  utazók  elől  angol  jövevények  azokat  a  jobb 
kettős  helyeket.  Richtig  !  Mikor  a  flórenczi  waggon  «e 
vietato  di  fomare*  szakaszának  az  ajtaján  belépünk, 
már  ott  találtuk  a  közebédnél  látott  vis-á-vis-jainkat, 
a  két  angol  myladyt :  a  kiket  a  portás  egy  kis  «bona 
mano»-ért  raellékúton  előre  beeresztett,  jól  elhelyez- 
kedve a  kényelmes  ülésben.  Nekem  és  leányomnak 
maradt  a  két  Memnon-piedestal  éji  nyugvó  helyül. 
És  ekkor  megtörtént  az  a  mire  tudom,  megint  azt  fog- 
ják mondani,  hogy  azt  az  én  fantáziám  álmodta  ekként ; 
mert  ez  a  lehetetlenség  netovábbja.  Az  egyik  tisztes  ősz 

JÓKAI :  Utazás  egy  sírdomb  körül.  9 

angol  hölgy  megszólította  a  leányomat  francziául  s  fel- 
ajánlotta neki  a  saját  maga  által  lefoglalt  helyet,  s  olyan 
nyájasan,  szívesen  kínálta  vele,  hogy  el  kellett  fogadnia. 
Ö  maga  aztán  a  másik  hölgy  mellett  foglalt  helyet, 
úgy,  hogy  annak  sem  lehetett  lefeküdni.  És  így  két 
tiszteletparancsoló  korban  levő  angol  mylady  meghozta 
azt  az  áldozatot,  hogy  az  egész  éjét  átviraszsza,  azért, 
hogy  egy  rájuk  nézve  egészen  idegen  fiatal  leány,  a 
kinek  az  arcza  elárulja,  hogy  szenved,  egy  maga  nyu- 
godhasson. Én  sem  hinném,  ha  más  mesélné  el.  Van  az 
angolnál  is  szív,  csak  hogy  nem  hordja  a  gomblyukába 
akasztva,  mint  az  utazó  concertvirtuózok  az  érdemrend- 
jeik boutonját. 


VII. 


(Flórencz.  Az  utolsó  álomlátás.) 


Y       ^</ 


Hajh,  ha  én  Flórenczet  le  tudnám  írni !  Hozzá  sem 
fogok.  Leteszem  a  fegyvert.  Három  nap,  Flórenczet 
meglesni  sem  elég,  nem  hogy  megismerni.  S  aztán 
az  egész  három  nap  alatt  folyvást  szakadt  az  eső.  Lan- 
tolhat valaki  parapléval  a  kezében?  Az  egész  ittlétem 
alatt  folyvást  azt  éreztem,  hogy  agyonnyom  ennyi  gaz- 
dagság látása,  a  mit  bőkezű  természet  és  emberi  láng- 
ész együvé  halmozott.  Valahol  azt  írtam,  hogy  a  midőn 
elveszett  a  régi  paradicsom,  azt  monda  az  ember  az 
Istennek:  <imár  most  csináljunk  újat!  s  ketten  megal- 
kották —  Itáliát.*  —  No  ha  Itália  a  paradicsom,  akkor 
Flórencz  benne  a  «tudásfája».  Szabad  volna  a  gyümöl- 
cseiből szakítani,  —  ha  tudnánk  hozzá.  Ez  az  érzés  az, 
a  mi  a  lelket  agyonnyomja.  Ki  bírja  utolérni  azokat 
az  óriásokat,  a  kik  valaha  ilyen  magasan  jártak  a  fejük- 
kel az  égben?  Egyetlen  terme  a  Palazzo  Pittinek,  mint 
például  a  Jupiter-  vagy  a  Venus-terem,  olyan  áhítattal 
tölt  el,  mintha  az  Olyrap  istengyülekezetében  volnánk. 
Műremek  itt  minden,  a  piafond  caryatidáin  kezdve,  a 
—  9* 

mi  csak  márványból,  fából  vagy  bronzból  van  alkotva, 
vakolatra  és  vászonra  festve  ;  az  építész,  a  kőfaragó,  a 
műkovács,  szobrász,  a  festő  mind  istenszikra  világítása 
mellett  alkotott,  az  világít  a  művésznek  örökké,  s  az 
egészben,  annyiféle  ellenmondó  remeknek  összeségében, 
valami  égi  harmónia  van,  mely  mellett  jelenkorunk 
minden  pompája  csupa  nevetség.  Egy-egy  spanvol  fes- 
tőnek a  képe  előtt,  melyen  nincs  több  egy  férfialaknál, 
naphosszant  el  tudnék  bámulni,  találgatva,  hogyan  lehe- 
tett, mondhatnám  kétféle  színből,  ilyen  csodaerőt  ki- 
domborítani? Ki  bírja  ezt  csak  utánozni  is?  —  Nem  is 
próbálgatják.  Szegény  másoló  piktorok  ott  ülnek  egy- 
egy  bronzkemencze  mellett  és  csinálják  kicsinyítve  a 
Cythereket  és  Danaékat.  Azokra  még  akad  vevő.  ■ — 
Asszonyi  húst  most  is  tudnak  még  festeni,  de  istennőt 
nem  :  azok  meghaltak.  —  Aztán  még  jobban  elmélásít, 
ha  hazámra  gondolok.  Hiszen  igaz,  hogy  húsz  év  alatt 
nagy  utat  tettünk  a  művészet  terén,  de  mégis  úgy  kell 
éreznünk  magunkat,  mint  a  tengerésznek,  a  kit  kiküldtek 
zárt  parancscsal  az  oczeánra  s  mikor  már  azt  hiszi, 
hogy  jó  messze  elhaladt,  talán  czélhoz  is  ér,  akkor 
azt  olvassa  a  felnvitott  levélből :  « Vitorlázd  körül  a 
földet". 

Ha  festő,  szobrász,  vagy  építész  volnék,  kétségbeesve 
kellene  elhagynom  Flórenczet.  Olyan  érzés  ez,  mint 
mikor  valaki  egy  szép,  bűbájos  idegen  asszonyba  belé 
szeret,  a  kiről  tudja,  hogy  soha  sem  lehet  az  övé. 

Az  eső  daczára  is  folyton  bejártuk  Flórencz  virányait. 
A  rózsák  még  ott  nyiltak  a  kerítéseken  kihajolva.  Egy 
nagy  pompás  rózsabokrétát  ötven  centesimeért  vesz- 
tegettek, mi  huszonöt  krajczár  a  mi  pénzünkben. 

Végre  még  helyre  kell  hoznom  egy  elkövetett  téve- 
désemet, a  mire  most  figyelmeztet  a  leányom.  Az  a 
ponté  vecchio,  az  a  régi  fedett  hld  a  két  sor  ékszerész- 
bolttal, nem  Veronában  van,  hanem  Flórenczben.  De  én 
most  is  azt  mondom,  hogy  sokkal  jobban  illenék  Vero- 
nába, a  régiségek  nagy  múzeumába.  Ezúttal  a  fantázia 
úgy  rakta  el,  a  mit  az  emlékezet  összegyűjtött,  a  hogy 
neki  jobban  tetszett.  Erről  én  nem  tehetek. 

Flórenczben  már  okos  világ  van :  a  vendéglőkben 
kandallók  vannak,  s  azokra  itt  is  nagy  a  szükség.  Hő- 
telünk  ablakai  az  Unarnóra  nyílnak,  mely  most  a  sok 
esőzéstől  rendkívül  meg  van  áradva  s  harsogó  robajjal 
vágtat  a  zuhatagon  alá,  mely  épen  a  Hotel  de  ville  előtt 
törik  meg.  Első  éjjel  alig  tudtam  hozzá  szokni  e  moraj- 
hoz ;  de  később  már  igen  jó  álomringató  harmónia  lett 
belőle.  Flórencz  levegője,  még  esős  időben  is,  pompás, 
nem  sérti  a  tüdőt  és  a  gégét. 

A  Flórenczben  töltött  utolsó  éjszakán  ilyen  álmom 
volt. 

Otthon  voltunk,  én  és  leányom,  a  svábhegyi  házunk 
előtt,  a  honnan  a  nagy  alföldi  rónára  széltében,  hosszá- 
ban végig  látni.  Csak  hogy  most  a  róna  helyett  a  tenger 
volt  előttünk.  De  nagyobb   csoda  volt  ennél  az  ég.  Az 

alkonyodó  nap  a  távozó  zápor  íirmamentumán  egy  szi- 
várványt vont  körül,  s  az  első  szivárvány  fölött  követ- 
kezett a  második,  aztán  a  harmadik,  mind  feljebb  a 
zenith  magasáig,  míg  a  belső,  körülzárt  félkör  belseje 
olyan  volt,  mint  az  a  sápadt  arany,  a  minőt  a  közép- 
kori festők  képeik  hátteréül  választottak.  Aztán  a  tenge- 
ren végig  repültek  előttünk  a  vitorlás  hajók ;  a  fehér 
vitorla,  a  mint  a  szivárvány  színein  keresztül  vonult, 
majd  kék,  majd  zöld,  majd  sárga,  majd  veres  lett,  s 
mikor  a  középre  ért,  fényes  tündöklő  lett.  Egyszer 
egyike  a  vitorláknak  odafordult  felénk.  Nem  sokára 
kikötött  ott  a  szőlőfedte  dombunk  lábánál.  Az  álom- 
képek gyorsan  utaznak.  És  belőle  kiszállt  megint  «ő»,  az 
eltemetett  nőm.  Feljött  hozzánk  a  kőlépcsőkön.  Hozott 
a  kezében  egy  olajfaágat.  Csak  akkorát,  mint  az  a  kis  má- 
jusfa-galy  volt,  a  mit  oda  az  ablakom  alá  ledugott  valaha. 
És  ekkor  ezt  mondta  :  « nézzétek  ;  én  ezt  a  kis  olajfaágat 
ledugom  ide  a  földbe  ;  nagyra  fog  nőni ;  megemlegettek 
róla.i)  —  Én  úgy  megörültem  annak.  ■ —  Tudtam,  hogy 
most  már  búcsút  fog  venni  tőlem  örökre.  —  Könyeim 
fölébresztettek.  —  Csak  az  Unarno  zúgása  töltötte  be 
az  éjt. 

És  ez  éjtől  kezdve  soha  sem  látogatta  meg  álmomat 
többé. 

A  mint  haza  jutok,  első  dolgom  lesz,  azt  az  olajfát  elül- 
tetni oda,  a  hová  mutatta. 


VII 


(Nápoly.) 


«Vedi  Napoli  e  poi  muori. »  Ezt  a  röpke  mondást 
nem  kell  ám  úgy  fordítani,  hogy  a  mint  meglátta  az 
emberfia  Nápolyt,  menjen  halálozni ;  hanem  hogy  addig 
ne  haljon  meg,  a  míg  Nápolyt  meg  nem  látta.  S  ebben 
igazat  adok  neki.  —  Maga  Nápoly  nem  az.  Nem  az  a 
gyönyörrel  agyonéltető  látvány,  hanem  a  környéke,  az 
egész  tája  valami  isteni.  A  város  maga,  mikor  egyszer 
a  tenger  felől  közelítettem  is  felé,  azt  a  benyomást  tette 
rám,  mint  egy  óriási  nagy  sütőkemencze  ;  egymás  he- 
gyébe halmozott  veres  házak,  a  sarkantyuvirág  minden 
színváltozataiban  rikítóra  festve  ;  egy  óriási  hangyaboly  ; 
a  minek  egyhangúságát  semmi  tető,  semmi  kiváló  torony 
vezér  alakja  nem  enyhíti ;  itt-ott  látni  csak  a  háztömeg 
között  gubbaszkodó  rézrozsdás  kupoláját  egy-egy  eldu- 
gott templomnak.  A  halmokat  uralgó  ódon  erődök 
komor,  sötét  körrajzai  egészítik  ki  a  képet.  Mennyivel 
szebb  panoráma  ennél  az  én  Budapestem. 

Vasúton  érkezve  pedig  ennyit  sem  látni  Nápolyból. 
Éjféltájon  érkezik  meg   a    Rómából    jövő    vonat ;   jelző 

Jókai:  Utazás  egy  sírdomb  körül,  JO 

lámpák,  waggonsorok,  veres  és  fekete  épületek  futnak 
el  mellettünk ;  a  vasútról  átszállunk  a  hótel-omnibusba, 
s  megkezdődik  egy  hosszú  utazás  a  városon  végig,  a 
minek  alig  akar  vége  szakadni.  Megérkezünk  az  új  nagy 
hotelbe  a  Chiaján  ;  a  hol  a  kocsiból  leszállva,  az  elénk 
siető  vendéglős  e  szókkal  fogad  :  »belteben  zwei  Zim- 
mer».  —  Hiába!  Bismarck  hatalmas,  s  mi  most  "dicke 
Freundei)  vagyunk.  —  De  ugyan  hogy  érezhették  meg 
rajtunk,  hogy  magyarok  vagyunk? 

Most  tehát:   «vedi  Napoli  e  poi  dormire». 

S  erre  a  hotel  Bauer  igazán  alkalmas.  Becsületes, 
kényelmes  vendéglő,  távol  Nápoly  hírhedett  lármájától. 
Mert  lárma  dolgában  nem  hiszem,  hogy  felülmúlná 
valamely  világváros  Nápolyt.  Elkezdik  a  harangok  ko- 
rán, sötét  reggel ;  de  azok  sem  olyan  komoly,  ünne- 
pélytartó harangok,  a  minők  minálunk  bimm-bamm  zugá- 
sukkal  hívják  fel  az  ájtatosságot,  hanem  recsegő  vas 
kondérok,  a  miket  riasztó  kongassál,  hol  lassabban,  hol 
sebesebben  püfölnek  kalapácscsal,  valami  türelmetlen 
emberek ;  aztán  megindul  a  kocsik  zaja ;  a  nápolyi  egy- 
lovas bérkocsik  száma  egész  dandár ;  hát  még  aztán  a 
két  kerekű  corricolók,  az  omnibusok,  az  urasági  foga- 
tok, s  hogy  a  javát  hátul  hagyjuk,  a  számlálhatatlan 
mennyiségű,  szamárvontatta  talyiga.  Ez  mind  vágtatva 
kergeti  egymást,  a  kocsisok  kiabálnak,  a  lovat  «ach» 
kiáltással  nógatják,  a  szamárra  olyan  hangon  ordítanak, 
mint  mikor   a   komondor  orozva  ront  ki  a  kapu  alól,  s 

a  mellett  minden  kocsisnak  hosszú  sugáros  ostora  van, 
a  mivel  jó  kedvében,  haragjában  egyre  kongat,  mintha 
ménest  terelne  a  Hortobágyon.  Aztán  megindul  a  mozgó 
vásár :  mindent  az  utczán  árulnak  és  fenhangon  ordít, 
énekel,  kiabál,  hívogat,  kérkedik;  boltos  az  ajtóban, 
péklegény,  szalámi-áruló,  hirlapvesztegető,  halkufár,  kél 
fentö  vereshagymáért  olyan  tenorhangokat  bocsát  közre 
a  kertész,  hogy  nálunk  hatvan  forintot  fizetnének  neki 
havonként  a  puszta  hangkifejtésért ;  a  ki  sült  tököt  árul, 
az  hasonlítja  azt  a  hajnali  naphoz,  a  tűzokádóhoz,  még 
a  füstfaragó  gyerek  is  visít,  hogy  «itt  a  kéményseprő!" 
(Bizonyosan  az  én  kalapomat  nézi  kürtőnek.)  Azonkívül 
is  minden  nápolyi  oly  animoval  beszél,  mintha  örökö- 
sen valami  nagy,  váratlan  öröm  érte  volna  :  ha  két  bér- 
kocsis futtában  összetalálkozik,  megállnak,  egymással 
nyájasságokat  kicserélni.  Hanem  mindezt  csak  későbben 
tapasztaltam,  mikor  a  város  belsejébe  tettem  expeditiót. 
Ide  kinn  a  Chiaján  méla  csend  van,  addig  alhatunk,  a 
meddig  álmunk  van. 

Azért  mégis  korán  keltem,  régi  szokásból,  ablakomat 
(mely  tulajdonképen  remekül  záródó  ajtó  az  erkélyre)  ki- 
nyitva. A  mi  legelőször  meglepett,  az  hogy  meleg  jő  be  a 
szobámba  onnan  kívülről.  Ez  az  a  szavakkal  kifejezhe- 
tetlen, áldott  nápolyi  lég.  Olyan  idő  van  deczember 
elején,  mint  nálunk  tavaszszal,  a  szél  sem'  éles ;  egy-egy 
futó  felhő  pásztás  esőt  szitál ;  de  még  az  is  langyos. 
Erkélyemről    végig    látni    a    fél  városon,     odáig,    a    hol 

annak  a  másik  felét  a  tengerbe  kinyúló  földnyelv,  a 
rajta  gubbasztó  ódon  Castello  d'ovoval  eltakarja ;  előt- 
tünk terül  el  a  gyönyörű  városi  park,  örökzöld  fáival, 
hosszá  pálmasétányával,  azok  között  százados  pálma- 
ősök ;  a  háttérben  a  nyugodalmasan  pipázó  Vezúv,  ez- 
úttal fehér  frizirköpönyegbe  burkolva  :  belül  tűz,  kívül 
hó.  —  De  a  mi  legáhitottabb  látvány,  ez  a  tenger.  — 
Ez  az  én  vágyaimnak  a  tárgva. 

Ah !  ha  én  tenger  mellett  lakhatnám,  dehogy  írnék 
többet,  mindig  a  tengert  bámulnám.  Ezt  az  örökké  egy, 
és  mégis  más  világot. 

Meg  szoktuk  a  földet  nevezni  anyánknak ;  pedig 
mennyivel  több  életet  hord  magával  a  tenger ;  óriásai 
mennyivel  nagyobbak  a  föld  óriásainál ;  tárháza  az  em- 
beriség felét  táplálja ;  otthona  mindegyiknek,  ez  a  min- 
den népek  közös  hazája,  a  mit  nem  osztanak  határokra 
a  nagyhatalmak,  a  minek  térképéről  nem  törölnek  le 
nemzeteket  a  szent  szövetségek :  a  szabadság  megiste- 
niesült  jelképe. 

Az  első  napon  Nápolyból  elég  volt  nekünk  maga  a 
tenger,  a  mely  a  hányféle  szél  jött,  annyiféle  színt  vál- 
tott ;  egyszer  egy  hosszú  sávon  tökéletes  tintafeketévé 
lett ;  majd  megint  zöld,  a  látó  határ  felé  ezüst,  utoljára 
alkonyat  felé  teleöntve  aranynyal,  bíborral  és  smarag- 
dokkal. Egy  kis  kirándulás  a  Posilipohoz  a  festői  hatás 
lehetetlenségeit  tünteté  elénk :  a  mint  a  nap  a  Nisida 
sziget  vára  mögött    lement,    s   a    végragyogványa  annak 

az  ablakain  keresztül  tört :  arany  sziklákon  fekete  ernyős 
fenyők,  körülöttünk  mély  hegyszakadékok,  a  mikből 
buján  tenyésző  délnövényzet  emelkedik  ki ;  a  gyümölcs- 
csel rakott  kaktusz,  a  virágzó  berkenyével,  az  óriás 
nád,  a  pálmával  egy  be  vegyülve,  arany  gyümölcstől  haj- 
ladozó narancs  és  czitromfák.  A  ki  ezt  lefestené,  azt 
mondanák:  megbolondult. 

A  mint  az  éj  leszállt,  egészen  kitisztult  az  idő,  s  még 
melegebb  lett.  Itt  az  éjjel  is  lanyha.  Az  ember  a  tüde- 
jét megújulni  érzi,  az  idegei  aczélt  fognak.  Alig  tudunk 
a  kőpart  sétányától  megválni.  A  tele  holdtól  olvadt 
aranynyá  válik  a  hullám,  s  szikraözönt  [szór,  a  kőgáton 
túlcsapva.  Halászok  fáklyafénynél  lesik  szigonyvégre  a 
muraenát,  s  idöközönkint  a  Vezúv  is  elszánja  magát, 
hogy  egy  kis  tűzfénynyel  világítsa  meg  a  torkából  ki- 
törő füstgomolyt.  Csak  az  bir  rá  az  alunni  menésre, 
hogy  holnap  korán    kell    fölkelnünk,  Pompejiba    menni. 

A  legérdekesebb  tanulmány,  a  miért  az  ember  Ná- 
polyba jön,  mindenesetre  Pompeji,  s  e  tájon  a  deczem- 
ber  hó  az  április  ;  kapni  kell  a  ritka  derült  nap  kiválasz- 
tásán a  kirándulásra. 

Lehet  oda  vasúton  is  menni,  hanem  akkor  az  ember 
nem  látja  meg  azt,  a  mit  kocsin  megláthat :  a  régi 
Nápolyt. 

S  meglátni  is  érdemes,  de  hát  még  megérezni.  Meg- 
ismerni Nápolyt  szaglóműszerekkel  i 

A  föutczát,  mely  Nápoly    közepéből,    a   Santa    Lucia 


tértől  kezdve  a  Tőrre  del  Greco  felé  vezet :  mihez  ha- 
sonlítsuk?' Budán  a  Tabán  vagy  Prágában  a  zsidó 
városnegyed  mutathat  fel  talán  ilyen  szűk  sikátort,  mely 
minden  száz  lépésnél  szögletbe  törik,  hihetetlen  kanya- 
rulatokat vesz  ;  két  kocsi  egymást  alig  képes  elkerülni 
benne ;  sár,  csülökig  érő ;  szemét  változatos ;  bűz,  ki- 
mondhatatlan. Ez  itt  a  pokol  parfumerie-boltja  ;  az  em- 
ber nem  képzeli,  hogy  annyi  változata  lehessen  a  rohoda 
illatnak,  melyek  között  a  cserző  csáva  bűze  még  lég- 
tisztító ámbra !  S  ezen  az  utczán  át  közlekedik  Nápoly 
az  egész  külvilággal,  ezt  kell  minden  külföldinek  leg- 
először megjárnia,  ezen  jár  be  minden  terhes  szekér, 
ezen  hordják  be  a  vásárosok  az  élelmiszereket ;  ez  a 
főére  a  városnak.  Mikor  aztán  a  bűzlabyrintból  kisza- 
badulunk, kezdődik  az  a  hosszú  utcza,  mely  Portici 
felé  vezet. 

Mikor  egy  esős  nap  után  egyszerre  szép,  derült,  nap- 
fényes idő  jön,  akkor  lehet  látni  ezt  az  utczát  a  maga 
teljes  pompájában.  A  házak  három,  négy,  öt  emelete- 
sek, minden  ablaknak  vasrácsos  erkélye  van ;  erre  az 
erkélyre  vannak  rendes  időben  körülaggatva  a  hólyagba 
tömött  sajtok,  a  zsinegre  fűzött  hosszúkás  dinnyék, 
vereshagyma-kötegek,  a  felfűzött  kaktusz-fügék  és  para- 
dicsom-bogyók, a  gyerekfej  nagyságú  fenyőtoboz-gyü- 
mölcsök ;  ez  a  család  éléskamrája ;  reggel  itt  végzik  a 
toilettet ;  aztán  ez  a  gyermekszoba ;  szép  napfényes  idő- 
ben   pedig    ide    van    kifüggesztve    az  egész  lakosság  ki- 

mosott  fehérneműje ;  egy  olyan  országos  kiállítása  a 
napvilágot  megfertőztető  rongyoknak,  mely  minden  kép- 
zeletet felülmúl.  Valóságos  fényűzés  a  rongyokkal.  Lu- 
xusa a  szennyes  ruhának.  Pályadíj -versenye  a  kapczá- 
nak.  A  ki  végig  megy  a  hosszú  utczán,  élő  fogalmat 
szerezhet  e  nép  Ínségéről.  S  azt  mondják,  hogy  ez  már 
haladás.  Most  már  legalább  vannak  rongyai ;  nem  jár 
meztelen.  Az  igaz,  hogy  meztelen  lazzaronik  nincsenek 
többé  Nápolyban.  Mindenki  ruházkodik  —  és  dolgozik, 
S  ez  a  rongykiállítás  már  egy  neme  a  dicsekedésnek. 
Egyébiránt  az  igazság  kedvéért  fel  kell  jegyeznem,  hogy 
első  emeleti  kőerkélyek  faragványáról,  s  néhol  a  szob- 
rok karjaira  akasztva,  elegáns,  himzett  alsó  szoknyák, 
battist  ingek  és  monogrammos  paplanok  is  lógnak  le  az 
utczára  s  egyik  úrnő  megszámlálhatja  a  másiknak  a 
kétheti  mosásba  adott  fehérneműjét. 

Ellenben  a  mellékutczákban  hosszú  sor  faállványokon 
szárítják  a  drága  jó  makarónit,  a  csiga  lebbencs,  macska- 
nyom  s  más  efféle  népszerű  tésztanemű  ellenben,  gyé- 
kényre kiterítve  tökéletesedik. 

Egy  szent  kép  előtt  az  utczafélen  látunk  egy  dudást, 
egy  klarinétost,  meg  egy  asszonyt,  a  ki  énekel :  a  má- 
sik kettő  muzsikál  hozzá.  Kétségtelenül  jó  okaik  van- 
nak rá,  hogy  ezt  tegyék.  Ez  az  egyedüli  népsajátság,  a 
mit  útban  talál  unk.  Nincs  már  népviselet ;  alig  látni 
egy-egy  előre  hajtott  zsacskó  alakú  veres  sipkát  még  a 
férfiak  fején,    az    asszonyokén   a  négyszegletű  fatányért ; 

a  köznép  itt  is,    mint   mindenütt   a   czivilizált   világban, 
az  uraságoktól  levetett  ócska  ruhát  nyüvi  tovább. 

Ez  az  utcza  végtelenre  látszik  nyúlni ;  azt  hiszszük, 
hogy  velünk  jön  Nápoly,  pedig  már  régen  elhagytuk 
Portiéit  is ;  csakhogy  a  szomszéd  városok,  Nápolytól 
Tőrre  del  Grecoig  úgy  egymásba  vannak  nőve,  hogy 
csak  a  templomaik  választják  el  őket  egymástól,  s  a 
szorosan  sorakozó  épületek  közül  alig  tudjuk  egy-egy 
tisztáson  meglátni  a  tengert.  A  hol  ház  nincs,  ott  meg 
kertfal  van  s  végtől- végig  az  egész  utczán  találkozunk 
azzal  az  egymást  keresztező  szakadatlan  szekérvonattal, 
melyben  öles  kerekű  laptikák  (másforma  szekeret  itt 
nem  ismernek,  csak  két  kerekút ;  vannak  két  kerekű 
falusi  omnibusok  is,  s  azokra  felül  tizenkét  ember,)  ura- 
sági landauerek  pajkos  corricoló  és  csattogó  bérkocsik 
üldözik  egymást.  Most  egyszerre  félbeszakítja  a  kocsi- 
sort egy  közbevegyülő  halottas  szekér ;  pompás  arany- 
diszitésü  mennyezettel.  Vájjon  kit  visznek  rajta?  Hát 
valami  tiz  kéj  utazót,  a  ki  vigan  dalolva  jön  vissza  Pom- 
pejiből;"  némelyik  narancsot  hámoz,  másik  a  chiantis 
palaczkot  emelgeti.  Hát  biz  itt  az  entreprise  des  pom- 
pes  funébres  élelmes  :  üres  óráikban  a  halottas  szekereit 
nem  pihenteti  a  félszerben,  hanem  omnibusnak  hasz- 
nálja, s  a  publicumnak  ez  nagyon  tetszhetik. 


VII. 


(Pompeji.) 


Rossz  szivü  az  ember  !  Magamról  tudom. 

Fogadni  mernék,  hogy  tíz  ember  közül,  a  ki  Pom- 
peji kiásott  romjait  s  azután  a  múzeumokban  felhalmo- 
zott kincseit,  műemlékeit,  házi  eszközeit  végig  nézte, 
alig  jutott  egynek  eszébe,  hogy  a  fölött  a  szegény  kis 
fiatal  hajadon  fölött  siránkozzék,  a  ki  gipszbe  öntve,  ott 
fekszik  az  üvegalmáriomban ;  saját  maga  alkotta  szobor, 
még  most  is  csupa  báj,  gyöngédség,  kellem  :  —  a  többi 
kilencz  látogatónak  bizonyosan  az  volt  az  utolsó  gon- 
dolatja,  hogy  ejnye  be  okos  gondolat  volt  attól  a 
Vezuvtól  ezt  az  egész  várost  ilyen  gyorsan  és  alaposan 
eltemetni,  hogy  most  azután  a  kiásott  emlékekből  a 
régiségbúvárok  az  ókort  egész  élő  mivoltában  össze- 
állíthatják ! 

Különösen  nekem  magyar  archaeolognak  nagy  az 
irigységem,  miért  nem  volt  egy  Vezúv  Jászberény  mel- 
lett, mikor  Attila  ősatyánk  vára  ott  állt,  hogy  takarta 
volna  be  azt  hamuval,   lávával,    mikor   az  öreg  épen  az 

utolsó  lakodalmát  tartotta  benne    ínem    bánnám,  ha  egy 

pár  vizigoth  sógor  is  odaégett  volna  velei.  Most  azután 
kiásnók  a  hiteles  romjainkat,  s  megtalálnánk  mmden  ősi 
pompát,  dicsőséget,  úgy,  a  hogy  azt  Priscus  Rhetor 
megírta  volt ;  az  arany  garmadákat,  melyeket  a  királyok 
zsákkal  töltöttek  Attila  lábaihoz ;  a  régi  hun  bárdok 
hegedűit ;  az  igazi  hunnus  betűkkel  irott  való  történetét 
a  legnagyobb  világháborúnak  ;  megtalálnék  az  ugy  kere- 
sett nemzeti  építészeti  stilt ;  szittya  festészet  és  szobrá- 
szat remekeit,  ősanyáink  himzésmintáit  s  azzal  bebizo- 
nyíthatnók  hogy  milyen  dicső  emberek  voltak  a  mi 
őseink,   elvitathatatlanul.  Ez  nekünk  jó  volna. 

De  mire  jó  ennek  a  makaroni-evő  nápolyinak  az, 
hogy  neki  dicső  ősei  voltak?  Vájjon  azoknak  a  felséges 
istennőknek  a  szobrai,  a  mikkel  egy  egész  terme  a 
nápolyi  múzeumnak  megtelt,  lelkesítek  azt  a  mai  terra- 
cotta  szobrászt,  a  ki  a  legkelendőbb  remekművet  meg- 
alkotta :  egy  modern  nymphát,  a  mint  a  trampolinról 
a  vízbe  ugrani  készül,  az  úszó  mester  neins,  zwei!ii 
szavára ;[  két  kinyújtott  karja,  összetett  ujjbegyekkel  a 
feje  fölé  emelve  ? 

Az  ember  annyit  olvasott  már  Pompéjiról,  s  annyi 
fényképet  látott  egyes  részleteiről,  hogy  mikor  előtte 
van,  meg  sem  lepi  többé.  Később  aztán  meglepi  az, 
hogy  minden  sokkal  kisebb,  mint  a  milyennek  a  képek 
után  gondolta.  A  photograph  lencséje  ámít.  A  sűrűn 
egymás  mellé  épített  házak :  sok  fiókos  skatulyák,  a 
paloták,    melyek    a    fényképen    nagyszerű    porticusokat 

mutatnak,  a  valóságban  közönséges  házak,  a  piscina  egy 
kis,  apró  halacskáknak  való  medencze  s  a  cistisonak 
nevezett  kertben  épen  csak  a  trillagera  feszített  baraczk- 
fának  lehet  helye.  Valamennyi  templomból,  Apollóét, 
Isisét  is  beleszámítva,  nem  épülne  fel  a  lipótvárosi  bazi- 
lika. (A  mivel  ugyan  kevés  van  mondva  !l  A  házak 
mind  földszintesek,  a  tudósok  ugyan  azt  állítják,  hogy 
emeletesek  voltak,  mert  lépcsők  vezetnek  fel  a  magasba  ; 
de  én  azt  hiszem,  hogy  azok  csak  a  tetőre  vezettek  fel ; 
ott  kellett  a  háznép  nappali  mulatóhelyének  lenni,  a 
szoba  csak  éjjelre,  meg  esős  időre  szolgált,  s  az  udvar 
kellett  a  dolgozásra.  S  ha  emelete  lett  volna  a  háznak, 
honnan  kapták  volna  a  földszintes  szobák  a  világosságot. 
Ablak  nem  volt ;  egy-egy  négyszögű  lyuk  vasrácscsal 
itt-ott  az  utcza  felől,  befelé  csupa  ajtó  és  tornácz ;  a 
hol  még  épen  maradt  boltozatot  találnak,  annak  a  tete- 
jén van  az  ablak,  melyen  át  lég  és  világosság  hatolt  be. 
Ezek  ugyan  még  nem  ismerhették  a  náthát  és  a  csúzt, 
hanem  a  fogfájást  igen,  a  hogy  a  talált  koponyák  hiá- 
nyos fogsorai  mutatják. 

Azt  meg  épen  nem  lehet  megérteni,  hogy  mi  volt  e 
város  gazdagságának  alapja?  Eltemetése  előtt  másfél 
évtizeddel,  egészen  romba  döntötte  a  földindulás.  Miért 
telepedtek  le  újra  ugyanazon  helyre  :  a  régi  templomo- 
kat, színházat,  amphiteátrumot  helyreállítva,  újakat  építve  : 
azok  között  egy  fedett  színházat?  Valamennyi  épület 
styljén,  belső    díszítésén    meglátszik    ugyanazon    évtized- 


nek  Ízlése  :  a  szobrokat,  azok  között  valódi  műremeke- 
ket, mintha  mind  ugyan  egy  művész-iskola  készítette 
volna,  a  mozaikok  ugyanazon  mester  kezére  vallanak. 
Itt  nagy  gazdagságnak  kellett  lenni.  Mi  volt  az  alapja? 
Azt  állítják,  Pompeji  kereskedő  város  volt ;  akkor  még 
közelében  volt  a  tenger.  Azóta  a  Vezúv  lávája  kitöl- 
tötte az  öblöt,  s  a  partot  messze  előbbre  tolta.  De  mivel 
kereskedhettek?  hisz  még  eddig  semmi  raktárt  nem 
fedeztek  fel,  vagy  nagyobb  pinczét,  a  melyben  keres- 
kedelmi áruczikkek  lettek  volna  felhalmozva.  Meglehet, 
hogy  ha  a  még  eltemetett  felét  is  napfényre  hozzák 
Pompéjinak,  akkor  lesz  földerítve  az  egész  város  léte- 
zésének titka.  Itt  csak  a  fényűzésüket  látjuk ;  pedig  e 
helyütt  van  a  fórum,  a  duumvirek,  az  aedilisek  háza,  a 
templomok,  a  színházak,  és  a  hírneves  emberek  temető- 
sora, tehát  ez  volt  a  város  előkelő  része.  De  minden 
olyan  miniatűr  benne,  még  az  ember-alakok  is.  A  kiket 
a  hamueső  eltemetett  ezernyolczszáztíz  esztendő  előtt, 
ott  ők  porrá  váltak,  a  vulcán-harau  pedig,  forró  vízzel 
keverve,  kőkemény  kéreggé  vált  körűlök :  egy  termé- 
szetes matrice ;  mikor  egy  ilyen  üres  emberhűvelyre 
akadnak,  foszt  öntenek  bele ;  s  lefejtve  róla  a  hamu- 
kérget, ott  marad  az  emberalak,  abban  a  helyzetben, 
a  melyben  a  végvonaglása  hagyta.  És  az  emberalakok- 
nak egyike  sem  érne  vállig  egy  mostan  itt  lakó  ember- 
nek. Váljon  a  kimúló  oszk  népnek  a  fajzata  volt  e 
lakosság  ? 

Mikor  az  ember  Róma  után  Pompejiba  jön,  Gulliver 
utazása  jut  az  eszébe ;  amott  a  fenséges  romemlékek 
között,  melyekben  világfordító  óriások  laktak,  a  mai 
kor  embere  olyan  apró  kis  alakká  érzi  magát  összezsu- 
gorodni ;  itt  meg  azt  képzeli,  mintha  törpék  között 
járna.  Itt  járva  a  helyszínén,  nem  volnék  képes  hasonló 
hangulatú  regényt  írni,  mint  Bulwer  "Pompeji  utolsó 
napjai))  ;  hanem  ha  Zola  tollával  birnék,  nagyon  bő 
anyagot  találnék  itten  egy  hajdankori  latin  kis  város 
polgári  sybaritismusának  élő  képpé  alakítására.  Tanul- 
mánynak rendkívül  érdekes  mind  maga  a  romváros, 
mind  az  omladékaiból  összegyűjtött  maradványok,  melye- 
ket szakértő  kezek  a  nápolyi  múzeum  termeiben  osz- 
tályokba rendeztek  :  a  szobrászati  remekek,  falfestmények, 
mozaikok,  az  ékszerek,  fegyverzetek  és  azután  a  háztar- 
táshoz tartozó  mindennemű  dirib-darab  ;  vaságy,  vasláda, 
főzőedények,  chirurgiai  szerszámok,  urnák,  fazekak  s 
azokban  az  ételmaradványok  ;  a  kemenczében  talált  kenye- 
rek, az  aszalt  szilva,  a  szép  fehér  ingszövet,  a  szőtt  czi- 
pőtalp  és  a  hamvvedrek  s  a  velük  rokon  könytartók, 
melyeket  a  múzeum  igazgatója  nagy  előzékenységgel 
végig  magyaráz  előttünk  s  végül  felajánlja  az  ezekről 
Írott,  gazdagon  illustrált  monographiáját :  ára  harmincz 
frank  ;  azt  maga  el  is  hozza  utánunk  a  hotelbe  szemé- 
lyesen. —  Képzeljük  hasonló  poseban  —  a  mi  Pulsz- 
kynkat. 

Ha  megvettem,  hát  tanulmányozom  is  e  kitűnő  szak- 

ismerettel  irt  könyvet  s  hozzá  adva  egy  pár  saját  esz- 
mémet, majd  írok  én  ebből  egy  olyan  tudományosan 
rettenetes  szép  essayt,  hogy  rögtön  átvesznek  odahaza 
a  nyelvészeti  szakosztályból  (a  hol  úgy  sem  veszik  semmi 
hasznomat!  az  archaeologiai  szakosztályba. 

Hanem  biz  én,  valljuk  meg  az  igazat  (ki  levén 
fáradva  a  sok  szomorúságban),  úgy  elaludtam  a  második 
lapnál,  hogy  nem  tudtam  mi  történt  tovább  Theseussal 
és  Minotaurussal,  a  kiket  ott  találtak  Herculanumnak 
egy  nagy  épületében.  (Ugy  látszik  minden  fölfedezett 
emlékből,  hogy  ez  nagyobbszerü  volt  Pompéjinál ;  de 
tíz  méternvi  lávasalak  fekszik  fölötte.) 

Hanem  álmodtam  a  helyett  olyan  bolondot,  hogy 
még  most  is  csiklandja  a  torkomat,  mikor  rá  gondolok. 

Aztán  azt  gondoltam,  hogy  sokkal  jobbat  teszek  az 
utókorral,  ha  ezt  a  bolond  álmomat  írom  le,  mint  azt 
a  bölcs  értekezést. 

Tehát  azt  álmodtam,  hogy  én    voltam    Ovidius  Naso. 

Semmi  suffisance  !  nekem  is  van  olyan  nagy  orrom, 
mint  annak  volt  s  én  is  kikaptam  azért,  hogy  verseket 
írtam  —  s  nem  is  a  «care  páter » -tői. 

Ugy  kerültem  pedig  ide,  hogy  a  sok  «labitur  ex 
oculis  nunc  quoque  gutta  meis»  meglágyíták  végre 
a  csesar  szívét :  amnestiát  adott ;  szabad  volt  visszatér- 
nem, a  Géták  zordon  ege  alól  Itália  mosolygó  virányaiba. 

Éppen  ebben  az  időben  építteté  Eumachia  papnő  azt 
a  nagyszerű    chalcydicumot    Pompejiben,    melynek    osz- 

lopcsarnokai  a  kereskedők  börzéjét  képezték.  Építőjé- 
nek szobrát  a  gubacsapók  ifullonesi  faragtatták  ki  már- 
ványból :  most  is  ott  áll.  —  Az  érdemes  papnő,  akkori 
szokás  szerint,  minden  színházigazgatót  és  hírhedett  költőt 
felszólított,  hogy  előadásokat  Jés  felolvasásokat  rendez- 
zenek az  épületben  levő  porticus  számára,  melyre  már 
nem  volt  pénze.  Hozzám  is  megérkezett  a  felszólí- 
tása. —  Megigértem.  —  Papnak  lehet  ellenmondani, 
de  papnénak  soha.  —  Fogok  egy  panegyricont  felol- 
vasni a  Caesarra.  —  Ezért  ő  legalább  két  talentumot 
(860  frt  o.  é.)  fog  ajándékozni  a  szent  czélra.  —  így 
lesz  az  én  talentumomból  kettő.  —  Milyen  elmés  szó- 
játék !  —  De  az  is  csábított,  hogy  házi  gazdám,  a  kinél 
el  leszek  szállásolva,  leend  a  hírhedett  Meleager ;  a 
nagy  illatszerkereskedő,  a  ki  egész  Itáliát  ellátja  Illy- 
ricumból  hozatott  jó  szagú  kenőcscsel  s  phoeniciai  ken- 
dőző szerekkel.  —  Ez  a  férje  az  én  gyermekkori  ideá- 
lomnak, a  grácziák  negyedikének,  Drusillának,  a  kihez 
írtt  verseimért  a  legelső  virgácsokat  kaptam  :  most 
újra  meglátom. 

A  herculanumi  kapu  elé  szerencsésen  megérkezve, 
jól  tudtam,  hogy  a  curriculumomról  le  kell  szállanom, 
mert  délután  volt  s  ilyenkor  a  kifelé  jövő  kocsiknak 
az  ideje  van  :  két  kocsi  a  szűk  útczán  egymást  el  nem 
kerülheti,  azért  is  van  egy  kerékvágás  a  kőbe  vágva  a 
középen,  s  a  lovak  patkói  számára  megfelelő  mélyedé- 
sek, hogy  a  rend  megtartassék.  —    Kalauzra    nem    volt 

szükségein  :  mikor  még  Marcus  TuUius  Cicero  barátom 
Pompejiben  házat  tartott,  gyakran  betértem  hozzá  egy 
pohár  falernumira  s  jókat  nevettünk  együtt  a  nagy 
Brutus  repubUcánusságán,  a  ki  a  mellett  a  szegény 
cataneaiaknak  lehúzta  a  bőrét  a  hátáról. 

Ah,  ez  itt  az  Apolló  temploma  ;  Venus  szobrával  az 
elején. 

Legelső  dolgom  áldozatot  hozni  az  isteneknek,  hogy 
meg  ne  haragudjanak.  Venusnak  egy  pár  galambot, 
Apollónak  egy  versemet ;  a  papjának  egy  sestertiát :  az 
leghamarább  megharagszik. 

Látom :  ez  itt  a  Forum ;  ráismerek  a  nagy  areáról, 
melyet  a  duumvirek  szobrai  vesznek  körül.  Most  épen 
a  duumvirné  és  az  aedilisné  szárítják  ott  a  kimosott 
tunicáikat ;  nekik  arra  szabadalmuk  van  :  arra  valók  a 
férjeiknek  a  szobrai,  hogy  tartsák  a  szárító   kötelet. 

Aha !  Itt  épül  az  Eumachia,  a  melyhez  a  köveket 
nekem,  mint  Orpheusnak  össze  kell  declamálnom.  — 
Az  Augustus  temploma  —  még  most  természetesen 
nincs  itt :  hisz  én  Caesar  idejében  élek.  —  A  Pantheont 
messze  kikerülöm,  mert  ott  Drusus  és  Livia  piedestál- 
jainál  húst  mérnek,  s  az  újdonatúj  sandáljaimat  bepisz- 
kolom a  véres  vízzel  ;  a  diadalív  alját  is  csak  úgy  tele- 
ülték két  oldalt  a  halkufárok,  hogy  ugyan  vigyáznom 
kell,  hogy  a  tintahallal  be  ne  mázolják  a  hófehér  lati- 
claviumomat.  A  Therméket  még  ma  meg  fogom  látogatni, 
ha  kedvemre  való  társaságot  találok :  ez  a  legnevezete- 

sebb  intézmény  Pompejiben.    Ott   mindjárt  eret  is  vág- 
nak, a  mi  a  Scorpio  jegy  alatt  szükséges. 

Itt  látom  átellenben  a  (itragoedia-iró»  házát,  melyre 
ráismerni  arról  a  fekete  kutyáról  mozaikban,  mely  alá 
ez  van  írva:  ncave  canem».  Beljebb  a  tablinumban  egy 
színdarabját  felolvasó  poéta.  A  ház  épen  úgy  nem  a 
poétáé,  mint  a  fekete  kutyáé,  hanem  a  gazdag  ötvösé, 
Quintus  Gallopavoé  ;  a  képhez  csak  modelt  űlt  a  jám- 
bor Lucius  Plagius,  s  ingyen  lakik  benne,  s  a  házi 
gazdáját  onomasticonokkal  fizeti.  Valamikor  híres  ház 
lesz  ebből,  a  mikor  Bulwer  Glaucussa  fog  lakni  benne  : 
hanem  az  még  most  nem  született. 

No  most  itt,  a  Castor  és  Pollux  házánál,  bevágok  a 
Mercur-utczába,  hogv  a  szemközt  jövő  curriculumok 
tengelyei  a  falhoz  ne  kenjenek,  s  azonnal  magam  előtt 
látom  a  Meleager  házát.  Ha  nem  látnám  is,  megérez- 
néni  a  nagy  füszerillatról,  mely  nyitott  ajtaján  át  szer- 
teszét árad.  Az  arany  Dalmátia  s  a  boldog  Arábia 
minden  illattermő  füveit  s  az  Indiák  ambráit  és  gyan- 
táit tartja  tömlőkben  és  amphorákban,  úgyszintén  üve- 
gekben és  halhólyagokban,  bivalyszarvakban  és  kókusz- 
dió-héjakban megörökítve  e  ház.  Ha  nyitva  volnának 
mind  e  tokok,  egész  Pompeji  lakossága  részeg  volna 
örökké  az  illattól. 

Meleager  házának  az  elejére  van  festve  Mercur,  a 
mint  Fortunának  egy  pénzes  erszényt  nyújt  át :  elmés 
jelképezése  a   házi   úr   gazdagságának,    melyet   kereske- 


96 

dése  által  szerzett.  Mondhatom,  pompás  ház !  Rómában 
ugyan  kinevetnék  az  embert  vele  ;  a  peristyl  porticusát 
alul  veres,  felül  fehér  oszlopok  tartják ,  alattuk  egy 
márvány  kút,  hátul  az  cecus,  tizenkét  világos  sárga 
oszloppal,  a  falak  is  mind  sárga  alappal,  melyen  tán- 
czoló,  meztelen  bacchansnők,  satyrok  vannak  festve,  s 
Paris  ítélete,  a  három  decoUetirozott  istennővel. 

De  mind  nem  akadt  meg  az  én  szemem  a  festett 
szépségeken,  mikor  egy  azoknál  szebb  látvány  ragadta 
meg  a  figyelmemet.  A  háztetőn  fenn  állt  egy  Daphnei 
alak :  egészen  olyan,  a  milyennek  őt  leírtam.  Mikor 
Apolló  űzőbe  vette,  a  lenge  öltöny  odatapadt  syl- 
phid  termetéhez.  «Et  quse  latent,  meliora  putat  !»  Ez 
«ő»  (az  a  gipsz  alak,  a  ki  ott  fekszik  az  üveg  alatt 
a  múzeumban).  Mit  tudok  én  a  múzeum  gipsz  alakjá- 
ról? —  Ez  «ő»,  az  én  egykori  ideálom  :  a  gyönge  Dru- 
silla.  Kezében  van  a  «sistrum».  Ez  a  Pompejibeli  hölgyek 
hangszere  ;  csak  négy  aczélpálczikó  van  egy  gömbölyű 
dorombon  áthúzva  :  azt  pengetik.  —  Boldog  Pompeji- 
beli fülek !  Nem  ismerték  a  százhurú  szörnyeteget,  a 
kinek  nem  is  tudom  a  nevét. 

«Ave  Drusilla!')  kiálték  fel  hozzá.  Erre  ijedten  el- 
futott. 

A  kapuban  találtam  egy  vén  aethiops  libertinust,  a  ki 
a  házhoz  tartozott,  attól  kérdezem,  hogy  itthon  van-e 
Meleager. 

A  szabados  azt  felelte,  hogy  az  most  iriskenőcsöt  ké- 

szít,  nem  szólhatok  vele ;  hanem  menjek  csak  be  az 
cecusba  :  a  domina  szívesen  lát,  már  kiadta  a  rendele- 
tet, hogy  melyik  lesz  a  cubiculumom. 

—  Hát  ismersz  te  engem  ? 

—  Hogy  ne,  uram  ?  hisz  az  orrodon  viseled  a  neve- 
det :  te  vagy  a  mi  nagy  Nasonk. 

—  No  hát  vezess  domina  Drusillához. 

—  Itt  jön  épen  a  culinából. 

Majd  megnémultam.  Hisz  ez  nem  az  a  Daphnei  alak, 
a  ki  előlem  elfutott ;  ez  egy  eleven  amphora,  az  öblö- 
séből ;  a  nyaka  elvész  a  kövér  vállaiban,  a  karjai  olyan 
vastagok,  hogy  jó  volna,  ha  az  én  járó  tagjaim  olyanok 
'  volnának  ;  a  vastag  arany  kösöntyűk  mélyen  bevágnak 
a  húsába ;  fején  a  haja  ezer  csigába  tekerintve  s  dia- 
démmal leszorítva.  Hiszen  szép  az  a  római  tunica,  de 
nem    szabad    így  belehízni. 

Nyakamba  borult,  megölelt  a  jó  lélek  és  sirt.  Alig 
tudtam  a  karjai  tömegéből  kiszabadulni. 

—  Hát  te  vagy  az  én  hajdani  Drusillám  ?  Hát  az  a 
másik?  Az  a  Daphne,  azzal  a  sistrummal  a  kezében. 

—  Te  bolond  !  Az  a  leányom. 

Azzal  leültetett  egy  sella  curulisra ;  elém  tolt  egy 
kisded  márvány  mensát,  s  azt  mondta,  csak  várjak, 
egy  perez  múlva  visszatér.  Léptei  alatt  rengett  a 
taberna.  —  Azt  gondoltam,  látja,  hogy  útról  jövök, 
megéheztem,  tán  túrós  lepényt  hoz.  —  Dehogy  azt  ho- 
zott. Nagy  hízelkedő  mosolygással  somfordált  oda  hoz- 

JÓKAI:  Utazás  egy  sírdomb  körül,  13 

zám  s  a  chlamyssa  ránczai  alól  rejtegetve  elővont  egy 
rettenetes  tárgyat.  Egy  autographon-albumot.  Hogy 
addig  ki  se  fújjam  magamat,  a  míg  valami  emlékver- 
set nem  írok  bele. 

Hogy  a  Charon  vitte  volna  el,  a  ki  azt  az  autogra- 
phon-albumot legelőször  feltalálta  !  —  Na  megállj,  majd 
írok  én  neked  bele  valamit,  a  mivel  tudom,  hogy  nem 
fogsz  kérkedni. 

Azzal  fogtam  a  tabula  ceramicát  s  kihúzva  övem  mel- 
lől a  stylusomat,  ennek  a  hegyével  a  következő  verset 
karczoltam  az  albumába  : 

«Dum  puer  ego  fui,  tu  puella  :   Liber  AvKjrum 
Nobis  erat  lubitu  ,  —  jani  Tristium  iste  Liber  sit !  — 
Heu  Metamorphoseos  !  me  Calvum,  teque  deformem  ! » * 

A  jó  lélek  ezután  bevezetett  a  gynecaeumba,  a  hol 
a  szolgálók  fonással,  szövéssel  és  hímzéssel  értékesítek 
az  idejüket.  Előhívta  a  leányát  is,  a  bájos  Meleagrát, 
apjának  egyetlen  csemetéjét,  s  felvilágosított  róla,  hogy 
az  a  pengetyű,  a  mit  annak  a  kezében  láttam,  nem 
valami  zeneszerszám,  hanem  a?  Isis-tisztelethez  tartozó 
attribútum,  a  mit  a  szertartás  alatt  az  egyptomi  istennő 
tiszteletére  kiválasztott   szüzek  szoktak  kezelni. 


*  Miután  fölteszem  egynémelyik  olvasómról,  hogy  már  elfelejtett   diákul,   ide 
mellékelem  a  fordítást  is. 

■  Mig  gyermek  voltam,  s  te  leány.  Szerelemnek  a  Könyve 
Kellé  mi  nékünk,  most  inkább  'Búbánati  Könyvn  kell: 
Hejh  mily  változatok!  Én  nzárn  lettem;  te  esetlen.* 


99 

—  Hát  ti  az  egyptomi  istenségeket  imádjátok?  kér- 
dem elbámulva. 

—  Hát,  szent  Anubis !  Mit  csináljon  az  ember?  Ez 
van  most  divatban.  Az  előkelő  világ  mind  az  Isis  templo- 
mát látogatja.  Aztán,  köztünk  mondva :  Buprestis,  a 
főpap,  házunknak  belső  barátja.  Van  az  Isis  templomá- 
nak az  oltárán  egy  Diana-mellszobor,  mely  belülről 
üres,  s  a  szemei,  melyeket  zafírok  helyettesitnek,  egy 
furfangos  gép  által  mozgathatók.  Ha  a  pap  a  hangcsö- 
vön  bekiált  a  Dianna-fejbe,  s  egyúttal  megrántja  a  sod- 
ronyt, a  szobor  megszólal  és  szemeit  mozgatja. 

(Láttam  is  ezt  a  szobrot  a  nápolyi  múzeumban.) 

—  Tehát  mikor  tele  van  a  templom  ájtatos  hívekkel, 
a  kik  várják  az  istennő  oraculumát,  —  az  egyik  azt 
várja  Dianától,  hogy  segítse  meggyógyulni,  a  másik 
meg,  hogy  segítse  megbetegedni,  —  akkor  Buprestis 
bekiált  a  Diana-fejbe :  «add  el  köpönyegedet  s  végy 
rajta  valeriánától .  —  Az  pedig  nem  kapható  másutt, 
csak  Meleagernél,  mert  ő  bérelte  ki  az  egész  valeriana- 
termö  dalmát  partot,  s  a  publicum  ide  hozza  hozzánk 
a  monetáit. 

—  No    nézd ;    ez    egészen    új    neme    a  reclamcsiná- 
lásnak ! 

—  No  hát  ülj  le  ide  a  triposra.  S  beszélj,  mi  hír 
Rómában  ?  mi  a  legújabb  divat  ?  Festik-e  még  sáfrány- 
színűre  a  hajukat  az  előkelő  hölgyek,  teuton  divat  sze- 
rint ?  Viselnek-e    camaeákat   a   cothurnusokon  ?  használ- 

ják-e  még  a  fibulákat?  Hordják-e  még  a  tunica  vitreá- 
kat?  Játszik-e  még  Paris  a  theatrumban?  Énekel  még 
a  hasonlíthatatlan  Mnester,  a  ki  azt  merte  mondani  a 
császárnak,  mikor  a  hangját  dicsérte,  hogy  "a  hallga- 
tásomat még  jobban  dicsérhetnéd!"  —  Messalina  ért- 
heti, miért? 

En  ezekre  csak  azt  felelhettem  neki,  hogy  bizony 
Parist  azóta  lenyakazták,  Mnestert  pedig  keresztre  fe- 
szítették, a  miért  nagyon  is  tetszeni  találtak :  ez  Ró- 
mában a  eritica.  Egyebekre  pedig  nem  igen  tudok 
feleleteket  adni,  mert  én  most  jövök  Pannoniából  s 
nem  igen  olvasok  ephemerideseket. 

Akkor  aztán  egyszerre  ő  lett  a  beszédes.  Észrevette, 
hogy  megakadt  a  szemem  egy  csomó  félig  törött,  csorba 
fülű  amphorán,  discuson  és  patellán,  a  mik  szép  sorban 
voltak  egy  márványasztalon  elhelyezve,  s  nevetve  közié 
velem,  hogy  ezek  mind  nagybecsű  emlékek,  éppen  azért, 
mert  töröttek.  Ezeket  az  edényeket  verte  Cicerónak  a 
hátához  a  felesége,  az  erényes  Terentia,  mikor  meg- 
tudta, hogy  Clodius,  (a  kit  Cicero  oly  szépen  kimentett 
a  Coelius  elleni  perében),  a  húgával,  a  szép  Clodiával, 
akarja  neki  az  ügyvédi  honoráriumot  kifizettetni.  —  Erről 
aztán  eszébe  jutott,  hogy  ugyanezt  a  Clodiát  egyik  imá- 
dója, a  kitől  egy  zacskó  aranyat  várt,  ugyanannyi  réz- 
quadranssal  fizette  ki.  Clodia  beperelte  miatta,  s  azóta 
Quadrantinának  csúfolják.  Ellenben  ugyanaz  a  gavallér 
erősen  megjárta  Acyndinus  feleségével,  a  kinek  szintén 

arany  helyett  egy  zsák  földet  ajándékozott,  mert  a  con- 
sul  a  delnőnek  odaítélte  azt  az  egész  birtokot,  a  miből 
a  földet  a  zsákba  tették. 

Ezek  most  a  legújabb  római  pletykák. 

—  Valamivel  régibb  az,  melyet  már  hallanod  kellett, 
hogy  a  csodaszép  Poppaea  meghalt ;  mint  suttogják,  a 
caesartói  kapott  rúgás  következtében.  A  temetésén  a 
Caesar  annyi  fűszert  elégettetett,  a  mennyit  egész  Arábia 
nem  terem  egy  egész  esztendő  alatt.  Meleagernek  min- 
den hajója  kiüresült,  még  a  raktára  is. 

—  Ez  hát  drága  rúgás  volt. 

—  De  azt  csak  láttad,  mikor  a  három  Veszta-szűzet 
elevenen  eltemették,  kiket  a  caesar  elítéltetett.  Azt 
mondják,  ártatlanok  voltak.  Az  egyik,  Emilia,  mikor  a 
verembe  leszállt,  odakiáltott  a  Caesarnak :  «te  tudod 
legjobban,  hogy  ártatlan  vagyok".  Hanem  az  szép  le- 
hetett. Én  is  meg  akartam  nézni;  de  a  csúf  Meleager 
nem  bocsátott  Rómába.  Képzeld  :  még  most  is  félt. 

—  Van  oka  rá. 

—  Bizony  hallod-e  :  fiatal  koromban  még  Caligulának 
a  szeme  is  megakadt  rajtam,  de  nekem  nem  tetszett  a  fel- 
ség, mert  olyan  csúnya  kopasz  volt,  mint  te  vagy  most ; 
tudta  maga  is  és  orron  ütötte  az  embert,  ha  a  fejére 
nézett  s  nem  volt  szabad  előtte  ezt  a  szót  kimondani 
«kecske»,  mivelhogy  annak  minden  tagja  hajas.  Aztán 
ha  Carinusra  hallgattam  volna,  az  enyém  lehetett  volna 
az   a   két   nagy  elefánt-agyar,  a   mit   a   caesar  a  Jupiter 

oltáráról  elhozatott  s  Fulviának  csináltatott  belőle  nyo- 
szolyát. 

S  mindezeket  a  legnagyobb  ékesszólással  —  a  fiatal 
leánya  hallatára  monda  el  a  derék  matróna.  —  Ez  volt 
a  nevelési  rendszer.  Különben  is  egész  Pompejiben 
mindenütt  ott  láthatták  a  falakra  festve  a  fiatal  leányok 
az  istenek  minden  istentelenségeit,  a  miken  csak  azon 
tettek  túl,  a  mik  emberiek  voltak.  A  férfi  azzal  igazolta 
magát :  «homo  sum  ;  nihil  humani  a  me  alienum  puto»,  ' 
a  mire  aztán  az  asszonyféle  azt  gondolta,  és  nem  mondta, 
de  tette  :  ((nilfoeminini  a  me  alienum  puto»^  s  azzal  quittek 
voltak. 

—  Haj  haj  !  —  monda  az  én  hajdankori  ideálom,  — 
milyen  víg  időket  éltünk,  mikor  még  a  nagy  Augustus 
uralkodott,  s  téged  el  nem  kergettek  Thraciába,  a  miért 
valamit  megláttál.  Emlékezel  rá,  mikor  a  vén  Maecenas 
szerelmes  volt  Gálba  szép  feleségébe,  aztán  ebéd  után 
úgy  tett  Gálba,  mintha  aludnék,  hogy  a  hatalmas  császári 
kegyencznek  alkalmat  adjon  a  szép  asszonynyal  való 
nyájaskodásra.  A  pohártöltö  rabszolga  pedig  azt  hitte, 
hogy  az  ura  igazán  alszik  s  nagyot  húzott  a  jó  faler- 
numiból :  mire  Gálba  a  fél  szemét  felnyitva,  rámordult : 
(ipuer  !  non  omnibus  dormiow.^ 

S   miután   a   barátném  a  bölcs  Senecának   a   bolond- 


1  Ember  vagyok,  minden  emberi  megeshetik  rajtam. 

2  Asszony  vagyok,  minden  asszonyi  megeshetik  rajtam. 

3  Kölyök !  Nem  mindenkinek  alszom. 

ságait  részletesen  előadta,  s  a  szigorú  Catoról  is  ki- 
derítette, hogy  bizony  jobb  lett  volna  annak  is,  ha 
a  saját  háza  előtt  söpör,  mint  hogy  a  mások  moreseit 
censeálja ;  félbeszakította  az  érdekes  társalgást  a  liber- 
tinus,  jelentve,  hogy  az  uraságok  már  összegyűltek  a 
tricliniumban,  s  csak  rám  várnak  a  coena  megkezdé- 
sével. 

Én  tehát  búcsút  véve  a  viszontlátásig  Drusillától, 
s  a  házi  istenek  előtt  babérkoszorúmat  leemelve,  át- 
vezettetém  magamat  a  tricliniumba,  a  hol  Meleager  és 
a  meghívott  convivák  már  türelmetlenül  vártak  rám.  — 
A  házi  gazdám  még  kétszerte  olyan  megáldott  termetű 
volt,  mint  a  felesége  :  az  embernek  várni  kellett,  míg 
megszólal,  hogy  megtudja,  melyik  az  eleje,  melyik  a 
hátulja :  a  szemei  alig  látszottak  ki  a  fejéből  a  nagy 
kövérség  miatt.  Egészen  ellentéte  volt  az  aedilis,  Mar- 
cus  Coribantus ;  hosszú,  száraz  termet,  félelemgerjesztö 
arczkifejezéssel.  Utána  következett  rangban  Sextus  Apli- 
sius  Fiamén  Martialis :  egy  kis  törpe  homunculus : 
azután  az  aranyműves  Quintus  Gallopavo,  egy  buta, 
.  púpos  hátú  szörnyeteg,  a  kinek  csak  a  szarvai  hiányzot- 
tak :  vele  szépségben  egyenlő  Buprestis,  a  híres  Isis-pap, 
valódi  Sycophant-pofa,  görbe  lőcs-lábszárakkal  ;  és  aztán 
végre  a  drámaíró  Cajus  Plagius  :  egy  kinyalt,  utálatos 
szépség,  a  kire  ráillett  Phaedrus  rókájának  mondása: 
«Quanta  species!  sed  cerebrum  non  habét »  :  olajtól 
csepegő   hajfürtökkel    és    borotvált    arczczal.    Még    egy 

JÓKAI;  Utazás  e^y  sírdomb  kórul.  I4 

hetedik  conviva  is  volt  ott,  de  annak  már  nem  jutott 
hely  a  tricliniumnál.  Ez  egy  mimus  volt :  szinész,  a 
kinek  nem  járta  az  úri  társasággal  együtt  étkezni ;  sőt 
inkább  az  volt  a  rendeltetése,  hogy  rákerülvén  a  sor, 
az  asztaltársaságot  előadásával  distrahálja. 

Hölgyek  nem  vettek  részt  a  coenában.  Jól  megértve, 
tisztes  matrónák  nem  :  egyébiránt  canephorák  szolgáltak 
fel  ;  engedelmes  fiatal  némberek,  szabadelvű  öltözetek- 
ben, s  ha  a  conviva  a  kínált  tálat  a  canephorával  együtt 
találta  megtartani,  az  egész  asztaltársaság  helybenhagyó- 
lag  kiáltott  fel  rá:  «Thalassiusnak !  Thalassiusnak  !» 
Mely  jelmondat  még  a  Sabinák  elraboltatása  idejéből 
maradt  fenn. 

Én  igen  tartózkodólag  viseltem  magamat,  mintha  nem 
is  én  írtam  volna  a  <(De  arte  amandiw-t. 

Az  étekfogásoknak  vége  hossza  nem  volt.  Hoztak 
egész  pávát  sülve,  a  minek  olyan  erős  szaga  volt,  hogy 
nem  lehetett  megízlelni ;  vadkanfejet,  mely  haraphatat- 
lan  volt ;  kalácsot  a  minő  ezer  nyolczszáz  esztendő  múlva 
is  éppen  olyan  kemény  maradt,  mint  a  hogy  a  kemen- 
czéből  kikerült ;  muraenákat,  melyeket  a  bajaei  tóban 
valódi  rabszolga-hússal  hizlaltak  és  végül  a  legritkább 
csemegét,  a  Lucullus  által  csak  a  múlt  évtizedben  meg- 
honosított drága  gyümölcsöt  a  Pontus  vidékéről :  valódi 
cseresznyét.  Ez  még  akkor  ritkaság  volt ;  csak  gazdagok 
asztalára  való. 

—  Hanem  a  borod   infámis   rossz,  Meleager !  S  még 

hozzá,  kotyvasztod.  Hogy  az  eczet  ízét  enyhítsd,  mézet 
keversz  bele,  a  színét  alkermes  adja,  zamatját  mentha 
kölcsönzi :  ennél  én  sokkal  különb  borokat  ittam  odaát 
Pannoniában. 

A  rossz  bornál  még  jobban  boszantott  a  szomszédom, 
a  drámaíró  dicsekedése.  Szüntelen  magáról  beszélt,  meg 
az  új  darabjáról,  melyet  a  holnapi  ünnepélyen  fognak 
előadni,  a  melyhez  én  írtam  a  prologot,  a  Chalcydion 
javára.  —  Elmondta  nekem  a  drámája  tárgyát,  a  mi 
elég  nevetséges,  hogy  szomorú  játékot  lehessen  róla  írni. 

Titus  Flaminius,  egy  hadvezér,  a  ki  a  csatába  indul. 
Magával  viszi  a  kedvesét,  Lucillát.  A  sátorban  időzve, 
Lucilla  panaszkodik,  hogy  ő  most  odahagyta  Rómát, 
a  hol  pedig  most  tartatnak  a  nagy  circusi  mutatványok, 
a  gladiátorok  játékaival  :  és  ő  még  soha  sem  látott 
olyat,  a  hol  egy  embert  igazán  megölnek.  Flaminius 
megígéri  neki,  hogy  no  hát  ő  fog  a  számára  egy  ilyen 
productiót  rendezni :  maga  meg  fog  egy  embert  ölni. 
De  hol  vegyenek  egy  olyan  embert,  a  ki  le  hagyja 
magát  gyilkolni  Lucilla  szép  szemeiért.  Ekkor  jelentik 
Flaminiusnak,  hogy  itt  jön  a  geták  fejedelme,  a  ki  oda 
menekült  ő  hozzá,  az  ellenségei  által  üldözve,  feleséges- 
től, gyermekestől.  S  Flaminius,  a  szép  Lucilla  kedv- 
teléseért, leöli  a  hozzá  menekült  fejedelmi  vendéget. 
Ez  a  tragicum  benne.  És  igaz  történet. 

A  histrionak  el  kellett  játszani  belőle  a  főbb  jelene- 
teket. 

14* 


io8 

Hanem  a  dráinairónak  nagy  volt  a  panasza  az  aedilis 
ellen,  a  ki  egyúttal  színházi  director  is  :  miért  hogy  nem 
akar  az  előadó  színésznek  ehhez  a  kiváló  szerephez 
megfelelő  új  álarczot  csináltatni.  A  réginek  nem  elég 
széles  és  nyilt  a  szája.  A  darab  anapestusokban  van 
írva,  s  e  versnem  a  régi  maszk  száján  nem  fér  ki.  Mind- 
nyájan meggyőződtünk  róla,  hogy  csakugyan  nagyobb 
szájú  maszkra  van  szükség  s  annak  az  orrát  pirosra 
kell  festeni. 

A  szerzőnek  azonban  mindenki  tudott  tanácsokat  adni. 
Meleager  véleménye  az  volt,  hogy  a  bacchansnők  jelene- 
tét ki  kell  bővíteni,  mert  az  húz  publikumot.  A  Fiamén- 
nek pedig  az  a  jó  ötlete  támadt,  hogy  az  előadáson  a  geta 
fejedelmet  valósággal  agyon  kell  szúratni  Flaminiussal. 
Ez  nagy  drámai  hatást  fog  szülni ;  de  hol  vegyenek 
hozzá  olyan  előadót,  a  ki  kész  magát  valósággal  keresz- 
tül nyársaltatni  ?  —  Nagyon  könnyű  azt  kapni :  meg 
kell  fogni  egyet  azok  közül,  a  kik  a  palaestinai  vallást 
fölvették.  A  Caesar  megengedte  azoknak  a  rövid  kézből 
való  megöletését,  akárhol  találtatnak.  Ezek  a  kereszt- 
imádók pedig  valódi  gyönyörűségnek  találják  a  martyr- 
halált.  És  így  minden  előadásra  lehet  egy  újat  közülök 
fölléptetni. 

E  közben  Buprestis,  az  Isis-pap,  minden  módon  barát- 
ságot akart  kötni  velem.  Végre  kirukkolt  a  maga  ter- 
vével. Ez  a  Meleagra,  a  házi  gazda  leánya,  capitális 
egy    hajadon.     Ha    én    rászánok   tízezer    sestertiát,    Bu- 

prestis  megteszi  a  kedvemért,  hogy  nekem  engedi  át  az 
Isis-cultus  alatt  Anubis  szerepét,  mely  egyptomi  isten- 
ségnek az  a  szabadalma,  hogy  az  oltár  körül  szolgáló 
szüzek  közül  egyet  kiválaszthat,  mysteriumai  megismer- 
tetésére. 

—  Ejh,  ejh  Buprestis,  hogy  gondolsz  engemet  képes- 
nek ilyen  istentelenségre  ? 

—  Hej,  hej  Naso,  te  se  így  beszéltél,  mikor  Corin- 
nához  Írtad  azokat  a  bizonyos  distichonokat. 

—  Az  akkor  volt ;  de  én  azóta  a  palaestinai  vallásra 
tértem,  a  tnely  tiltja  a  felebarátom  leányának  az  el- 
csábítását. 

—  Akkor  te  is  keresztény  vagy !  Akkor  te  fogsz  a 
Plagius  tragoediájában  holnap,  mint  geta  fejedelem  sze- 
repelni. 

—  Az  nem  lehet,  Buprestis,  mivelhogy  nekem  még 
a  darab  után  az  epilogot  is  el  kell  mondanom ;  azt 
pedig  halva  nem  tehetném  meg. 

E  közben  egv  vendég  a  másik  után  ledőlt  a  lecfi- 
sterniumról  a  sok  libatioktól  ittasan ;  s  a  szolgák  által 
a  cubiculumokba  félrevitetett.  Meleager  csak  úgy  höm- 
pölygött, mint  egy  hordó.  —  Én  azonban  a  magam 
cubiculumába  térve,  mécset  kértem,  hogy  még  az  epi- 
logomnak  megadhassam  az  ultima  Urnát.  Behoztak  egy 
három  ágú  mécstartót,  lobogó  kanóczczal,  a  mely  akkora 
füstöt  csinált,  hogy  alig  láttam  tőle.  Jó  szerencse,  hogy 
szobám   oldalán  és  tetején  két  rácsos  lyuk  van,  melyen 

keresztül  szabadon  járhat  keresztül  a  fütyülő  aquilo ; 
mert  különben  meg  kellett  volna  fulladnom  a  lenmag- 
olaj-füsttől. Hanem  a  fogam  úgy  megfájdult  a  légvonat- 
tól, hogy  alig  vártam  a  reggelt,  hogy  borbélyt  hivathas- 
sak, a  ki  alkalmazásba  vegye  rajtam  a  hirhedett  forceps 
pompejanust. 

A  borbélyra  azonban  sokkal  hamarább  lett  szükség. 
Meleagert  megsimította  a  guta. 

Nem  csoda ;  maga  megevett  egy  egész  menyhalat, 
egy  tál  csigát,  harmincz  tojást,  s  megivott  két  korsó 
Vezuv-bort.  A  borbély  eret  vágott  rajta,  de  már  késő 
volt.  Le  kellett  szállnia  a  Styxhez.  Charon  csónakját 
féltem  nagyon  ! 

Nem  sokára  lehetett  hallani  a  proeficák  üvöltését  künn 
az  átriumban ;  a  mint  hármasával  összefogózva  tánczol- 
tak  a  halott  maneseinek  kiengesztelésére.  —  Meleagert 
rögtön  vitték  a  via  sepulchrorumra,  elégetni.  Hat  öl 
fából  raktak  neki  rogust.  A  mig  perzselték  a  jámbort, 
az  alatt  nem  lehetett  Pompéjiban  megmaradni :  a  szél 
átváltozott  austerré,  a  mi  leveri  a  füstöt,  s  ez  olyan 
buszt*  támasztott  azokban  a  szűk  utczákban,  a  nyitott 
házakban,  hogy  a  fele  lakosság  (vele  magam  is),  kifu- 
tott a  tengerre,  s  addig  vissza  sem  jött,  a  mig  a  rogus 
el  nem  hamvadt. 

Siettem  condoleálni  a  gyászos  özvegyet.  —  Ott  ült  egy 

•  Fojtó  bűzös  lég.  Dunántúli  szó.  L.  Tudományos  Gyűjtemény  1827.  III. 

szép,  pompeji  módra  zománczolt  remek  munkájú  urna 
elótt,  mely  a  drága  hamvakat  rejté.  Két  felöl  mellette 
állt  két  ancilla,  azokkal  a  hosszúkás  üvegcsékkel,  a 
melyekbe  a  hölgyek  könyjeiket  gyűjték,  hogy  azokat 
is  a  hamwederbe  tegyék,  s  a  mint  egy  új  könyzápor 
megeredt  a  vidua  szemeiből,  siettek  az  üvegcséket  alá- 
tartani. 

—  Látod  f  Naso  ?  —  rebegé,  a  hamvvederre  mu- 
tatva. 

—  Érzem:  «Naso».  —  Nagyon  kozmás  volt  a  meg- 
dicsőült. 

—  írj  a  barátod  emlékére  egy  epitaphiumot. 
Ez  is  az  én  kötelességem. 

Megtettem  a  hivatalos  barátságot.  S  ezt  a  verset 
karczoltam  az  urna  szélére  : 

«Oh  Meleagre  !  Vivens  qui  implevis  multos  odoré  : 
Mortuus  ast  plures  compellis  non  svaveolens. » * 

De  már  erre  a  döczögös  versre  csakugyan  fel  kellett 
ébrednem. 

Ablakom  tábláit  verte  a  jégeső.  —  Azt  hittem  Thraciá- 
ban  vagyunk.  Szép  nápolyi  reggel,  mely  a  jégesővel 
kezdődik.  Kinyitottam  az  erkélyajtót,  az  egész  sétány 
fehér  volt  a  jégzáportól ;  a  pálmák  kelyheiben,  mint 
valami  jégtartó   vederben,    állt    vastagon  a  szirogy.  (Ez 

*        lOh  Meleagre,  ki  éltedben  de  sok  illatot  osztál, 
Holtan  még  többet  szétkergetsz  ezzel  a  buszszal,» 

is  dunántúli  szó ;  hullott  jeget,  zúzt  jelent.  Lásd  ugyan- 
ott.) 

Ezért  álmodtam  én  hát  annyi  bolondot  össze-vissza. 
«Álom  :  esós  idő.» 

Ma  nem  megyünk  kirándulásra. 


IX. 


(Az  aquarium.  A  rákok  comédiája.) 


Jég  esik,  villámlik,  mennydörög  :  miként  nálunk  otthon 
júliusban.  Itt  pedig  deczember  8-ikát  írtunk.  « Leányom, 
már  ma  nem  tehetünk  máshová  kirándulást  Nápolyban, 
mint  a  katakombákba." 

Hiszen  szép  innen  az  erkélyről  elnézni,  hogy  csap- 
kodnak keresztül  a  hullámok  a  Castello  d'ovo  magas 
bástyafalain  s  hogy  állanak  meg  a  szamarak  az  utcza 
közepén,  a  míg  a  jég  hull,  füleiket  lefelé  konyítva,  hogy 
bele  ne  hulljon  s  semmi  nógatásra  meg  nem  mozdul- 
nak, a  míg  a  zegernye  tart ;  hanem  egész  napra  ez  még 
sem  lesz  jó  mulatság.  —  Dolgozni  pedig  nekem  most 
nem  akaródzik. 

Még  az  öregemtől  hallottam,  hogy  «a  hol  legnagyobb 
a  veszedelem,  ott  legközelebb  a  segedelem"  ;  ime,  mi- 
dőn már  az  unalom  szörnyetege  az  életünket  kezdé  fenye- 
getni, megszólal  egy  hang  az  ajtóban,  mely  a  világ  min- 
den zenéjénél  szebb  (én  nekem)  —  magyar  szó  —  a  né- 
pek sivatagjában. 

—  Adjon  Isten  jó  reggelt. 

JÓKAI :  Utazás  egy  sírdomb  körül.  15 

Az  én  kedves  öcsém,  a  fiatal  természettudós,  Apáthy, 
keresett  föl  bennünket,   szomorú    elhagyatottságunkban. 

....  Eszembe  jut,  amit  egyszer  Kemény  Zsigmond- 
tól hallottam,  hogy  a  midőn  "Forradalom  utáno  czímű 
politikai  munkáját  megírta,  melyben  erős  analysist 
gyakorol  Kossuth  ellen  ;  —  ugyanazon  évben  beutazta 
Svájczot.  Egyszer  egy  hegymászó  kirándulásban  egész 
véletlenül  összetalálkozik  Kossuthtal  :  szemközt  jöttek. 
Hogy  rohantak  egyszerre  egymáshoz !  Hogy  borultak- 
egymás  nyakába  !  Hogy  felejtették  el  azt,  hogy  politi- 
kai ellenfelek !  Még  az  itthoni  ellenfél  is  kedves  egy- 
másnak, az  idegen  világ  nagy  kietlenében  ! 

Hát  még  a  jó  barát !  A  balatonfüredi  kirándulások 
társa.  Én  dilettáns,  ő  pedig  szaktudós  az  én  kedvencz 
világomban,  a  csigák  országában. 

Mikor  az  őszszel  búcsút  vettünk  egymástól  Füreden, 
akkor  sem  hittük  volna,  hogy  Nápolyban  találkozni  fo- 
gunk még  az  idén.  Az  én  i^ú  tudósom  itt  a  magyar  kor- 
mány megbízásából  malacologiai  és  osteologiai  tanulmá- 
nyokban búvárkodik,  s  én  még  a  nyáron  kétkedő  fej- 
csóválással hallgattam,  hogyan  metszi  ő  kétszázfelé  egy 
milliméter  nagyságú  puhánynak  a  porczikáit,  egy  öreg 
késsel. 

No  hát  lássuk  azt  a  hajszálhasogató  öreg  kést ! 

Meg  is  látjuk,  csak  sétáljunk  el  az  aquariumba. 

Az  ott  van  a  Castello  d'ovo  mögött,  a  szép  villa  Na- 
tionale  sétány  közepén ;    tőlünk  egy   pár  nyíUövésnyire. 

(Mi  szittyák  tudvalevőleg  ezt  használjuk  távolságmé- 
rőnek.) 

A  nápolyi  aquarium  nem  csupán  a  publicum  mulat- 
ságára való  vízi  menageria,  hanem  az  első  és  egyetlen 
tudományos  intézet  Európában,  mely  a  tengervilág  cso- 
dáit, rejtélyes  életét  gyakorlati  tanulmány  tárgyává  teszi. 
Egy  magányos  tudós,  Dohrn  Antal,  építette  a  kis  palo- 
tát saját  költségén,  tizenöt  év  előtt,  s  jelenleg  van  az 
intézetnek  saját  gőzyachtja,  gőzbárkája,  egész  flotillája 
vitorlás  és  evezős  bárkákból,  számos  hajós-  és  halász-sze- 
mélyzete, búvár-készülékei  s  kisérleti  termeiben  Európa 
minden  nemzetének  iíjú  tudósait  ott  találjuk  analysáló 
asztalaik  előtt,  angolt,  németet,  hollandit,  oroszt,  ma- 
gyart :  csak  francziát  nem.  (Az  igazgató  burkus.) 

Furcsa  tudósok  ezek !  Ezeknek  nem  csak  penészes 
könyvekben  kell  búvárkodniok,  hanem  fel  kell  ölteniük 
a  búváröltözetet  s  leszállni  a  tenger  fenekére  s  beka- 
landozni a  korallok  és  hínárok  berkeit,  aztán  meg  felülni 
a  tánczoló  csónakba  s  neki  indulni  a  hánykódó  hullám 
tetején,  tengeri  szörnyeket  halászni.  Mikor  egy  ilyen  fia- 
tal —  «tánczos»  elbeszéli  a  legutolsó  kalandját,  a  mi  oda 
alant  volt,  Bajae  mellett,  az  elsülyedt  városban,  hat 
ölnyi  mély  tengervíz  fenekén  :  felöltözve  szép  tengeri 
tánczruhába,  réz-sisakkal  a  fején,  melynek  két  nagy  üveg- 
ablaka van ;  a  fejből  két  tömlő  megy  fel  a  csónakig,  az 
egyiken  friss  levegőt  fujtatnak  alá,  a  másikon  a  romlot- 
tat szivattyúzzák  vissza  s  a  lábán  havmincz  fontos  ólom- 

talpú  tánczczipök  vannak ;  s  azokkal  is  akkora  Szökése- 
ket tesz,  hogy  azt  nem  csinálja  utána  semmi  ballettán- 
czos  (a  vízben  nincs  az  emberi  testnek  súlya) ;  a  bál- 
terem, egy  elsülyedt  város  palotái,  gyönyörűen  feldí- 
szítve korallokkal,  tengeri  csillagokkal ;  a  tengerfenék 
kertjei  a  kinyilt  kagylók,  vízi  tulipánok,  kökörcsinek 
ragyognak  a  saphirkék  világításban,  a  mit  a  tenger  fölött 
delelő  nap  vet  rájuk,  s  az  árkádok  közül  szemközt  úsz- 
nak a  belépő  vendég  elé  a  csillogó  pikkelyű,  aranyszemű, 
tüskés  tengerlakók,  elsikamlanak  mellette  a  tekergő  kigyó 
alakú  csodák ;  meghátrálnak  előle  a  fertelmes  óriási  pó- 
kok, nyújtogatják  feléje  a  karjaikat  a  félelmes  polypok, 
körültánczolják  a  ficzánkoló  delphinek ;  míg  a  tündéri 
korai-lugas  bozótjában  feltalálja,  a  kit  keresett:  talán  egy 
új  faját  a  pézsma-sepiának ;  mely  ha  megijesztik,  színét 
változtatja ;  egy  perczben  rózsaszínű  lesz  a  háta,  másik- 
ban érczszínű  zöld,  mint  a  kolibri-toU  :  azt  el  kell  fogni 
ügyesen,  hogy  prédáját  meg  ne  sértse  s  a  saját  széllel 
béllelt  búvárköntösét  fel  ne  hasítsa  a  korallok  élében, 
mert  akkor  el  van  veszve,  s  ha  a  távolból  közeledik  az 
emberevő  czápa  sötét  alakja,  hirtelen  jelt  adni  odafenn 
a  csónakosoknak,  hogy  húzzák  fel.  —  Hát  mikor  egy 
ilyen  jelenetét  elbeszéli  az  a  tengeri  tudós,  az  egy  kicsit 
más  hatást  tesz,  mint  mikor  a  szárazföldi  gavallér  elhistó- 
rizálja  a  kisasszonyok  előtt,  hogyan  fogatta  el  a  «Czicz- 
kéveb)  a  « tapsifülest*. 

S  ez  mind  valamennyi  ilyen  legény.  Különösen  a  bur- 

kusok  athleták.  Köztük  maga  az  igazgató,  Dohrn,  egy 
Wodán-alak.  És  a  mellett  a  szivélyesség  és  előzékeny- 
ség megtestesülése. 

A  németek  különösen  nagy  barátsággal  fogadtak  ben- 
nünket a  zoológiai  intézetben.  Dohrn  megmutatta  azokat 
a  prseparatumait,  a  melyeknek  elkészítési  módja  egyedül 
az  ő  titka.  Eddigelé  a  múzeumokban  a  gyöngédebb  pu- 
hányokat  csak  összezsugorodva  láthattuk  meg ;  mert  a 
mint  a  spiritust  ráföltik  az  élő  állatra,  az  behúzódik,  s 
elmállik.  Dohrn  találmánya  szerint  még  a  legfinomabb 
zoophiták,  az  állatnövények  (mikben  az  a  mi  növényi 
=  kő,  a  mi  állati  =  kocsonya),  azok  a  pávatoll  finom- 
ságú puhányok  is  úgy  megmaradnak  épen,  mint  élő  ko- 
rukban. 

Az  én  fiatal  magyar  tudósom  is  megmutatta  gyakor- 
latilag, hogy  egy  nagy,  papirvágó  forma  borotvával  el 
lehet  egy  milliméternyi  nagyságú  puhánynak  két  század 
részét  szelni,  s  aztán  az  microscop  alá  téve,  magyaráza- 
tot ád  a  sejtszövetek  titkairól. 

De  hát  beszéljünk  magáról  az  aquariumról. 

Az  a  földszint  helyiségeit  foglalja  el,  szakaszokat  ké- 
pezve, melyek  a  nézőtér  felé  vastag  tükörüveggel  vannak 
elzárva,  felülről  kapják  a  világosságot  s  alulról  csöve- 
ken   a  megújuló  tengervizet. 

Kifogyhatatlan  élvezet  azt  elnézni,  milyen  élet  van  a 
vizek  alatt?  Hogy  iparkodnak  a  vizlakók  magukat  fen- 
tartani  és  ellenségeiktől  megvédelmezni.  Virágok,  melyek 


húst  esznek  ;  állatok,  melyek  gyökeret  vernek  a  földbe, 
s  ha  nem  tetszik  a  helyük,  kihúzzák  a  gyökereiket,  lábbá 
teszik,  tovább  mennek  :  a  corallok,  ágaik  hegyein  kör- 
fény (aster),  kökörcsin  lanemone),  szegfű  (dianthus)  alakú 
eleven  virágokkal,  az  ezüstszín,  rózsa  és  smaragd  minden 
változataiban.  Egy  actiniának  a  kinyik  állatrésze  töké- 
letes pávatoll,  alakjában,  színeiben.  A  leggyöngébb  érin- 
tésre egyszerre  behúzódik  valamennyi.  Közben  egy-egy 
heverő  kagyló  (pecten)  felkerekedik  s  két  teknöjét  szárny- 
nak használva,  elkezd  repülni :  mint  a  pillangó.  A  talajt 
képező  kavicsos  homok  egyszer  csak  megmozdul  s  tova- 
úszik egy  darab  belőle,  az  a  « tengeri  nyelv  >».  Jó  ízű  hal, 
lapos,  mint  egy  tál,  s  a  háta  épen  olyan,  mint  a  tenger- 
fenék, homok,  kavicscsal  hintve,  úgy  hogy  mikor  lefek- 
szik a  földre,  az  ellenségei  észre  nem  veszik.  Amott 
tengeri  pókok  társaságában  gunnyaszt  az  aplisia  depilans, 
a  tengeri  nyúl,  a  római  császárkor  hírhedett  méregter- 
mesztője ;  puszta  kézzel  megfogni  is  nyavalya.  Majd  egy 
virágágy  olyan  növényekből,  melyek  sűrűn  egymás  mel- 
lett, mint  idefenn  a  spenót,  díszlenek  bokorban :  álla- 
tokkal, a  mik  rajtuk  legelnek.  Külön  medenczében  a  vil- 
lanyos rája,  melyet  a  kurázsis  látogatónak  szabad  a  ke- 
zébe venni :  olyan  electrikus  ütést  kap  tőle,  mint  a  leg- 
jobb Volta-oszloptól.  Két  egymásba  nyiló  szakaszból 
össze-vissza  látogatják  egymást  az  ártatlanabb  hal-fajok, 
melyek  egymást  meg  nem  eszik,  igen  szép  példányok- 
ban, némelyik  olyan,  mintha  az  én  köpönyegem  kezdene 


121 


el  magától  úszni,  a  másik,  mintha  egy  kulacs  kelne  útra  ; 
fel-fel  ugrik  közülök  a  repülő  hal  s  kirándulást  tesz  a 
levegőben,  mint  a  madár ;  helyet  szorít  magának  idom- 
talan  testével  a  tengeri  teknőcz,  első  ideálja  a  pánczélos 
hajónak  ;  nagyot  bámul  ránk  a  szörnyeteg,  a  mely  csupa 
fejből  áll,  végig  fésű  forma  pikkely-sertével,  meg  az  a 
másik,  köröskörül  fogpiszkálókkal  tele  tűzködve.  Van 
közöttük  egy  tengeri  angyal  is  :  emberevő  czápa  ;  de  ez 
még  csak  akkora,  hogy  Borsszem  Jankó  kellene  hozzá, 
hogy  nevének  megfelelhessen  :  hanem  azért  már  ott  van 
a  három  sor  fog,  a  hasán  levő  csúnya  nagy  szájában,  a 
mivel  hanyatt  fordulva  kapja  el  a  prédáját.  Addig  mi 
nem  élünk,  a  míg  ez  elkap  bennünket. 

Hanem  a  murasnáknak  már  maguknak  kell  egy  külön 
medencze-rekesz,  mert  ezek  megesznek  mindent,  a  mi 
húsnak  nevezhető.  Gyönyörű  állatok  !  Testük,  mint  a  kí- 
gyóé, és  bőrük,  mint  a  legszebb  márvány  :  tarka  erezettel, 
zöldes-barna  virágokkal  rajzolva.  Különös  szenvedélyük 
telik  benne,  hogy  ócska  edényekbe  bújjanak.  Korsók, 
törött  amphorák  vannak  a  számukra  ledobálva.  Egy  kö- 
zülük csak  a  fejét  dugta  bele  egy  ilyen  kancsóba,  s  az 
egész  karcsú  teste  egyenesen  felfelé  áll,  a  farkával  kigyó- 
szerű  csavargást  mívelve. 

Bámulatos  szép  látvány  a  quálok  szakasza.  Ezek  olyan 
puhányok ,  melyeknek  a  teste  finomabb  a  csipkénél, 
átlátszó,  mint  a  czukorfonál  ;  minden  hártyánál  véko- 
nyabb,  nem  látszik  rajta  se  szem,  se    száj,  se   gyomor ; 

semmi  életműszer,  alig  lehet  kitalálni,  hol  a  teste  ?  egyik 
olyan,  mint  egy  csipkefőkötő,  másik  mint  egy  széles  sza- 
lag. (Venus-öv  a  neve.)  És  ezek  az  átlátszó  lények  ké- 
pesek elfogni  a  halacskákat  s  azokat  megemészteni ;  ak- 
kor kifordítani  a  belsejüket  s  az  emésztetlen  részt  ki- 
dobni ;  az  a  csipkefőkötő  egészen  gyomor,  némelyik  oly 
égető  marást  gyakorol,  hogy  a  ki  megfogja,  hólyagot 
kap  tőle  a  kezén.  Ezek  a  medusák,  melyek  összecsap- 
panás  és  kitágnlás  által  úsznak  kitannlhatatlan  mechani- 
kával. A  laicus  szeme  csak  a  láthatóvá  lett  semmit  bá- 
mulja rajtuk  ;  hanem  a  tudósok  górcsöve  már  felfedezte, 
hogy  ezeknek  a  hártyalényeknek  van  4  gyomruk,  4  tüde- 
jük, 16  szívedényük,  8  mirigyük,  64  csápjuk  és  8  szivó- 
karjuk.  Rettenetes  állatok  ! 

Venio  nunc  ad  fortissimum  virum.  Itt  van  a  polypus 
maximus  barlangja  ;  a  Hugó  Victor  által  regényben  meg- 
örökített igazi  hydráé,  a  ki  az  eleven  embert  megfogja, 
megeszi  és  megissza. 

Hanem  ennek  egy  új  fejezetet  szentelek ;  fentartva 
piéce  de  resistance-nak  a  « rákok  comédiáját»,  a  minek 
a  megírásával  ugyan  sietni  fogok,  nehogy  P.  Sz.  K.  bará- 
tom elkapja  előlem  az  ideát. 

Ott  gunnyaszt  a  tenger  mesés  szörnye  egy  külön 
medenczében.  Senki  más  nem  lakik  együtt  vele  ;  csak 
két  kisebb  öcscse.  O  maga,  az  öreg,  derék,  kinőtt  pél- 
dány, ha  kinyújtja  a  karjait,  másfél  métert  átér.  A  szá- 
razföldnek minden  szörnyetege  együtt  nem  adná  ki  azt 

a  rémet,  a  mit  ez  egymaga  képvisel ;  csörgőkígyó, 
hyena,  keselyű  és  madárevő  pók,  mind  szeretetreméltó 
csecsebecse  éhez  képest. 

Először  csak  egy  csúnya,  piszkos  barna  bőrkötényt 
látunk ;  a  szörnyeteg  alszik  s  betakarózott  a  köpönye- 
gébe ;  de  a  mint  fölülről  hosszú  zsinegen  lebocsátanak 
a  vízbe  egy  tengeri  pókot ,  egyszerre  megmozdul ,  a 
csuklyáját  hátraveti  s  kifordul  a  feje  a  nyolcz  tekergő 
karjával,  míg  a  vastag  test,  a  bendő,  guggon  ül,  nagy 
lomhán.  Az  egész  állat  tökéletesen  hasonlít  ekkor  egy 
sallangos  dohányzacskóhoz.  A  feje  olyan,  mint  egy 
halálfő,  mely  nagy  papagájcsőrben  végződik,  a  mivel  az 
áldozatát  összemorzsolja ;  két  oldalt  ülő,  ijesztőleg  me- 
redt szem  egészíti  ki  igéző  tekintetét.  S  a  rémfej  körül 
tekereg  nyolcz  hosszú,  kigyóalakú  pányva-kar,  mind- 
egyiknek a  hasán  száz  szivó  köppöly,  két  sorban.  A  mint 
megragad  velük  valami  élő  állatot,  embert,  a  köppö- 
lyök  egyszerre  odaczuppannak  a  bőréhez  s  hozzátapad- 
nak erőszakosan  s  még  e  gyilkos  eszközein  kívül  van 
egy  félelmes  fegyvere  :  egy  hosszú,  szívós  nyelv,  meg- 
rakva szipolyokkal  és  két  sor  éles  foggal ;  minden  fogá- 
nak három  hegye  van  s  azokat  előre  hátra  tudja  moz- 
gatni, ezekkel  őrli  apróra  megölt  zsákmányát. 

Eleinte  egész  nonchalance-szal,  mint  valami  hitvány 
ellenséggel  szemben  a  gyakorlott  vívó,  csak  egy  szál 
karját  nyújtja  ki  a  libegő  tengeri  pók  felé  ;  hanem  az- 
tán, a  mint  azt  a  zsinegnél  fogva  elrántják  az  orra  elől, 

egyszerre  felugrik  a  helyéből,  s  mind  a  nyolcz  karját 
előremereszti  ;  a  száját  felnyitja,  s  dühösen  rohan  a 
menekülő  préda  után ;  egy  perez  alatt  körüle  tekerőzik 
egyik  karja,  s  arra  hirtelen  befelé  göngyölődik  vala- 
mennyi. A  zsákmány  el  van  temetve.  Akkor  aztán 
széllyel  néz  a  szörnyeteg  s  szerteszét  terjesztgeti  a " 
csápjait,  hogy  mi  volna  még?  Az  étvágy  fel  van  költve. 

—  Vájjon  volna-e  kedve  belénk  kötni?  —  kérdi  a 
laicus  néző. 

—  Próbáljuk  meg,  —  mond  a  mi  thüringi  tudó- 
sunk; —  menjünk  fel  a  rekesz  mögötti  karzatra,  a  hon- 
nan közvetlen  érintkezhetünk  vele. 

Hogy  ne  kapnánk  az  ilyen  ajánlaton  ?  Felmászunk  a 
szúk  hágcsón  a  színfalak  mögé,  a  sufíiták  közé  s  oda 
megyünk  a  fölül  nyitott  medenczéhez.  A  nagy  octopus 
meglátja  az  emberi  alakokat,  s  barátságosan  felemelke- 
dik. Olyan  szeretetreméltóan  tud  mosolyogni  ránk. 

A  fiatal  thüringi  beledugja  a  kezét  a  vízbe ;  abban  a 
pillanatban  elkapta  a  mutató  ujját  a  szörnyeteg  s  vinné 
egyenesen  a  papagáj  szájához,  ha  a  másik  kezével  hir- 
telen le  nem  szakítaná  róla.  Olyat  czuppan  utána  a 
szivó  köppöly,  mintha  dugót  húztak  volna  ki  a  pa- 
laczkból. 

Erre  aztán  a  csalódott  polypus  durczásan  száll  visz- 
sza  a  szögletébe,  s  kifordítja  magát,  mint  a  csizmadia 
a  sarut,  s  ismét  elbújik  saját  magába. 

Ez  a  tragicus  előadás. 

Most    következik    a    comédia.    A  "rákok    comédiája». 

Van  egy  rákfaj  a  Középtengerben,  melyet  remeterák- 
nak hívnak;  ö  ugyan  magát  iipaguri»-nak  híja;  de  a 
tudósok  inkább  nevezik  Diogenes-ráknak.  Ennek  az  a 
sajátszerű  ösztöne,  hogy  a  farkát  üres  csigahéjakba  dugja 
bele  ;  a  természet  mostohasága  ugyanis  nem  adott  neki 
e  kényes  testrészére  szilárd  takarót,  mint  a  többi  rákok- 
nak ;  azért  kénytelen  rá  csizmát  húzni,  hogy  járás  köz- 
ben meg  ne  sértse.  Leginkább  szeretnek  a  turbókban 
lakni.  Van  két  erős  nagy  ollójuk,  a  melylyel  a  diót 
fel  tudják  törni  (felmásznak  a  kókus-pálmára,  onnan 
szedik  le),  s  azonkívül  minden  lábukon  van  egy  kisebb 
oUócska.  Ha  üldözik  őket,  behúzzák  magukat  a  csiga- 
héjba, s  csak  a  kinyújtott  két  ollóval  védelmezik  a  po- 
sitiójukat.  Egyébkor  pedig  szépen  sétálnak  alá  s  fel  a 
kölcsönzött  cul  de  Paris-val  a  hátulsó  részükön.  S  hogy 
tökéletesen  meg  legyen  adva  a  módja  a  mostani  divat- 
nak, a  tournurenek  használt  csiga  hátára  oda  van  nőve 
rendesen  egy,  néha  két,  három  actinia  :  tengeri  kikirics, 
hasonló  egy  kinyik  bogáncsvirághoz  ;  a  paguri  még  zsel- 
lért is  tart  a  házában.  A  kettő  együtt  valóságos  köz- 
keresetre alakult  consortium  :  az  actinia  odacsalogatja 
a  könnyenhivő  halacskákat  a  rák  közelébe,  a  miket  az 
ollóra  kerít,  s  a  rák  elhordja  az  actiniát  a  puhányok  és 
ázalagok  közé,  a  mik  annak  a  « vevői »  (Kundschaft).  Itt 
látjuk  őket  szép  példányokban  a  tengeri  boulevardon 
parádézni.    Ez   a   három  kikiricses   ugyan  elegáns  dáma 

lehet !  A  fürgencz  tengeri  pókok,  mint  megannyi  gom- 
meux-k,  tánczolnak  körülötte ;  egy-egy  kis.  pók,  mint 
valami  kéregető  gamin  szalad  a  nyomában. 

A  szinpad  hátulját  és  két  oldalát  tengeri  sziklák  ké- 
pezik, búvó  lyukakkal ,  melyekből  csak  a  kinyújtott 
ollók  és  csápok  látszanak  elő.  A  szinpad  előterében 
van  felállítva  egy  antipathes-korall,  mely  fekete  színű 
és  hajlós,  mint  a  halcsont,  kutyatej -forma  ágakkal. 

No  most  csengetnek,  kezdődik  az  előadás. 

Egy  kis,  már  élettelen  halacskát  eresztenek  le  onnan 
fölülről  a  vízbe. 

Zsuppsz !  Egyszerre  ott  terem  két  kisebb  tengeri 
pók ;  az  egyik  megkapja  a  fejét,  a  másik  a  farkát :  hu- 
zakodnak rajta,  egyik  sem  engedi  a  maga  jussát. 

Meglátja  a  perpatvart  egy  paguri  s  odasiet  igazságot 
tenni.  O  itten  a  békebiró.  Az  egyik  lábával  az  egyik 
pókot  üti  pofon,  a  másikkal  a  másikat,  a  nagy  con- 
stabler-ollójával  pedig  megragadja  a  halacskát,  s  meg- 
tartja magának. 

Az  árvák  futnak  panaszra. 

S  megérkezik  a  nemesis.  —  Rák  úr  még  hozzá  sem 
fogott  az  igazságtalanul  elkobzott  zsákmány  elköltésé- 
hez, a  midőn  jön  nagy  furiával  rákné  ténsasszony,  a  fele- 
sége. Hogy  asszonyság,  azt  világosan  lehet  látni  az  elő- 
részén felfűzött  gyöngyökből ,  melyek  nem  annyira 
ékszerek,  mint  inkább  tojások:  ez  az  (lewig  weibliche» 
a  rák-nemzetségnél. 

Az  asszonyság  a  rákoknál  rendesen  kétszerte  nagyobb 
az  uraságnál,  s  annálfogva  erősebb  is. 

—  Hát  ön  uram,  nálam  nélkül  ebédel  ?  Illik  ez  ?  För-  • 
med  rá  a  hölgy  a  hímre,    s    egyúttal    olyat  kommant  a 
fejére  az  ollójával,  hogy  az  meghunyászkodva    bújik  be 
egyszerre  a  csigahéjába  és  elejti  a  martalékát. 

Ekkor  rákné  nagyasszony  szépen  neki  ül ;  a  négy 
első  kezével  az  elfoglalt  martalékot  szájához  emelve,  a 
négy  hátulsó  kezével  a  feldöntött  rák  urat  tartja  hanyatt 
fekvő  állapotban. 

Nem  lehet  annál  kecsesebbet  képzelni,  mint  mikor 
rákné  asszonyság  diniroz.  Milyen  ügyesen  majszol,  hogy 
billeg  a  két  hosszú  bajusza  hozzá,  mily  méltóságos 
tekintély  honol  az  arczán ;  a  szájáról  lelógó  csápok 
mintha  tilinkót  billegtetnének. 

A  szegény  jámbor  rák  úr  ezalatt  többször  megkísérli 
előbújni  az  ágy  alól ;  de  egy  gyöngéd  legyintés  a  hitves- 
társ ollós  kacsójától,  mindannyiszor  visszavonulásra  kény- 
szeríti a  csigakalodába. 

Eközben  egy  szemtelen  tengeri  pók  (daczára  annak, 
hogy  nyolcz  szeme  van,  mégis  így  kell  neveznünk), 
bizonyosan  valami  protegált  kegyencz,  odatolakodik  a 
családi  scéna  közé,  s  míg  rákné  asszonyság  fél  szemével 
a  kordában  tartott  majsztramra  vigyáz,  azalatt  ez  a 
vakmerő  cicisbeo  oda  lopózik,  felmászik  az  ölébe  s 
ugyanazt  a  halat,  melynek  felső  végét  rákné  asszony 
majszolja,  elkezdi  az  alsó  végén  panisálni. 

JÓKAI:  Utazás  egy  sírdomb  körül.  17 

Ez  a  jelenet  a  frivol  nézőket  hangos  kaczagásra  in- 
dítja ;  de  nem  ugyan  rák  urat.  A  mint  meglátja  ezt  a 
flagrans  meggázolását  férfibecsületének,  elfelejti,  hogy  ő 
hidegvérű  állat,  felforr  ereiben  a  vér,  s  mint  a  ter- 
mészettudósok bizonyítják,  a  paguri  dühös  fenevad  lesz, 
ha  megharagszik  ;  nem  törődik  a  pofonokkal,  kirohan  a 
sámfával  a  csigaházból  s  olyat  lök  a  mancsaival  az 
ifjasszonyon,  hogy  az  felfordul  csigástul,  actiniástól,  s 
akkor  aztán  a  földön  henteregve  folytatják  ollóikkal  a 
hitvesi  eszmecserét. 

A  vitatott  pecsenye,  a  drága  hal,  eközben  a  porba 
esik. 

S  a  perfid  udvarló,  a  tengeri  pók  (láttuk,  hogy  csak 
a  vagyonáért  tette  a  szépet !)  megragadja  az  elejtett 
prédát  s  tova  fut  vele. 

A  rák-házaspár  azonban  menten  észreveszi,  hogy  a 
két  veszekedő  fél  között  a  harmadik  örül,  s  rögtön  bé-' 
két  kötve,  rohannak  boldogságuk  elrablója  után. 

De  ime,  mit  gondolt  ki  a  ravasz  impostor  !  Felfutott 
a  prédájával  az  antipathes-korall  tetejébe. 

Oda  a  pagurik,  a  maguk  csigaházukkal  nem  tud- 
tak utána  mászni  erre  a  vékony,  hajlós  ágra,  —  a 
nagy  pálmára  igen,  —  csak  onnan  alulról  fenyegetik  a 
felemelt  ollóikkal,  s  öklelnek  feléje  bajuszaikkal ;  de 
a  mit  az  arczátlan  tengeri  pók  mind  csak  gúnyosan  ne- 
vet, szorongatva  a  karjai  közé  az  egyre  fogyó  köröm- 
faladékot. 

Hát  nem  derék  operette-szöveget  lehetne  ebből  csi- 
nálni ? 

Ügy  hiszem,  hogy  ez  a  tárgy  még  nincsen  elkop- 
tatva. 

Minket  legalább  nagyon  mulattatott  ez  az  előadás;  — 
jobban,  mint  —  —  —  no  de   «exempla  sünt  odiosa». 

X. 


(Pozzuoli,  a  Solfatara,  Serapis  temploma,  Bajae,  a  pokol  bejárata.) 

Gyönyörű  napra  virradtunk.  Ilyen  nálunk  otthon  a 
szép  tavaszi  reggel.  A  nápolyiak  időjóslója,  a  Vezúv, 
egyenesen  bocsátja  fel  a  füstjét,  mely  most  ragyogó 
fehér,  s  most  látjuk  meg  az  igazi  nápolyi  eget,  melyről 
annyit  hallottunk  beszélni,  hogy  annak  a  kéksége  egészen 
más,  mint  a  mi  egünké.  Valóban  az  :  itthon  csak  egy- 
szer láttam  hasonló  színű  eget ;  az  1841-iki  teljes  nap- 
fogyatkozáskor, a  midőn  reggel  10  órakor,  a  naptányér 
helyén  egy  teljesen  fekete  gömb  látszott  s  a  sötétkék 
égen  egyszerre  megjelentek  a  nagyobb  csillagok.  Mikor 
a  nápolyi  égre  felnéztem,  nem  lepett  volna  meg,  ha 
újra  ott  láttam  volna  azokat  a  csillagokat  a  nappali 
égen. 

S  egész  késő  estig  eltartott  ez  az  arany  idő.  A  nap- 
nak minden  óráját  egy  új  látvány  gyönyörével  tölthet- 
tük be. 

Egv  jó  landauert  fogadtam  egész  napra.  Úton  az  az 
elvem,  hogy  úri  módon  utazni  a  legolcsóbb  methodus, 
takarékoskodni   pazarlás ;    mert   itt    legdrágább   az    idő, 

kivált  a  jó  idö,  s  a  ki  takarékoskodik  a  pénzben,  de 
vesztegeti  az  időt,  az  fizeti  a  legnagyobb  uzsorát.  Velünk 
jött  az  én  kedves  fiatal  tudósom  is,  ki  már  Nápoly  egész 
vidékét  kitanulta ;  az  ő  vezetése  mellett  egy  nap  alatt 
bejárhattuk  a  vidék  annyi  minden  érdekességeit,  a  meny- 
nyit másként  két  nap  alatt  sem  ! 

Maga  a  Pozzuoliig  vezető  út  is  a  látványok  leggyö- 
nyörűbbikét  bonyolítja  ki ;  folyvást  a  tengerparton  visz 
az  végig,  balról  a  zöld  szigetek,  hídoszlopok,  melyek 
merészen  benyúlnak  a  tengerbe  :  a  monda  szerint  Cali- 
gula hídjának  a  maradványai,  melyen  Bajáéba  átvonult 
diadalmenettel ;  jobbról  a  kertekké  átalakított  halmok, 
melyeknek  gesztjéből  arányos  vonalakban  emelkednek 
ki  a  nagy  ernyős  mondolafenyök  (pinus  pinea\  a  szegény 
népnek  kenyértertnö  fája  ;  magas  hegytetőn  erdős  lan- 
kaság fölött  a  camalduliak  tekintélyes  kolostora ;  egy- 
egy  sziklafal,  melyen  hangyák  nyüzsögnek :  kőbánya, 
dolgozó  gályarabokkal  (inkább  sziklarabokkali  s  az  örök- 
zöld mosolygó  paradicsomon  túl  a  magasban  a  vakító 
fehér  húhegyek.  Ilyent  a  mi  hazánkban  nem  lehet  látni : 
nyarat  és  telet  egy  képen. 

A  mint  Pozzuoli  kapuján  behajtunk,  egyszerre  körül- 
fog a  ciceronék  egész  raja,  szolgálatait  ajánlva  hango- 
san. Nekem  az  a  fatumom,  hogy  mindenütt  muszkának 
néznek  s  annálfogva  kétszeres  borravalóról  ábrándoznak 
s  nem  merem  nekik  megmondani,  hogy  magyarok  va- 
gyunk;    mert  azoktól  még  több  «bona  mano»-t  várnak. 

S  hasztalan  intünk,  beszélünk,  hogy  nincs  rájuk  szüksé- 
günk, azt  ők  mind  nem  értik ;  hanem  mikor  Apáthy 
öcsém  a  keze  megfordított  oldalával  olyanforma  moz- 
dulatot tesz  a  szakállán  végig,  mint  mikor  az  ember 
borotválkozik ;  akkor  egyszerre  elmarad  valamennyi. 
«Ez  már  érti  a  nyelvünket'). 

Van  is  nekem  szükségem  itt  profanus  szövegolvasóra  ! 
Mennyit  olvastam,  mennyit  álmodtam  én  erről  a  föld- 
ről, a  melyen  most  járok !  Ismerem  már  a  szikláit,  a 
földrétegeit,  a  föld  alá  eltűnt,  a  tenger  alá  sülyedt,  az 
újra  fölemelkedett  romemlékeit,  a  pokol  völgyét !  Csak 
viszontlátni  jöttem  őket  élő  szemmel. 

Legelőször  is  keressük  fel  magát  a  pokol  völgyét !  a 
Solfatarát. 

Oh  dehogy  pokol  ez !  Ihlet  szállong  e  táj  felett. 
Lépteink  döngése,  a  porond  melegsége  hirdeti,  hogy 
-édes  anyánk  szivéhez  közel  járunk  :  halljuk  azt  dobogni, 
érezzük  melegíteni  az  örökfiatal  földanya  keblét.  Itt 
még  él  a  föld.  Köröskörül  meg  van  már  dermedve,  itt 
ezen  a  helyen  még  mozog,  mozdulatai  néha  gyorsak, 
erőszakosak,  olyankor  új  hegyeket  tol  fel  a  mélységből 
s  városokat  elsülyeszt,  máskor  századokra  felosztott  lassú 
pihegés  az,  mely  alatt  a  tengerfenék  lassan  odább  húzódik 
s  a  tengeralatti  templomok  napfényre  feljönnek,  egy  má- 
sik század  hosszú  lélekzetvétele  az  óriás  kebelnek  megint 
visszasülyeszti  őket  a  mélybe,  és  az  alatt  a  nyitott  ajka 
a  nagy  alvónak   folyvást  lélekzik  :  ez  a  Solfatara.    Ha- 

nem  földanyánk  ajkának  csókja  után  ne  vágyjék  halandó 
gyermeke. 

Egy  szűk  gyalogút  kanvarog  fel  a  városból  odáig : 
gyalog  kényelmesebb,  mint  szamárháton. 

Az  amphitheatrumot  megnézetlen  hagyjuk ;  a  római 
Colosseum,  a  veronai  circus,  (hát  még  az  ó-budai  amphi- 
theatrum?)  után  nem  keresek  semmi  újat  a  hajdankori 
népszínházak  falai  között :  tudom  már  könyvnélkül :  itt 
volt  a  császár  páholya  fekete  márványból,  itt  ezek  a  lyu- 
kak a  carcerek  :  innen  eresztették  ki  a  fenevadakat ;  itt 
dobták  szent  Januariust  az  oroszlánok  elé,  de  azok  nem 
bántották  ;  itt  komédiázott  Néró  császár,  magas  vendége 
Tiridates  örmény  király  tiszteletére,  a  porondon  ;  a  ki 
mindezeket  elhiszi,  fizet  egy  lirát,  a  ki  nem  hiszi,  ket- 
tőt. —  Siessünk  ahhoz  a  kolostorhoz,  a  mely  épen  Szent 
Januarius  emlékére  lett  ideépítve,  a  kiégett  vulkán  tete- 
jébe. Nápoly  védszentjét  itt  fejezték  le,    ezen    a  helyen. 

Egy  kiégett  vulkánnak  a  döböre  (crateri  az  egész  Sol- 
fatara.  Még  most  is  ég  csendesen  belül ;  hanem  a  szé- 
leiről beleomlott  föld  homorú  fenékké  tömörült  fölötte, 
s  ez  a  fenék  tele  van  nőve  cserjével,  virággal :  nagy  fát, 
melynek  a  gyökere  mélyen  jár ;  nem  találni  benne. 

A  monorú  (ováli  döbört  magas,  likacsos  kőfalak  ve- 
szik körül,  föld  mélyéből  kihányt  salak ;  a  közepét  ké- 
kes füst  borítja,  a  fák  közt  átszűrődve  :  azt  a  vulkánnak 
még  nyitva  levő  torka  leheli  elő. 

Az  út,  melyen  a  Solfatarához  megyünk,  döng  a  lépé- 


136 

seink  alatt  mint  üres  boltozat,  s  ha  egy  nagy  követ  le- 
dobunk a  magasból,  az  a  lábunk  alatt  visszhangzó  dör- 
gést kelt ;  a  finom,  szürke  homok,  mely  lábunk  alatt 
ropog,  ha  kezünkkel  bele  markolunk,  éget ;  nem  lehet 
kiállni. 

S  e  forró  homoknak  is  van  növényzete. 

Itten  találtam  rá  egy  szintén  olyan  régi  ismerősre,  a 
kiről  nagy  érdekkel  olvastam,  sőt  egy  regényemben  írtam 
is  felőle,  de  soha  sem  láttam  :  annálfogva  tökéletlen 
fogalmam  volt  róla.  Ez  a  rejtélyes  furcsasága  a  növény- 
világnak, az  «arbutus  unedo".* 

Mikor  még  gyermekkoromban  tanultara  a  botanikát, 
meglepett  a  jó  Diószeginek  ez  a  följegyzése  :  «az  arbu- 
tus  unedo  virágfürtjei  őszszel  nyilnak,  másik  őszszel  a 
gyümölcsei  érnek :  egyszerre  virág  és  érett  gyümölcs 
az  ágon». 

Hogy  lehet  ez?  Hát  az  egyik  ősz  és  a  másik  ősz  kö- 
zött eső  telet,  hogy  éli  át  ez  a  fa?  Ezt  sohasem  tudtam 

•  Van  biz  annak  magyar  füvész  neve  is:  «kukojcza»  ;  de  nem  merem  meg- 
koczkáztatni,  hogy  ezt  írjam  oda,  mert  a  fordítóm  szentül  ukukoriczán-nak  fogja 
keresztelni,  mint  a  hogy  a  múltkor  Caligula  leírásánál  a  thajasn  kecskét  «hájas« 
kecskévé  hizlalta  ki.  Pedig  hiszen  épen  azért  haragudott  a  kopasz  Caligula  a 
kecskére,  mert  « ennek »  a  «hajábóli)  szokták  készíteni  a  parókát.  Ezt  én  a  ma- 
gam kárán  tanultam  meg,  a  midőn  egyszer  csak  elkezdett  az  álhajam  zölddé 
válni.  «Mi  a  csoda  ez?  hiszen  nem  vagyok  én  tengeri  hamis  isten,  hogy  zöld 
legyen  a  hajam. »  Ekkor  világosított  fel  egy  másik  perruquier,  hogy  meg  vagyok 
csalva  kecskemódon.  Ez  adatot  azért  jegyeztem  föl  az  utókor  számára,  hogy 
mindazon  halandó,  a  ki  a  fejének  külső  deficzitjét  kénytelen  idegen  kölcsönnel 
fedezni,  a  parókáját  előbb  vesse  górcsövi  vizsgálat  alá,  hogy  igazi  emberi  hajból 
készült-e  ?  mert  különben  egyszer  csak  azt  veszi  észre,  hogy  elkezd  mekegni. 
Ezért  van  tehát  a  kecskének  nhaja*  és  nem  tszören. 

képzeletemmel  kitalálni.  Most  már  látom.  Ugy,  hogy 
ott,  a  hol  ez  a  fa  él,  nincsen  tél.  De  azért  mindig  titok- 
teljes tünemény  marad  az,  hogy  egy  olyan  bogyó,  mely 
mind  alakjára,  mind  ízére  nézve  legjobban  hasonlít  a  mi 
szamóczánkhoz,  hogyan  vár  egy  teljes  esztendeig  a  meg- 
érésre,  míg  az  új  virág  nyílni  kezd  ugyanazon  az  ágon  ; 
úgy,  hogy  egy  akkora  fürtön,  minő  egy  vadgesztenye 
bokrétája,  ott  találjuk  legalul  a  tavalyi  érett  piros  bo- 
gyókat, feljebb  a  félérett  sárgákat,  azután  a  zöldeket,  s 
a  bokréta  hegyén  a  gyöngyvirágalakú,  finom  illatú  idei 
virágcsokrot ;  az  egész  kis  fa  olyan  gyönyörű  egy  nö- 
vény, nem  magasabb  másfél  ölesnél,  bőrkemény,  örök- 
zöld levelekkel,  korallpiros  ágakkal ;  minden  díszkert- 
nek pompája  lehetne  :  —  ha  akarna  !  —  De  nagy  az  ő 
igénye  :  vulkánt  kíván  melegháznak  :  ilyen  üzdéhez  nagy 
úr  kell.  Tehát  be  kell  érnem  egy  emlékgalylyal,  a  mit 
elhozok  belőle. 

A  mint  tovább  haladunk,  egyre  kezd  törpülni  a  nö- 
vényzet, a  pázsit  ritkul,  egész  puszta  foltok  terjengenék, 
a  melyeket  már  csak  a  myrtus  szegélyez.  De  még  akad 
egy-egy  vakmerő  iringó  (eringium),  mely  sötétkék  tüske- 
koronájával a  halál  kapujáig  elő  mer  hatolni,  sőt  talál- 
tam egy  kövérlevelü  zsázsát  és  valami  páfránt,  a  ki  ma- 
gának a  kénvulkán  sziklatölcsérének  a  hasadékába  merte 
felütni  a  tanyáját :  az  egyik  oldalán  a  sziklának  a  kén- 
gáz rakja  le  a  sárga  virágát,  a  másikat  ők  takarják  zöld 
leveleikkel. 

Jókai:  Utazás  egy  sírdomb  körül.  l8 

Egy  összevissza  dőlt  kőhalom  aljából  tódul  elő  lobogva 
a  világoskék  füst ;  köröskörül  nagy  darabon,  a  resz- 
kető légben  úgy  himbálnak  a  tárgvak,  mint  a  délibáb 
rezgő  hullámaiban.  A  Solfatara  középgádora,  mint  egy 
pinczebejárat,  embermagasságnyi,  bevakolva  aranysárga 
kéncsapadékkal.  Ott  lakik  a  halál.  Egy  lélekzetvétel  e 
gádorban  egy  életnek  elég.  Hanem  lélekzetvétel  nélkül 
bízvást  bele  lehet  szállni ;  a  felszálló  kénlég  kéjes  me- 
leget áraszt  el  a  testen.  S  azt  mondják,  hogy  fájós  sze- 
meket meggyógyít.  (Épen  úgy,  mint  a  mi  « Büdös »-ünk 
Erdélyben.)  Egv  darab  kénjegeczet  letörtünk  e  halálos 
barlang  faláról  s  megosztoztunk  rajta.  Már  most  leg- 
alább, ha  valaki  azt  mondja:  «eredj  a  pokolba!"  azt 
mondhatjuk  neki:   «hiszen  onnan  jövök  !» 

Fenn,  a  füstölgő  grotta  tetején  egy  angol  család  állt, 
mister,  mistress  és  apróbb-nagyobb  missek,  körüllenge- 
dezve az  alvilág  gőzeitől.  Ez  azoknak  tetszett.  —  Azt 
hitték :  Londonban  vannak ;  annak  a  drága  (mert  sok 
pénz  árai  levegőjét  szíják. 

Mi  azonban  tovább  barangoltunk,  myrtusvirágokat  ke- 
resni a  tűzhányó  völgyében. 

Mi  az  a  Solfatara?  A  természettudósnak  egy  kénbar- 
lang :  a  betegnek,  kit  köszvény  vagy  köthártyalob  bánt, 
gyógyhely  :    a  ki  őt  régóta  ismeri,  annak  egy  istenség ! 

"Menjünk  a  Serapaeumba,  a  hogy  újkori  barbár  latin- 
sággal a  Serapis  templomát  elnevezték.  Szűk  utczács- 
kán    át,    alacsony    házikón    keresztül,    a   hol  a  kapusnak 

fél  Urát  adunk  s  azután  egy  sor  kőlépcsőn  szállunk  le 
a  rejtélyekben  gazdag  romemlékbe. 

A  pozzuolii  Serapis-templom  romjai  épen  úgy  meg- 
lepnek nagyszerűségükkel,  mint  a  hogy  a  Pompejibeli 
Isis-templom  várakozásunkon  alul  maradt.  Három  colos- 
salis  korinthi  oszlop  áll  még  egyenesen  a  hat  közül, 
melyek  a  templom  homlokzatát  emelték  :  egy  negyedik 
ott  fekszik  végig  ledőlve  mögöttük  ;  a  roppant  négy- 
szögű, nyílt  csarnokot  negyvennyolcz  márvány  és  grá- 
nitoszlop emelte  s  ezeknek  a  közei  ugyanannyi  zárt 
kamrákba  vezettek.  Azokon  át  lehetett  a  valóságos 
templom  udvarára  bejutni,  mely  köralakra  volt  építve, 
tizenhat  korinthi  oszloppal.  E  templom  kupolája  alatt 
hirdeté  mysteriumait  Serapis,  az  óriáskigyóval  körül- 
tekert, koronás  isten.  Hogy  magát  az  istenszobrot  áttet- 
ték e  helyről  a  nápolyi  múzeumba,  az  helyes  takaré- 
koskodás volt ;  hanem  hogy  a  korinthi  oszlopokat  egyik 
Bourbon  király  elvitette  a  maga  palotájába,  a  félreeső 
Casertába,  a  hol  senki  sem  látja  s  csináltatott  belőlük 
szinházfoyert,  az  már  prédapazarlás  volt.  Most  csak  az 
oszloptalapokat  látjuk  már  a  körtemplom  helyén,  ren- 
detlenül odadobált  törött  oszlopfőkkel  és  párkányokkal, 
melyeket  nem  volt  érdemes  elvinni,  úgy  össze-vissza  fur- 
kálták  a  lithodomusok. 

Ez  a   lithodomus    egy    olyan    kis    kagyló,    mint   a    mi 

dunai  békateknőink :    a   héja   reczés,   hófehér.    És   ez   a 

tehetetlen  állat  képes    úgy    keresztül    fúrni    a  márványt, 

mintha  vésővel  vágtak  volna  bele  lyukat,  folyvást  dol- 
gozik és  lassan,  míg  akkora  lyukat  fúr  bele,  hogy  maga 
elfér  benne. 

*     Ezek  a  kicsiny  tengerlakók  egy  olyan   talányt   adtak 
fel  a  tudósoknak,  a  mi  még  ma  sincsen  megoldva. 

Az  a  három  fennálló,  tömör,  nagy  oszlop,  egy  darab 
afrikai  sziklából  kifaragva,  a  talapja  fölött  hároin  méter- 
nyire, keresztül  van  lyukgatva  ezektől  a  csigáktól.  Sű- 
rűn, mint  a  darázsfészek  lyukai,  vannak  egymás  mellé 
fúrva  az  odvak,  sokban  még  benne  találni  az  odaszorult 
kagylókat,  s  e  lyukacsos  öv  mintegy  két  méternyi  szé- 
lességben látható  mind  a  három  fennálló  oszlop  dere- 
kán. Azon  alul  és  felül  megszűnik.  —  E  szerint  vala- 
mikor ennek  az  egész  templomnak  odáig  kellett  elsű- 
lyedni  a  tenger  alá,  a  meddig  a  csigafúrás  felső  széle 
tart  és  századokon  át  ott  kellett  maradnia.  De  ho- 
gyan lehetett  az,  hogy  az  alább  eső  részét,  mely  még 
mélyebben  merült  a  víz  alá,  nem  fúrták  össze  a 
kagylók  ? 

Örök  talány  ! 

De  nem  kisebb  talány  az,  hogy  ugyan  mi  ütött  a 
rómaiakhoz,  hogy  a  maguk  classikus  istenségei  közé  az 
.  egyiptomi  bálványokat  is  be  engedték  költözni  :  hogy  a 
napvezető  Apolló,  szűz  Minerva,  diadalmas  Venus  és 
mennydörgő  Jupiter  ideál  alakjai  mellé  odaállíták  imá- 
datuk oltárára  a  kigyótartó  Serapist,  a  kutyafejű  Anu- 
bist  s  a  sokemlős  Isis  asszonvt. 

S  azoknak  a  tiszteletére  ily  nagyszerű  templomokat 
emeltek. 

Hátha  együtt  a  két  talányt  könnyebben  kitalálhatnám. 

Régi  jegyzeteim  között  találok  egy  történetet,  mely- 
nek ez  a  czíme  <iAnubis». 

Római  történet :  Tiberius  császársága  alatt  játszik. 
Rómában  a  legszebb  asszony  hírében  állt  Saturnin  neje, 
Paulina.  De  a  milyen  messze  szállt  a  híre  a  szépségé- 
nek, együtt  járt  vele  az  erényeinek  a  híre  is.  Férje 
Saturnin,  Syria  volt  kormányzója,  rengeteg  gazdagságot 
halmozott  össze ;  s  azt  mind  nejére  pazarlá.  Annak  a 
kegyeit  tehát  kincsek  árán  sem  lehetett  megvásárolni. 
S  ez  kétségbeejté  a  római  fiatalságot.  A  kétségbeeset- 
tek között  leghalálosabb  beteg  volt  Március  Mundus, 
ifjú  patricius,  a  ki  már  életét,  vérét,  összes  vagyonát 
felajánlá  imádott  hölgyének  egy  édes  önfeledkezésért ; 
de  mintha  csak  egy  istennő-szobornak  hordta  volna  az 
áldozatokat.  Utoljára  arra  szánta  el  magát,  hogy  meghal' 
éhen.  —  Megszánta  ez  állapotját  fiatal  urának  hü  sza- 
badoncza,  Ideus,  s  azt  mondta  neki:  «ha  nem  fogadja 
el  az  áldozatodat  az  eleven  istennő,  add  a  kőből  faragott- 
nak,  az  elveszi,  czélt  érsz».  « És  elmondta  urának  a  ter- 
vét. —  Mai  nap  pokoli  tervnek  neveznök,  akkor  i<ely- 
siuminak"  mondták.  (Vagy  (leleusinako,  a  két  szó  nagvon 
hasonlít  egymáshoz,  s  utoljára  is  egyre  vezet.)  Egy 
napon  Isis  főpapja,  ünnepélyes  ornátusban  látogatást 
tett  Saturnin    nejénél,    a    mi    nagy    kitüntetés,    mert    az 

egyiptomi  istenség  főpapjának  nem  szabad  a  lábaival  a 
földet  érinteni  csak  a  templomban,  s  a  kiválasztottak 
házában ;  akár  hová  akar  menni,  négy  adeptus  viszi 
zsöUeszékben.  A  főpap  előadja  Paulinának  Isis  istennő 
izenetét.  A  faragott  bálvány  consortiumban  áll  egy  ele- 
ven bálványnyal,  a  kinek  Anubis  a  neve.  Ez  is  egyip- 
tomi isten  :  csakhogy  eszik  és  iszik :  —  és  azonkívül 
mysteriumokat  közöl.  Hogy  minők  ezek  a  mysteriumok  ? 
azt  senki  sem  árulja  el,  a  ki  megtudta.  —  A  főpap  elő- 
adja Paulinának  az  örömteljes  izenetét,  hogy  ezúttal  az 
Anubis  isten  őt  választotta  ki  titokteljes  sugallatai  elfo- 
gadójának. Az  izenet  a  férj  jelenlétében  adatik  át :  az 
magánkívül  van  örömében,  hogy  az  ő  házát  ilyen  kitün- 
tetés éri :  még  ö  biztatja  a  nejét,  hogy  ez  isteni  kegy- 
osztást fogadja  el ;  s  Paulina  áhitatteljesen  viteti  el 
magát  Isis  templomába  ;  a  hol  Anubistól  megtudja  a 
titkok  titkát.  Másnap  azonban  meglátogatja  őt  Már- 
cius Mundus,  s  diadalmas  arczczal  beszéli  el  neki 
az  egész  mysteriumot,  felfedve  a  hölgy  előtt,  hogy 
Anubis  istennek  a  szerepét  ezúttal  ő  játszotta.  Azt  hitte 
az  i^ú  ember,  hogy  ezzel  a  merészséggel  egészen  hatal- 
mába keríti  a  nőt,  a  kit  az  Isis-pap  segélyével  tőrbe 
ejtett.  Hanem  nagyon  csalatkozott.  Paulina  felséges 
haragjában  kiűzte  a  házából  imádóját,  s  elmondta  az 
egész  titkot,  a  mi  vele  történt,  Saturninnak,  bosszút 
követelve  meggyalázói  ellen.  Saturnin  szaladt  Tiberius- 
hoz ;    a    császár    nem    érté    a    tréfát ;    az    Isis    főpapját 

keresztre  feszítteté,  Március  Mundust  száműzte  Afri- 
kába, Isis  istennő  bálványát  beledobta  a  Tiberbe,  s 
egyúttal  minden  egyptomi  istent  kitiltott  Rómából ;  árul- 
ják másutt  a  mysteriumaikat.» 

Ennyit  mond  az  én  feljegyzésem. 

Már  most  ebből  könnyen  levonhatjuk,  miért  szapo- 
rodtak el  olv  annyira  Nápoly  környékén  az  Isis,  Oziris, 
Buziris  és  Serapis  templomok?  s  miért  szerettek  azok- 
nak a  környékén  tanvázni  a  római  főurak,  még  maga 
Cicero  is,  andalító  Puteolaneumában  ? 

Az  egész  part  mentét,  fel  Bajáéig,  villák  fanumok, 
templomok  fedték,  felváltva  luxuriosus  fürdőktől.  Mind 
a  tenger  alatt  vannak  most.  Egy  egész  elsülyedt  mese- 
világ ;  melynek  víz  alatti  palotáiban  az  aquarium  szá- 
mára sepiákat  fogdosnak. 

Egyszer  csak  azt  mondta  az  az  örökké  nyitott  száj  oda- 
fenn, a  Solfatara :  «nem  vagytok!"  S  a  földkebel  egy 
mozdulatára  paloták,  templomok,  fürdők,  kéjlakok  lesü- 
lyedtek  a  tenger  alá :  a  Serapis-templom  oszlopainak 
csak  a  fő   czifrázatai  maradtak  ki  a  hullámsírból. 

S  még  azt  sem  elégelte  meg  a  Solfatara,  hogy  elsü- 
lyeszté  őket,  hanem  utánuk  omlasztotta  lávafolyamát, 
hamuzáporát,  s  eltemette  a  templom  oszlopait  egész 
odáig,  a  hol  a  csigák  elkezdették  fúró  munkájukat. 
Es  aztán  ott  hagyta  az  egész  elsülyedt  palotasort  tovább 
ezredévnél.  Akkor  megint  eszébe  jutott  valami:  "lássá- 
tok   meg,    hogy    élek!»     s    keblének    egy    sóhajtásával 

kiemelte  ismét  a  tenger  alul  magasra  az  elsülyedt 
romokat,  népek  csodájára,  s  ugyanakkor  egy  új  hegyet 
tolt  fel  magasra,  a  Monté  Nuovot,  mely  még  száz  év 
előtt  tűzokádó  volt ;   most    már    begyepesült  a    katlanja. 

így  tud  a  Solfatara  ! 

S  a  Serapis-templom  száz  év  óta  ismét  sülyed  alá. 
Talapköve  már  a  tenger  vizében  áll,  s  a  szentélye  körül 
sósforrások  fakadnak  fel  ;  a  kúszó  rózsa  menekülni 
igyekszik  fel  a  falakra,  ki  tudja  meddig  fogják  tépni  a 
virágait  kíváncsi  kéjutazók? 

Pozzuolitól  Bajset  egy  kis  tengeröböl  választja  el ; 
hajdan  a  hatalmas  Róma  hajóhadának  téli  kikötője  volt 
itt ;  míg  a  földalatti  istenség  össze  nem  kuszálta  az 
emberek  terveit.  Most  már  csak  a  régészek  találgatják : 
mi  volt  ez  a  rom  itt?  összekötő  csatorna  három  öböl 
között :  az  egyik  öböl  már  eltűnt,  a  másikból  elkerített 
tó  lett,  hídoszlopok  a  víz  alá  merültek,  nagyszerű  düle- 
dék  boltívei  alatt  sétaút  visz  el  :  nem  tudni,  mi  volt  az? 
templom,  kéjlak,  vagy  víztartó  medencze;  nagy  úri 
fürdő-palotához.  Mindenütt  fürdők  romjai.  A  földkebel 
ingyen  adja  a  forró  vizet.  Gőzölgő  patakok  futnak 
a  homokos  sziklákon  végig,  s  kietlen  sziklaszakadékokba 
zuhannak  alá,  a  moha  süpped,  a  szikla  kong  a  láb  alatt, 
s  ha  a  pálczánkat  leszúrjuk  a  földbe,  a  fúrt  lyukon  át 
párát  leheli  ki  a  föld.  Kinek  volt  bátorsága  erre  a 
földre  annyi  romnak  született  palotát  építeni?  S  még 
hadi  kikötőket !  (Az  öreg  Plinius  itt  parancsnokolt  79-ben, 

mikor  a  Vezúv  kitörésénél    őt  is  agyorütötte    a   gályán 
egy  hulló  szikladarab.) 

Szinte  megnyugszunk,  mikor  erről  az  «élő»  földről 
a  jó,  csendes,  nyugodt  tengerre  átköltözhetünk.  Csóna- 
kon kelünk  át  Pozzuoliból  Bajáéba.  Előbb  azonban  egy 
kis  vargabetűt  csináltat  velünk  az  orosz  barátság.  Tudni- 
illik, hogy  Bajae  és  Pozzuoli  között  van  egy  híres 
vendéglő,  « Hotel  de  la  Russie»,  a  hol  írott  betűk  és 
szájhagyomány  szerint  igen  jól  főznek,  mig  Bajáéban,  a 
mióta  LucuUus  úr  meghalt  (a  kinek  a  palotája  ott  fek- 
szik romban)  igen  rosszul  tractálnak.  Tehát  az  oroszok- 
hoz eveztünk,  ki  is  kötöttünk  szerencsésen.  Szép  ven- 
dégfogadó, azt  el  kell  ismerni ;  hanem  egy  lélek  sem 
volt  benne,  be  volt  zárva.  Tehát  csak  mégis  Bajasba 
kellett  mennünk  ebédre :  a  Hotel  della  Reginába. 
A  királyné  hótele  semmi  tekintetben  sem  áll  a  háta 
mögött  nálunk  a  "Kis  pipának",  kivéve  az  egy  étkezést. 
Olasz  konyha  dívik.  Holmi  ideális  emberek  ugyan  jól 
lakhatnak  fölséges  kilátással,  mohfedte  omladékok  áb- 
rándos panorámájával,  megláthatják  Agrippina  sírját. 
Július  Caesar  palotáját,  Néró  labyrintját  a  száz  földalatti 
szobával  és  Hortensius  híres  szónok  halastavát,  melyben 
drága  muraenáit  eleven  rabszolgák  húsával  hizlalta.  Úgy 
látszik,  hogy  akkoriban  a  honatyákat  jobban  corrutnpál- 
ták,  mint  most.  Nekem  mai  korbeli,  gyengén  corrum- 
pált  Hortensiusnak  csak  egy  barranzinóra  telik.  Azt  is, 
de  sokáig  hozzák ! 

Jókai:  Utazás  egy  sírdomb  körül.  19 

Utazónak  (notabene  a  ki  egy  ritka  deczemberi 
nyári  napot  fel  akar  használni)  ennél  a  kirándulásnál 
már  előre  meg  kell  állapítania  a  programmját,  s  nem 
állni  meg  mindenütt,  ahol  valami  érdekeset  lát ;  hanem 
kiválogatni  a  gazdag  szellemi  étlapból,  a  mit  szeret. 
Ebéd  után,  Bajaet  körülnézve,  siettünk  a  classicus  Aver- 
nus  tavát  meglátogatni.  Virgilius  Maró  nagyapánk  ide- 
jében itt  volt  a  pokolba  való  bejárás  —  ingyen  ;  — 
most  már  belépti  díj  mellett.  Csinos  kerek  tavacska ; 
nagyságra  hasonlít  a  csorbái  tóhoz  a  Kárpátok  közt, 
vagy  a  Szent  Anna  tavához  Erdélyben ;  —  csakhogy 
gyümölcserdős  dombok  közé  van  szorulva :  —  nem 
lehet  érteni,  hogy  miért  kötötték  a  rómaiak  éhez  a 
helyhez  félelmeik  rémképeit  ?  Csakugyan  van  ott  egy 
hosszú  alagút,  a  sziklaoldalba  vágva  ;  melyet  a  köznép 
a  pokol  barlangjának,  az  előkelő  világ  a  Sybilla  grottá- 
jának  nevez,  csak  hogy  ez  emberi  kéz  munkája ;  bele 
menni  azonban  csak  úgy  lehet,  ha  az  ember  a  vezetőnek 
a  hátára  felül  :  mert  a  locsogó  meleg  víz  folydogál  benne 
alul-felűl  s  az  ember  bőrig  ázva  kerül  vissza  belőle. 
Ezen  az  áron  nincs  kedve  az  embernek  pokolba  menni. 
Mondjunk  le  róla  :  inkább  keressünk  a  gyönyörű  zöld 
erdőben  virágzó  cyclameneket,  a  miknek  most  van  itt 
a  tavasza.  Igazán  tavasz  van  :  a  pokol  tava  partjain  kis 
kertecskék  vannak,  s  azokban  a  jövő  esztejtdei  zöld 
borsó  már  szépen  tele  van  hüvelyekkel. 

Még  egy  rövid  (de  senkinek  nem  ajánlandó)  látogatást 

említek  fel  a  mai  kirándulásunkból  a  Néró  fürdőjéhez ; 
mely  természettudósra  nézve  igen  érdekes  lehet.  Egy 
óriási  tufa-szikla  oldalában  tátong  egy  barlang,  meredek 
feljárással.  Mikor  belépünk,  már  megüt  bennünket  a 
meleg  légáramlat.  Az  előpitvarban  köszvényes  nyomo- 
rékok tanyáznak  ;  nem  minden  igény  nélkül  a  látogatók 
alamizsnáira.  Tovább  haladva,  egy  jobb  oldalú  alagúton, 
pokoli  hóségnek  megyünk  neki,  mely  köszönetet  szavaz- 
tat velünk  a  vezetőnknek  a  további  fáradozásáért ;  ekkor 
azután  megtanuljuk,  hogy  ez  az  alagút  kör  alakban  járja 
meg  a  sziklát,  ilyen  meleg  az  egész  hegy,  mint  itt. 
Próbatétül  aztán  egy  finakot  hoznak  elő  hideg  vízzel, 
abba  egy  friss  tojást  tesznek  bele,  s  akkor  egy  kis  tíz 
éves  fiút,  a  ki  övig  meztelenre  van  vetkőzve,  előszólíta- 
nak, a  sajtárt  annak  a  kezébe  adják,  a  másik  kezébe 
meg  egy  fáklyát  s  azzal  útnak  eresztik.  Mi  pedig  vissza- 
térünk s  a  barlangpitvar  ellenkező  oldalán  levő  szádá- 
hoz  állva,  várjuk,  hogy  a  kis  fiu  visszatérjen  a  kerülőn 
át.  Jó  tizenkét  perczig  állunk  ott,  a  midőn  a  sötétség- 
ben megjelenik  az  a  veres  csillag,  a  fáklya  fénye,  s  a 
mint  közeledik,  hallani  lehet  a  kis  fiúcska  nehéz,  ziháló 
lihegését,  a  mint  sebesen  fut  az  öldöklő  forróságú  alag- 
úton végig,  mire  odaér  hozzánk,  a  fiu  nem  veres,  ha- 
nem halottsápadt,  s  a  finakban  levő  tojás  keményre 
meg  van  főve  ;  a  víz  fel  van  forrva.  Szegény  fiu,  meg- 
érdemli azt  az  egy  lirát  a  látogatóktól,  —  a  mit  bizo- 
nyosan elvesz  tőle  a  cicerone. 

Szép  este  volt,  mire  Nápolyba  visszatértünk.  Azért, 
hogy  itt  a  nap  meleg,  mint  nyáron,  de  mégis  rövid, 
mint  nálunk  télen. 

A  table  d'hőte  ismét  visszavarázsolt  a  szép  Hungá- 
riába :  —  nem  a  hazámba,  hanem  a  grand  hotelbe. 
Epén  az  az  étekfogás. 

Csak  egy  különbség  van  benne  :  az,  hogy  itt  Bunkó 
helyett  népénekesek  mulattatják  a  vendégsereget.  Bun- 
kónak ezek  is  elég  « bunkók",  mert  olyan  infámisul 
fújják,  czibálják  és  pengetik  azokat  a  nápolyi  couplette- 
ket ;  a  prímásuk  énekel,  guitározik  és  tánczol  hozzá ; 
utóbb  aztán  a  többi  urak  és  hölgyek  (művészek)  szintén 
tánczolnak,  hegedülnek,  guitároznak  és  énekelnek.  Ebéd 
végeztével  átmegy  az  úri  társaság  (nagyobb  részt  angol 
mylordok  és  myladyk),  a  márványnyal  padlózott  nagy 
előcsarnokba,  s  elhelyezkedik  a  hintaszékekbe.  A  nép- 
énekesek elkezdenek  polkát,  walzert  virginálni,  s  az 
angol  lordok,  és  myladyk,  a  kik  az  asztalnál  oly  fesze- 
sen ültek,  mintha  az  úrvacsoráját  költenék  el  s  villa- 
hegyre szúrva  hámozták  a  körtét ;  most  elkezdenek  a 
népénekesek  dalára,  a  vendéglő  előcsarnokában  con 
amore  walzert,  polkát  tánczolni.  Már  most  nem  tudom, 
nápolyi  szokás-e  az,  vagy  nagybrittaniai  ? 

Mi  menekültünk  fel  a  szobáinkba,  a  hol  nyitva  van 
minden    ablak    éjsisakára. 

Az  eső  szitál,  permetez,  —  hanem  az  utczáról  is  ének- 
hang eendül  fel. 

Itt  már  csak  olyan  alsóbbrendű  énekes-trupp  produ- 
cálja  magát,  melynek  tagjai,  ruhájuk  és  czipöik  meg- 
viselt állapotja  miatt,  a  vendéglök  gázvilágitott  csarno- 
kaiba be  nem  bocsáthatók ;  csupán  a  nyilt  utczán,  az 
erkélyek  alatt  sziveltetnek  meg  :  ha  tudniillik  a  vendég- 
utazók eltávolításukat  nem  követelik. 

A  'iTraviatá»-ból  énekeltek.  Hárman  voltak  :  egy  nő, 
egy  férfi,  meg  egy  hegedűjátszó  :  nő  és  férfi  énekelt  és 
lantozott. 

A  nő  hangján  megérzett,  hogy  az  beteg  már ;  de 
azért  az  valami  oly  megkapó,  rokonszenves  hang  volt, 
mély  timberü  mezzosopran  ;  és  oly  tökéletesen  iskolázott 
modor,  hogy  én  már  régóta  hallottam  híres  színpado- 
kon ilyen  szívhez  szóló  éneket. 

Azután  elkezdte  a  « Santa  Lucia »  nápolyi  népdal  gyö- 
nyörű áriáját  énekelni ;  majd  megint  a  « Trovatoré » -ból 
egy  mesteri  énekrészt ;  oly  bájjal  és  lélektelj esen,  hogy 
mi,  leányommal  együtt  bámulva  hallgattuk  az  erkélyről 
a  sötétben  éneklőket ;  a  kiknek  dalához  a  kopogó  eső- 
cseppek adták  az  orchestrumot ;  s  valamennyi  rézpénzünk 
mind  hozzájuk  vándorolt.  Arczaikat,  alakjaikat  nem  lehe- 
tett kivenni. 

De  hát  iiki»  lehetett  az  a  nő  valaha?  A  kinek  ilyen 
varázserejű  bájos  hangja  van;  a  ki  igy  kitanulta  a  mű- 
vészet technicáját,  a  ki  csak  úgy  játszik  a  legnehezebb 
operai  részekkel  s  a  ki  most  itt  énekel  utczaszegleten, 
esőben,  sárban,  egy  pár,   ablakon    kinéző    utas    számára, 

a  kik  tiz  krajczárokat  dobálnak  le  a  lábaihoz,  s  azért 
ő  hálából  újra  kezdi  a  « Santa  Luciát*  ... 

Minő  tragoedia  lehet  e  szerencsétlen  teremtés  mögött  ? 

A  ki  Nápolyt  igazán  élvezni  akarja,  jól  teszi,  ha  elébb 
a  környékét  járja  be  :  s  mikor  a  kedélye  át  van  itta- 
sulva  a  felséges  természeti  szépségektől,  a  múltak  gon- 
dolatébresztő emlékeitől,  akkor  kezd  hozzá,  hogy  Ná- 
polyt keresztül  barangolja  ;  mert  különben  a  Verona, 
Florencz  remekeitől,  classicus  műízlésétől  (hát  még  a 
hasonlíthatatlan  Róma  nagyszerűségeitől)  elkényeztetett 
idegen,  Nápolyba  csak  a  criticust  hozza  el  magával. 
Nápolyban  lakik  a  prosa.  De  ez  meg  aztán  olyan  nagy 
dimensiókban,  oly  tökéletes,  egyetemes  kifejlődésben ; 
a  hol  már  a  prosa  is  ideállá  válik. 

Pénzt  keresni  és  enni :  ez  a  két  jelszó. 

A  mostani  Nápolyban  aligha  ismernének  rá  a  régire 
hajdani  leírói.  Nincsenek  már  lazzaronik,  félmeztelen 
emberek,  a  kik  kifeküsznek  a  tengerpartra,  s  pihennek 
és  koplalnak.  Most  minden  ember  dologban  van.  A  laz- 
zaronik beálltak  kocsisoknak,  teherhordóknak.  Egy  pár 
négyszögölnyi  kamrácskákban  ember  hátán  ember  dol- 
gozik késő  estig,  varr,  fon,  fúr-farag,  ráspolyoz,  vagy  az 
utczán  jár  és  árul  valamit  torkaszakadásig,  lovat,  ösz- 
vért, szamarat  hajt :  ácsorgót  nem  látni. 

Maga  az  a  tengerpart  is,  a  hol  azelőtt  nyüzsgött  a 
hírhedett  paradicsomi  néposztály,  át  van  alakítva,  a 
Villa  Nazionale  sétánya,    mely  azelőtt  közvetlen  a  ten- 

gerpartig  terjedt,  most  a  széles  riviera  di  Chiaja  által 
van  a  tengertől  elválasztva,  melynek  gránit  bástyafalain, 
erős  sirocconál,  túlcsapkodnak  a  hullámok. 

A  sétányt  csupa  örökzöld  fák  képezik  :  telelő  tölgyek, 
óriási  magyalfák  (ilex),  finom  apró  levelű  borsfák  ;  fürtös 
gyümölcseikkel,  közülök  egynehány  fejedelmi  pálma 
tolja  előre  levélkoronáját,  dereka  alul  vékony,  mentül 
feljebb,  annál  vastagabb  ;  következik  egy  egész  sugárút 
pálmákból,  melyek  azonban  még  csak  évtizedeket  szám- 
lálnak. Szerteszét  márványszobrok,  melyeket  a  műértő 
ugyan  csupa  utánzatoknak  ismer  fel,  s  a  felső  olasz- 
országi remekek  után  fitymálva  mellőz ;  de  az  én  szo- 
bortalan  hazámban  bár  csak  ilyenek  volnának.  A  sétány 
közepén  áll  Virgilius  Marónak  (az  itt  születettnek)  kis 
temploma,  a  költő  márvány-szobrával  s  még  Thalberg- 
nek,  a  zongoraművésznek  is  jutott  egy  márványszobor 
a  halhatatlanok  társaságában.  Itt  van  az  aquarium  is. 

A  legelső  látogatói  a  Chiajának  korán  reggel  a  ha- 
lászok, ott  látjuk  őket  tizenkettesével  a  kőpart  nyúlvá- 
nyán a  hálót  húzni,  lábszárig  feltürkőzve  ;  azután  jönnek 
a  katonák.  Itt  tanítják  be  az  ujonczokat  a  hadi  művé- 
szet titkaiba,  a  hogy  azt  az  újabb  kor  követeli :  nagyot 
lépni,  kinyújtott  lábbal  megállni,  leguggolni,  felugrani, 
szaladni,  miközben  minden  katona  egyszerre  utána  ki- 
áltja a  vezénylő  tiszt  által  kimondott  parancsszót :  jobbra 
nézz!  balra  nézz!  s  menet  közben  hangosan  számlálja: 
«un,  duo!»    A   gyakorló    századot    körülállják    a    kucsé- 

berek,  narancsos  kosaraikkal,  s  kínálgatják  a  katonákat, 
s  azok  kedélyesen  hámozzák  a  hesperidák  almáit  az 
egzeczérozás  közben.  Minthogy  pedig  a  Chiaja  a  főköz- 
lekedési vonala  a  városnak,  egyre  hajtatnak  keresztül  a 
gyakorlótéren  equipage-ok,  vetturinok,  corricolok,  sza- 
maras laptikák,  s  nem  igen  kerülgetnek,  hanem  keresz- 
tül törnek  a  hadsoron ;  —  az  okosabb  enged  ;  —  míg 
végre  a  vezénylő  tiszt  megsokallja  a  dolgot,  s  futást 
recomendál  :  arra  aztán  neki  iramodik  az  egész  kom- 
pánia, ki  előbb,  ki  hátrább,  a  hogy  a  temperamentuma 
hozza  magával  s  szalad  a  kőgátig,  futásközben  kiki  az 
egyik  kezével  fogja  a  kalapját,  hogv  le  ne  fújja  a 
szél  a  fejéről,  azzal  a  sok  kakastollak  Délfelé  aztán  elő- 
jön nyolcz  gyalog  trombitás  s  vidám  allegrettót  harsog- 
tatva,'  összegyűjti  s  hazaviszi  az  egész  dandárt.  Jó,  hogy 
az  olaszokkal  barátságban  vagyunk ;  mert  ha  ellenségeik 
volnánk,  ettől  a  tábori  muzsikától  csakugyan  elszalad- 
nánk. —  Két  órakor  a  katonai  zenekar  mulattatja  a 
sétálókat,  s  három  órakor  Nápoly  egész  előkelő  világa 
ide  jön  bemutatni  az  előfogatait  és  divatöltözeteit,  a 
széles  Chiaján  egyik  hintó  a  másikat  kergeti,  három 
négv  sorban,  míg  beesteledik. 

E  sétányon  innen  és  mögötte  kezdődik  az  új  Nápoly; 
mai  korhoz  idomított  építészetével ;  itt  már  a  házaknak 
teteje  is  van.  A  meredek  hegyoldalba  a  Mergellinán 
néhol  az  épülethez  való  helyet  is  oda  kellett  építeni. 
Az  igaz,  hogy  olcsó  és  könnyen  kezelhető  a  falnak  való 

anyag ;  a  tuíF-kő,  a  melyből  az  itteni  házakat  építik, 
valami  közép  lény  a  kő  és  a  vályog  között.  Ez  újkori 
négyemeletes  házak,  egész  a  kupolájáig  eltakarják  a 
nevezetes  Sannazaro  templomot,  mely  nem  csak  azért 
híres,  mert  egy  költő  építtette,  de  még  inkább  azért 
az  oltárképért,  a  melyen  a  sátán,  kit  Mihály  arkangyal 
legyőz,  egy  bájos  hölgy  képében  van  ábrázolva,  eszmé- 
nyi keblekkel.  Kénytelen  vagyok  e  képnél  siestát  tar- 
tani, hogy  igazságot  szolgáltassak  egy  súlyosan  elvádolt 
püspöknek.  Az  úti  kalauzok,  könyvek  és  eleven  vezetők 
ugyanis  azt  híresztelik  minden  látogatónak,  hogy  ezt  a 
képet  CarafFa  Diomedes,  arianoi  püspök  festeté  vala, 
s  hogy  az  a  deli  hölgy,  a  ki  az  ördögöt  képviseli  rajta, 
nem  más,  mint  egy  hirhedt  szépség,  a  kibe  a  püspök 
halálosan  szerelmes  volt ;  s  mert  ennek  a  részéről 
viszonzást  nem  talált,  boszuból  festeté  őt  ide  a  sátán 
képviselőjéül.  Hát  ez  mind  rágalom.  —  Én  ugyan  nem 
vagyok  hivatva  a  püspököket  védelmezni ;  azonban  az 
igazságszeretetem  nem  engedi,  hogy  a  mit  e  történetről 
saját  adataim  szólnak,  e  helyütt  elhallgassam. 

Tehát,  a  hogy  én  tudom,  épen  ellenkezőleg  a  szép 
hölgy  volt  megszállva  bűnös  szenvedély  gerjedelmei 
által  az  avernoi  püspök  iránt,  s  a  csáb  minden  varázsát 
alkalmazásba  vette,  hogy  a  felkent  férfiút  a  gonosz  útra 
eltántorítsa.  Egy  napon  a  püspök  ráállt,  hogv  a  szép 
bűnöst  elkísérje  posilipoi  kéjlakába.  Útközben  a  Santa 
Maria  del  Portó  temploma  mellett  elhaladva,  a  püspök 

fölszólitá  a  signorát,  hogy  térjen  be  egy  pillanatra  vele 
a  templomba,  mert  most  érkezett  meg  Leonardo  da 
Pittoja  remek  oltárképe,  melyet  a  püspök  rendelt  meg. 
Még  senki  sem  látta  azt,  a  szép  hölgy  legyen  az  első, 
a  ki  előtt  azt  leleplezik.  A  delnő  bement  a  püspökkel 
a  templomba  ;  a  főpap  egy  intésére  leránták  a  leplet  az 
oltárképről  s  ott  látta  a  vétkes  nő  saját  magát  élethiven 
eltalálva,  s  legázolva  az  arkangyal  lába  alá,  a  kiben  vi- 
szont magát  CaraíFa  Diomedest  ismeré  föl.  E  meglepő 
látvány  egyszerre  megtérité  a  rósz  úton  tévelygőt ;  kö- 
vette bűnbánó  Magdolnát,  s  azontúl  tartózkodott  fel- 
szentelt férfiak  elcsábításától.  A  kép  azonban  most  is 
ott  van,  ez  aláírással  «Fecit  victortam»,  a  mit  csak  az 
érthet  meg  teljesen,  a  kinek  tudomása  van  felőle,  hogy 
a  csábos  szépség  neve  volt:   «Vtctoria  d'Avalos«. 

Fölöttébb  örülök,  hogy  a  helyreigazító  adatot  köz- 
tudomásra hozhattam. 

Virgilius  sirja,  a  posilipoi  alagút,  a  kilátás  a  St.  El- 
moi  várból,  mind  méltó  a  megemlítésre  ;  de  a  miben 
Nápolynak  a  lelke  van,  az  életereinek  lüktetése,  ha  sza- 
bad volna  anatómiai  műszavakat  használni,  az  ütér  és  a 
viszér  ;  ez  a  két  nevezetes  utczája,  a  Toledo-utcza  és  a 
húspiacz. 

Az  utóbbit  elég  egyszer  végig  utaznunk,  hogy  feled- 
hetlenül  emlékünkben  maradjon  ;  az  elsőt  azonban  tanul- 
mányozni kell,  s  nemcsak  kocsin,  de  gyalog  is  bejárni, 
mert  itt  van  Nápoly,  a  maga  valóságában. 

A  Toledo-utcza  (ma  már  Strada  di  Roma)  folytatásá- 
val a  Capodimonte-utczával  lehet  olyan  hosszú,  mint 
Budapesten  az  Andrássy-út  s  épen  úgy  büszkesége  Dél- 
Olaszország  fővárosának,  mint  ez  a  magyarokénak.  Nem 
olyan    széles,    s    a    Capodimonte    felé  erősen  emelkedő. 

Kedvező  napunk  van  :  épen  hetivásár  Nápolyban  és 
azonfelül  deczember  i6-ka. 

Ez  a  nap  egyike  a  három  nevezetes  évfordulóknak, 
a  melyeken  szent  Januarius  vére  cseppfolyóvá  lesz,  s  e 
csoda,  a  mint  a  szent  kápolnájában  a  nép  láttára  végbe 
megy,  a  főutczákon  végig  hordoztatik. 

Tehát  ezzel  is  találkozni  fogunk. 

Ne  higyje  ám  senki,  hogy  itt  most  helytelen  gúnyt 
fogunk  űzni  a  nép  hitéből.  Szép  is  volna  :  ugyanabban 
a  könyvben,  a  hol  az  olvasónak  az  öngyilkosok  meddő 
gyümölcsfáiról  beszéltünk  s  követeltük,  hogy  azt  min- 
denki elhigyje ;  tamáskodni  szent  Januarius  vérének 
megolvadásában  !  Mindenkit  a  saját  hite  üdvözít. 

A  Toledo-utcza  kezdődik  a  piazza  del  plebiscitonál ; 
elébb  azonban  a  míg  a  tengerparttól  odáig  jutunk,  szűk, 
tekervényes  utczákon  keresztül  kell  bandukolnunk,  a 
hol  egymás  tőszomszédságában  található  művész-atelier, 
kovácsműhely,  süteményes  bolt,  pénzváltó  és  tehén- 
istálló, melyben  azonban  most  csak  a  reményteljes  cse- 
meték vannak  otthon  ;  mamáik  reggeli  sétáikat  végzik. 
Valahogy  csak  rátalálunk  a  piazza  dei  martyrira,  mely- 
nek közepét  a  négy  forradalom  martyrjaira  emlékeztető 

szobor  foglalja  el.  A  művész,  a  ki  komponálta,  maga  is 
megérdemli,  hogy  a  martyrok  közé  soroltassék. 

Hanem  itten  azután  elkezdődik  Nápoly  élete  és  pom- 
pája. Ez  egy  darab  Európa.  Bécs  Grabene,  Ring- 
strasséja,  Kártnerstrasséja,  Budapest  Andrássy-útja,  vá- 
czi  és  Dorottya-utczája  összevéve  nem  mutatja  fel  egy 
sorozatban  oly  szakadatlan  tárlatát  az  ipar  kincseinek, 
mint  az  egy  Toledo-utcza  Nápolyban.  S  a  mi  legneve- 
zetesebb benne,  az,  hogy  mind  «otthont<)  czikk.  Itt 
semmi  külföldit  nem  árulnak.  A  legfénvesebb  likőrös 
boltban,  a  hol  franczia  cognacot  kerestem,  azt  felelték: 
nem  tudják,  micsoda  állat  az?  tessék,  ha  kell,  olasz 
aqua  vita;.  Becsülöm  őket  érte  !  És  á  confectiós  boltok 
(vulgo  ((szabók»i,  a  porczellán,  majolika,  a  selyem  és 
csipke,  a  gyönyörű  üvegárúk,  az  ékszerek,  az  antikok 
és  azoknak  remek  utánzatai,  a  bútorok,  az  aczéleszkö- 
zök,  márvány,  elefántcsont  és  fafaragványok,  kirakott 
famozaikok,  (intarsiaturáki,  a  korallok  és  faragott  csi- 
gák ;  és  a  pazarló  fényűzés  czikkeitől  kezdve  a  minden- 
napi élet,  a  kényelem  és  viselet  tárgyaiig  mindent  maga 
Nápoly  állít  elő.  És  áruczikkeik  jók,  solidak,  szépek, 
kitűnő  ízléssel  készítvék  és  olcsók.  A  három  lirás  nápo- 
lyi keztyű  túltesz  az  ötforintos  angol  keztyűn.  A  mi 
pedig  a  csecsebecsét,  a  színes  népalakok  szobrait  illeti, 
ezeknek  az  ára  a  tréfával  határos,  és  a  mellett  milyen 
műízléssel,  mennyi  humorral  alkotva  !  A  kapuk  aljait 
pedig     virágárusok     foglalják    el,    fantasztikus    alakzatú 

bokrétákat,  kosarakat  kínálgatva,  tele  rózsákkal :  ára 
csak  két  lira  :  most  van  a  rózsának  a  legjobb  évadja  : 
deczember  közepén ;  némely  furcsa  virágnak  a  nevét 
sem  ismerem  ;  a  mi  itt  egymásra  halmozva,  csodálatos 
illattal  hívogat. 

Ez  a  Toledo-utczának  a  fényes  oldala.  Most  követ- 
kezik a  kifordított  oldala.  Hetivásár  alkalmával,  a  milyen 
hosszú  ez  a  sugárút,  olyan  hosszan  végig  van  rakva 
két  oldalt  a  gyalogjáró  zsibárus-sátorokkal,  s  a  mily 
hosszú  vonalban  sorakoznak  egymás  mellé  a  fény  és 
pompa  kirakatai  a  boltokban,  épen  olyan  szakadatlan  lán- 
czolatot  képez  a  népies  olcsó  czikkek  ponyva-bazárja. 

A  csipkés  bolttal  szemben  árulják  a  gyapotharisnyá- 
kat, a  drága  quincaillerie  kirakatával  szemben  a  tíz 
krajczáros  gyermekjátékokat,  a  brilliántos  ékszerek  farkas- 
szemet néznek  az  üveggyöngyök  árúbódéjával ;  a  gazdag 
pénzváltó  küszöbén  letelepedve  közvetíti  a  pénzforgal- 
mat a  kormány  által  szabadalmazott  pénzkofa,  a  ki  csak 
rézpénzt  vált  s  az  elegáns  confectioner  kiakasztott  man- 
tilljainak  árnyékában  dolgozik  a  foltozó  varga  egy  szét- 
nvilt  talpú  sarun  ;  itt  gyufa,  amott  kefe,  odább  szappan, 
szita,  bádog-edény,  cseréptányér,  repülő  könyvárus 
ponyvairatokkal,  ujságszatócs,  viaszbábok,  czifra  gyer- 
tyák, bicsakok,  fűrészek,  tamburinok,  csörgetyűs  dobok, 
a  száz  lirás  porczellántányérral  vis  á  vis  ugyanannak  az 
utánzata  papier  machéeből,  ára  50  centesimo  ;  rengeteg 
mennyisége  a  sétapálczáknak  és  esernyőknek,  szent  ké- 

pek,   olcsó    korállfűzérek,    utánzott    borostyánkő,    láva- 
művészet,   viselt    ruhák,    közben   pereczes,    süteményes 
asztalok,  laczikonyhák,  a  hol  sült  halat,  kolbászt  oszto- 
gatnak ;  kincstárai  az  aszalt   gyümölcsnek,  Kaliforniái  a 
talmi  aranynak,    kifogyhatatlan  forrása  a  czitromvíznek, 
mely  szökőkútként  csorgatja  illatos  sugarát,  dinnye,  ma- 
karóni, osztriga-vendéglők,  s  ennek  az  árusai  mind  fen- 
hangon  kiabálják  a  járó-kelőknek  —  nem  az  árúk   nevét, 
azt   úgy    is   látja,    a   kinek   szeme  van,  hogy  micsodák? 
hanem  az  árát :   « mezzali ! »   hangzik  legsűrűbben  ;  ez  azt 
teszi,  hogy  fél  lira    (mezza    lira) :  a  szó    végét  a  nápolyi 
el  szokta  harapni ;  vannak,  a  kik  nem  érik  be  a  kiálto- 
zással, hanem   utána   szaladnak  a  hintónak  s  úgy  kínál- 
ják a    kocsiban    ülőnek,    a    mit    kinéznek    belőle,    hogy 
kedve  lesz  megvenni :  egy  eleven  kirakat  pedig  előre-hátra 
jár  a  sokaság  közt ;    egy   vándor  ékszerész  tele    aggatta 
a    kabátját    elől-hátul    násfákkal,   függőkkel,    melltűkkel, 
a  nyakában,  a  derekán    nyaklánczok,   óralánczok,  vivié- 
rek,  a  kalapja    tele    boglárokkal.    "Omnia    mea    mecum 
perto!»    Es   semmit   sem   lopnak  el  tőle.  Pedig  tudják, 
hogy  talmiból    van.    « Mezzali  !»    s    még  hagy  belőle  le- 
alkudni. Még  jobban  megbámulni  méltó  az  a  magas  szál 
legény,    a    ki   aranyhalakat  árul.    Három  öblös  üvegcso- 
bolyó   egymás   fölé   helyezve ,    tele    vízben    ficzkándozó 
aranyhalakkal :    ezeket  ő  a  feje  tetején  egyensúlyozza  s 
úgy  jár  büszkén,   fölemelt   fővel  a  sok  tolongó  nép  kö- 
zött. Ha  valaki  vásárol   tőle,    térdre    bocsátkozik  s  úgy 

emeli  le  a  fejéről  akrobatái  ügyességgel  az  ingó  alkot- 
mányt. 

Az  utcza  közepén  pedig  jár  szakadatlan  kettős  kigyó- 
vonalban  a  hintók  végtelen  lánczolata ;  a  kocsisok  dur- 
rogatnak  ostoraikkal.  Közben  egy-egy  szekeret  látunk, 
melyen,  a  kocsinak  háttal  fordulva,  ül  egy  dudás.  Ez 
italokat  árul,  s  a  dudaszó  arravaló,  hogy  a  szomjúhozó 
közönség  figyelmét  odavonja.  A  hintókon  elegáns  úrhöl- 
gyek, kíváncsi  idegen  arczok  szemüvegezik  a  hemzsegő 
népcsoportot,  melyből  alig  látunk  előtűnni  egy-egy  ka- 
tonai egyenruhát,  annál  több  kokett  abbéét,  a  ki  köpö- 
nyegét félvállán  átcsapva,  valóságos  dandy-léptekkel  méri 
végig  az  utczát,  hódító  tekintettel  az  emberiség  szebbik 
felét,  megvetéssel  a  szembejövő  kapuczinust. 

Ad  vocem  :  « szebbik  fél».  Nem  csak  nekem,  de  min- 
den idegennek  feltűnik  az,  hogy  a  nápolyi  köznép  kö- 
zött milyen  ritkaság  a  szép  női  arcz.  A  budapestiek  és 
a  bécsiek  különösen  el  lévén  e  tekintetben  kényez- 
tetve. —  Ah  de  itt  látok  egyet  szembejönni :  ez  valódi 
typusa  az  olasz  szépségnek.  Tojásdad  arcz,  félhold  szem- 
öldök, nagy  fekete  szemek,  csigabiga  száj.  Kár,  hogy 
apácza.  Azért  mégis  a  szemébe  nézünk.  Elismerem,  hogy 
biz  ez  bűn.  A  biblia  szerint  a  szemeinkkel  is  lehet  vét- 
keznünk. Ámde  nyomban  követi  a  bűnt  a  büntetés 
(«Scelestum  poena,  pede  claudo.»)  Csakugyan  sánta.  Egy 
öreg,  tiszteletgerjesztő,  ránczos  képű  apácza  biczeg  a 
fiatal    háta    mögött,    a    ki    észrevéve    fenyítést    érdemlő 

Jókai:  Utazás  egy  sírdomb  körül  21 

szempillantásomat,  rögtön  odalibben  elém  s  kiránt  a 
scapuláréja  alól  —  no  —  nem  egy  tőrt,  hogy  a  szí- 
vembe üsse ;  hanem  egy  perselyt,  s  azt  megzörgeti  az 
arczom  előtt ;  s  rögtön  megveszi  rajtam  bűnöm  zsold- 
ját. Fél  lirám  bánta  meg  e  tiltott  tekintetet.  —  Ez  igen 
jó  methodus.  Elől  bocsátani  egy  szép  deli  hölgyet  s  a 
ki  arra  ránéz,  rögtön  megfizettetni.  A  budapesti  jóté- 
kony hölgyek  átvehetnék  ezt  az  üdvös  nápolyi  szokást; 
micsoda  bő  jövedelemforrást  nyithatnának  vele,  ember- 
baráti intézeteik  számára  !  Hüh  ! 

Most  egyszerre  fennakad  a  közlekedés  :  a  jobb  oldali 
hintók  kénytelenek  megállni  és  szünetet  tartani.  Nincs 
semmi  baj.  —  Csak  az  a  rendes  állapot  fordul  elő, 
hogy  végig  a  fényes  toledói  sugárúton  hajt  egy  öreg 
ember  két  riska  tehenet,  egy  kis  leány  pedig  kilencz 
anyakecskét.  A  férfi  kezében  van  egy  kolomp  :  azzal  ő 
minden  kapu  előtt  beharangoz.  Ez  azt  jelenti,  hogy  itt 
van  a  tejes  ember.  A  tejet  itt  a  házhoz  szállítják,  még 
pedig  igen  elmés  módon.  Egy  ablak  a  harmadik  eme- 
leten megnyílik  s  egy  főkötős  arcz  kibukkan  rajta  és 
lekiált  valamit.  Erre  a  kis  leány  betereli  az  udvarra  a 
kecskéket.  Azok  egymástól  el  nem  maradnak ;  felsétál- 
nak szépen  mind  a  kilenczen  a  lépcsőkön  a  harmadik 
emeletre ;  a  hol  azután  a  szorgalmas  házi  asszony  ki- 
választja közülök  tetszés  szerint,  a  melyiktől  a  tejet  ki 
akarja  sajátítani.  Azután  megint  visszakopognak  a  kecs- 
kék a  lépcsőkön. 

A  két  riskának  ez  alatt  odalenn  az  utczán  szintén 
akadt  valami  üzlete.  Egy  úri  ember  a  járó-kelők  közül 
odajön  egy  pohárral  s  odaguggolva  a  tehén  alá,  saját- 
kezüleg  fej  magának  annyi  tejet,  a  mennyi  egy  reggeli- 
nek és  két  soldi  értékének  megfelel.  —  Hát  biz  addig, 
míg  az  megtörténik,  várni  kell  az  egész  hintósornak.  Ez 
már  csak  természetes. 

Mi  azalatt  ráérünk  egy  ponyvasátor  alatt  szemle  alá 
venni  a  hosszú  sorban  kirakott  régi  könyveket.  Ez  egy 
vándor  antiquar-üzlet,  melyben  valóságos  kincsek  van- 
nak felhalmozva.  De  sok  pénzt  el  tudnék  itt  veszte- 
getni :  ha  volna.  Hisz  itt  a  legritkább  régi  könyveket 
úgy  árulják,  mint  a  szalámit,  font  számra.  S  ilyen  anti- 
quarius  sátort  hatot  találtam  itt-amott  a  furcsa  sokada- 
lomban :  a  melyekben  mind  meglepő  sok  érdekes  munka 
volt  közszemlére  kirakva.  Hogy  kerültek  ilyen  becses 
könyvtárak  a  zsibvásárra. 

Ah  !  Most  csengetyűszó  hangzik.  Ráismerünk  :  ez  az 
inclangoriiim.  Valami  ájtatos  menet  jön. 

Az  utcza  közepén  hoz  egy  ministráns  egy  zászlót, 
mellette  egy  másik  a  csengetyűt,  azok  mögött  jön  két 
clerikus  rúdlámpákkal  a  kezében  :  nyomukban  két  skar- 
látveres talárba  öltözött  papi  személy,  azok  vontatnak 
egy  kicsiny  két  kerekű  hintót,  a  hintó  aranyos,  abban 
ül  egy  főpap,  teljes  ornátusban,  s  két  kezében  fog  egy 
szentségtartót,  melynek  meghajtásával  jobbra-balra  osz- 
togatja az  áldást  a  népnek  :    ebben  van  szent  Januarius 

folyóvá  lett  vére.  A  hintó  háta  mögött  járul  még  egy- 
nehány egyházi  személy,  különféle  rendviseletekben : 
egyéb  senki. 

A  hol  e  díszes  menet  elvonul,  a  gyalogjárón  néhá- 
nyan letérdepelnek,  többen  leemelik  a  kalapjukat,  néhány 
perczig  hangzik  az  ájtatos  ima  szavainak  csendes  mor- 
mogása ;  a  mint  az  aranyos  hintót  a  veres  ruhás  egyház- 
fiak  tovább  vontatják,  ismét  felhangzik  az  elébbi  zaj  : 
«mezzali !  mezzali !» 


XI. 


(La  Cocumella.) 


•  Ha  valaha  vissza  kellene  vonulnom  a  világtól,  ha  va 
laha  száműzetném  a  hazámból,  ide  jönnék  napjaim  utó- 
hadát számlálni,  a  La  Cocumellába. 

Bolond  szép  világ !  Gyümölcstermő  tavasz,  virágos 
ősz,  hús  nyár,  meleg  tél,  életújító  levegő,  gyönyörűséges 
tenger,  fölséges  sziklák,  becsületes  jó  emberek,  olcsó 
korcsmárosok.*  —  Aztán  ez  a  szent  magányosság  —  a 
világjárás  közepett.  Egy  futamodásnyira  (nem  távgya- 
loglóét, de  asthmaticusét  véve)  fekszik  Sorrento,  egy- 
más hegyébe,  hátába  épített  hat  emeletes  pompás  hote- 
lekkel, a  melyek  mindig  csordultig  vannak  angol  és 
muszka  herczegekkel,  toilette-verseny,  nyelvbábel,  fény- 
űzés, pazarlás:  a  La  Cocumellába  pedig  nem  vetődik  más, 
mint  egy-egy  német  regényíró,  s  másféle  tudós,  a  ki  a 
világot  nem  akarja  látni. 

Pedig   ennek   az   egy   vendéglőnek   a   neve  külön  fel 


•  Hálából  idejegyzem  az  árakat.  A  La  Cocumellában  egy  igen  kényelmes, 
első  emeleti  szoba,  terrace-szal,  reggeli,  választás  szerint,  délben  villás  lakoma, 
hal  órakor  bőséges,  jó  ízű  ebéd,  mind  együtt  2  frt  50  kr 


i66 

van  írva  minden  térképen  ;  maga  a  falu,  a  melyhez  tar- 
tozik (Sant-Agniello),  az  nincs  a  mappán. 

Olyan  szűk  utczán  lehet  hozzá  jutni,  csupa  kertfalak 
között,  hogy  még  a  szembe  jövő  gyalog  ember  is  a  kapu 
alá  kénytelen  menekülni  a  kocsi  elől.  Meglepő  tisztaság, 
kényelem,  tágas  szobák,  jól  fülö  kandallók,  jószívű  cse- 
lédség, a  mi  első  beléptünknél  kellemessé  teszi  az  ide- 
szállást,  s  aztán  napról-napra  jobban  megszereti  az  em- 
ber ezt  a  helyet.  A  kinek  tudniillik  nem  az  a  czélja 
utazás  közben,  hogy  minden  nap  háromszor  mutassa  be 
az  új  toilettjét.  Itt  ugyan  nincs  kinek.  Az  átfutó  vendé- 
geken kívül  három  állandó  törzstelepese  van  a  Cocu- 
mellának,  a  kik  évről-évre  itt  töltik  a  telet.  Egy  ber- 
lini német  regényíró,  H**  a  nővérével,  és  a  nagynénjé- 
vel, a  ki  szintén  festőmúvésznő,  és  a  mellett  drámaírónő. 
Jelenleg  is  három  darabon  dolgozik  :  két  vígjátékon  és 
egy  tragédián.  Daczára  ennek  igen  jószívű  és  kellemes 
delnő :  Loreley  ezüst  fürtökkel.  Természetes,  hogy  a 
collegialis  viszonynál  fogva  rögtön  barátságot  kötöttünk. 
Csakhogy  a  mi  törzsvendégeink  nem  vállalkoznak  a  szo- 
bából kimenetelre  soha.  Mi  pedig  úgy  éreztük  itt  ma- 
gunkat, mint  a  ki  egyszerre  háromfelé  szeretne  szaladni. 
Minden  szobánknak  az  ajtaja  egy  közös  terracera  nyilik, 
a  mely  nyáron  verandául  szolgál;  oldalain  magas  osz- 
lopsorok  vannak,  azokra  feszítik  ki  a  vászonernyőt.  Es 
erről  a  terraceról  odalátni  a  Vezuvra,  melynek  most  a 
háta  mögött   vagyunk    (úgy  számítva,    hogy  Nápoly  felé 

van  fordítva  az  arcza).  Oldalvást  a  magas,  hófedte  monte 
Angelo,  és  alattunk  köröskörül  mindenütt  narancs-  és 
czitromligetek  —  nem  ligetek  !  erdők  !  megrakva  arany- 
zöld, sárga  és  bronzpiros  gyümölcscsel.  Narancsnak,  czit- 
romnak  annyiféle  válfaját  látjuk  itt,  mint  otthon  az  almá- 
nak, körtének,  a  már  javában  érő  apró,  lapos  mandarin- 
tól kezdve,  egész  azokig  a  kobaknagyságú  óriásokig,  a 
miket  mózeshitű  polgártársaink  valami  nagy  ünnepük 
alkalmára  hozatnak  távol  Levantéból.  És  ezek  nem  olyan 
díszfácskák,  a  minőkkel  itthon  urasági  díszkertekben  szok- 
tunk találkozni.  Hanem  nagy  terebély  törzsek,  a  mikre 
gyönyörűség  felmászni,  hogy  az  ember  a  tetejében  levő 
érett  gyümölcsöt  kiválaszsza.  Teljes  szabadalma  van  rá 
minden  vendégnek.  A  fák  oly  sűrűn  vannak  egymás 
mellé  ültetve,  hogy  a  koronáik  összeborulnak,  s  még 
azonkívül  nagy  hosszú  cseresznyefák  nyúlnak  ki  közülük, 
a  miknek  derekán  kigyómódra  tekergőzik  fel  a  szőlő- 
venyige, s  több  ölnyi  magasra  emeli  fel  a  koronáját  a 
kertek  szélében  egy-egy  százados  mandulafenyő,  mely- 
nek tobozai  akkorák  mint  egy  kókuszdió.  Azokat  meg 
szokták  sütni  parázson,  s  akkor  a  felpattogó  pikkelyek 
alul  kiszedhetők  a  jóizű  mandulák.  Az  olasz  köznépnek 
ez  ebéd  és  mulatság :  mire  jól  lakik  vele  az  ember, 
akkorra  megéhezik.  —  De  különösen  meglepett  a  cocu- 
mellai  narancsligetben  a  narancsfák  gondozásának  módja: 
minden  fának  épen  akkora  tála  van  kerítve,  a  mekkora 
a   koronája   s   a   föld    sánczmagasra   feltöltve   körülötte. 

Aztán  az  a  föld  is  olyan  fajta,  a  minőt  minálunk  camelia- 
föld  czím  alatt  árulnak  kiló  számra.  Ezek  a  mély  tálak 
arra  valók,  hogy  az  esővizet  megtartsák.  Ezt  a  rend- 
szert magam  is  megpróbálom  otthon  a  Svábhegyen  a 
gyümölcsfáimmal ;  mert  egészen  észszerűnek  találom. 
Azért  nincsen  is  itt  olyan  esztendő,  a  mikor  rósz  ter- 
més volna ;    itt   a   gyümölcsfák  nem  tartanak  ugar-évet. 

A  míg  nekem  a  horticulturalis  élvezet  volt  az  első 
gondom,  az  alatt  a  leányom  lefutott  a  tengerhez,  magá- 
ban. Utána  kellett  sietnem,  hogy  jól  kizsémbeljem.  De 
hát  lehet  is  a  tenger  színe  előtt  perlekedni !  Aztán  kell 
is  a  Cocumellában  vezető,  vagy  garde  des  dames  !  Egye- 
nesen a  vendéglő  kertjéből  visz  alá  az  út  a  tengerhez. 
Harmincz  öl  magas  sziklafal  oldalában,  kő-mellvéddel 
párkány  ózva,  majd  tágas  barlangokon  keresztül  vezetve. 
Nagyjában  természettől,  részben  emberi  kéztől  vájt  tágas 
folyosók,  melyekből  kapu  nagyságú  szádak  nyilnak  a 
szabadba,  festői  képét  mutatva  a  tengernek  és  virányos 
partjainak.  Az  egyik  sziklaboltív  magasából  hosszú  füzé- 
rekben csügg  alá  a  kőlakó  szaka-virág,  míg  a  boltozat 
padmalyáról  sűrű  sugarakban  hull  alá  a  sziklaforrás  zá- 
pora ;  úgy  hogy  az  ember,  mintha  egy  ezüst  hárfa  húr- 
jain keresztül  látná  maga  előtt  a  távoli  vidék  képét. 
Ennél  szebb  valamit  költő  és  festő  együtt  nem  gondol- 
hatna ki. 

A  sziklasikátorokon  át  kényelmesen  lehet  lejutni  egész 
a  tengerpartig.  Valahára  egy  igazi  tengerpart,  a  hol  neiij 

zárja  el  mesterséges  védgát  a  felséges  nagy  urat  a  föld- 
től. Amott,  hol  a  nehéz  mólókról  nézzük  a  tengert ; 
mindig  haragszik  ránk,  harsog,  tombol,  felénk  köpköd, 
arczunkba  csap  :  itten  látjuk  meg,  hogy  milyen  kedélyes; 
játszik  az  emberrel.  Az  óriási  meredek  sziklafolt  lábától, 
melyet  fenn  a  paloták,  kertek  koronáznak,  terül  csen- 
des hajlásban  egy  széles  fövényöböl,  valódi  aréna,  melyet 
két  oldalt  kirúgó  sziklacsompók  zárnak  el ;  az  egyiknek 
a  tetején  egy  várromhoz  hasonló  szürke  faltömeg,  jobb- 
ról is,  balról  is,  mind  a  kettőbe  mély  barlangok  nyilasai 
vezetnek.  A  fövénysík  növénytelen,  sima,  beterítve  azzal 
a  puha  tengerfövénynyel,  mely  olyan  fekete,  mint  a  vas- 
por :  közte  csigahéjak,  égszínkék  saepiák  teknőcskéi.  Csak 
a  közepén  van  egy  roppant  nagy  kődarab  :  erkélyszék 
a  nézők  számára. 

A  tenger  nagyon  kedélyes  ma ;  egyik  hullámsáncz  a 
másikat  követi :  a  mint  a  part  közelébe  ér,  egyszerre 
felágaskodik  magasra,  mint  a  gátugró  paripa,  felborzolja 
a  tajték-sörényét,  átlátszó  lesz  s  aztán  keresztül  bukik 
maga  magán  s  azzal  előre  lódítja  messzire  a  hófehér 
habot,  végig  a  fövénysíkon,  egész  odáig,  a  hol  mi  állunk, 
s  megint  visszaszalad. 

Egy  hallható  zizergés,  s  a  következő  perczben  a  fö- 
vény elitta  a  kilökött  hullámot,  s  olyan  száraz,  mint 
előbb  volt. 

Ez  a  zizergés  a  tenger  zenéje.  Ha  egy  vízbuborék 
elpattan,  ennek  a  hangja  semmi ;  de  ha  a  trillió  vízbu- 

JÓKAi :  Utazás  egy  sírdomb  körül.  22 

borék  elpattan  egyszerre,  annak  a  hangja :  zene.  Oh, 
mint  szeretem  én  a  természetnek  ezeket  a  halhatatlan 
zenéit  megfigyelni.  Mikor  csendes  őszi  estén  a  lomb- 
talan jegenyefához  támaszkodom,  s  hirtelen  végig  fuvall 
a  szél  a  levélárva  ágakon,  az  olyan  valami  túlföldi  zenét 
támaszt,  a  minőnek  az  eeolhárfáét  hiszszük,  vagy  a  Mem- 
non-szobrokét. 

Elkezdünk  komázni  a  kedélyes  istenséggel.  Ingerkedve 
mondjuk:  ciHát  nem  tudsz  tovább  kijönni  ?»  s  ő  fel- 
veszi a  tréfát ;  megfelel  a  kötekedésre  s  egyszerre  olyan 
habot  zúdít  felénk,  mely  túlfut  rajtunk,  elborítja  a  lá- 
bainkat. Hogy  nevetnek  rajtunk  a  kis  buborékok  !  Perez 
múlva  ismét  száraz  a  fövény.  Esernyőnk  végével  bele- 
írjuk a  neveinket  jó  mély  vonásokkal.  Pillanat  múlva 
ismét  ott  van  a  hab,  s  a  másik  perczben  már  nincs  ott 
a  nevünk.  Mintha  csak  a  népszerűség  volna  ! 

Aztán  sorba  látogatjuk  a  barlangokat.  Azok  a  pá- 
holyok :  magasabb  uraságok  számára.  Már  tudniillik  a 
kik  elég  magasak  felhágni  a  szikla-erkélyszékekre.  A  ten- 
ger ide  is  bejár,  gyönyörű  nagy  boltozaton  keresztül  s 
terítve  tartja  a  barlang  fenekét  fövénynyel.  El  kell  lesni 
az  időt,  mikor  kisebb  hullámot  vet,  s  hirtelen  befutni, 
kifutni  előle.  Hanem  azért  megteszi  azt  a  tréfát,  hogy 
a  sziklaszéken  ülőket  egyszer  csak  megkereszteli  egy  ha- 
talmas habtorlattal.  Az  sem  árt  meg,  csak  mulatság. 

Oh,  mily  jó  volna  gondtalan  időkig  így  eltréfálkozni 
a  semmivel.  Nem  gondolkozni  semmiről,   nem  dolgozni 

semmit,  nem  beszélni  senkivel,  nem  tudni  a  világról 
semmit  és  nem  kívánni  semmit.  Ugy  hinának  bennün- 
ket, hogy  (la  tenger  lunaticusai». 

Hanem  valami  próza  mégis  van  a  tenger  mellett  is  : 
az,  hogy  megéhezünk.  Az  éhség  nálam  ritka  vendég ; 
pedig  de  szeretek  vele  egy  asztalnál  ülni.  Csak  akkor 
tudok  enni,  ha  azt  látom,  hogy  más  is  eszik.  Ha  ma- 
gamban vagvok  és  belemerültem  a  dolgomba,  azt  hi- 
szem, hogy  már  ebéd  után  vagyok.  Különösen  ezek  a 
hat  órai  ebédek  rám  nézve  valóságos  robot  tárgyai. 
Hiszen  déltől  hatig  megéhezik  ám  a  favágó,  a  zerge- 
vadász, meg  a  masirozó  katona ;  de  nem  az  íróasztal 
rabszolgája. 

Hanem  a  tenger  azt  is  meghozza  :  az  éhséget.  Ertem 
már,  hogyan  lehet  hat  órakor  ebédelni?  A  Cocumella 
csengetyűje  (« remete  harangja  siketes  vadonban  !»)  véget 
vet  az  ábrándozásoknak.  Szaladunk  fel  az  ismerős  szikla- 
úton,    hogy  jókor    érkezzünk,    míg    el  nem  hül  a  leves. 

Megismerkedünk  kedélyes  német  szomszédjainkkal  s 
társaságukban  elköltünk  egy  jóízű,  nem  hoteles,  hanem 
igazi  házias  ebédet ;  beszélünk  egy  kicsit  Bismarckról, 
meg  az  asszuszőlőnek  itteni  módon  szölőlevelekbe  ta- 
kargatva eltartási  módjáról  s  elmondjuk  egymásnak  az 
úti  tapasztalatainkat,  beszélünk  elragadtatással  a  barlangi 
kilátásról,  melynek  varázsát  a  felülről  lehulló  forrás  víz- 
húrjai növelik.  Német  barátaink  és  barátnőink  bámulva 
mondják,    hogy    ők  soha  sem  látták  ezt,    pedig  két  esz- 

tendö  óta  laknak  itt  egész  télen.  —  Hát  persze,  hogy 
nem  látták.  Másnap  már  nem  volt  ott  a  forrásnak  se 
híre,  se  hamva  (!)  Csak  a  mi  gyönyörűségünkre  mu- 
tatta azt  be  a  felséges  természet  egy  napra.  (Valószínű- 
leg minden  nagy  eső  után  visszatér.) 

Estére  is  gyönyörű  látványunk  volt.  Tiszta,  derűit 
időnél  a  Vezúv  apó  szokatlan  barátságosnak  mutatkozott ; 
meg-meg  világítá  fellobbanó  tüzével  gomolygó  fűstfelle- 
geit  s  az  oldalán  vérvörös  nyakláncz  gyanánt  világítot- 
tak a  még  múlt  évről  emlékezetes  legújabb  lávapatakjai. 
Még  most  is  lágy  az  ércztömeg ;  a  kalauzok  soldidara- 
bokat  dugnak  bele  s  lávástul  együtt  ajándékozzák  a  lá- 
togatóknak  —  egy  frankért. 

Éjszakára  olajfával  tüzeltünk  a  pompás  kandallónkban. 


XII. 


(Egy  kis  régi  mese.  Csónakút  a  magas  tengeren  át.) 

Másnap  át  akarunk  menni  a  regényes  Amalfiba.  Hanem 
hát  némber  tervez:  —  a  magas  kormány  végez».  Most 
épen  az  oda  vezető  utat  csináltatják :  kocsival  nem 
lehet  rajta  járni.  Tehát  tegyünk  másfelé  egy  kis  kirán- 
dulást:  a  «Deserto»-hoz.  Ez  egy  magas,  kopár  hegy- 
csúcs, melynek  tetejét  egy  régi  kolostor  koronázza ; 
jelenleg  elzüllött  gyermekek  számára  menhely.  Hír  sze- 
rint nagyszerű  kilátás  esik  róla  a  vidékre.  Nem  mehet- 
tünk tovább  a  Santa  Agatánál,  az  eső  úgy  előfogott : 
ez  elrontott  minden  kilátást. 

Az  idáig  vezető  út  is  nagyon  érdekes,  hatalmas,  hegy- 
oldalba épített  kő-mellvédeivel,  mély  völgyeket  áthidaló 
útcsarnokaival  (viaduct) ;  a  hegyoldalban  elterülő  kertek 
jelzik  az  emelkedő  talajjal  együtt  változó  climát  növény- 
zeteikben. San  Agniellohoz  közel  még  folytatják  a  ker- 
tek a  narancsfa-tenyészetet ;  de  már  a  gyümölcsterhes 
fák  be  vannak  takarva  gyékényekkel,  fölül  és  az  északi 
oldalaikon,  a  mi  olyan  ízetlenné  teszi  a  tájképet,  mintha 
egy    didergő    szép    asszony    vállára    egy   rongyos    szűrt 

dobnak:  feljebb  már  elmarad  a  narancsfa ;  de  még  min- 
dig kedvez  az  ég  az  olajfának  és  szentjánoskenyérnek ; 
egész  oliva-pagonyok  fedik  a  hegyoldalt  ezüstzöld  lomb- 
jaikkal ;  azután  felváltja  az  olajfát  a  szelíd  gesztenye, 
most  már  hullófélben  levő  sárga  lombbal ;  feljebb  az 
is  vegyül  az  ilexszel,  mig  utoljára  átengedi  a  tért  az 
árvafenyőnek ;  —  hanem  magasra  felfuttatott  szőlő,  az 
van  mindenütt :  ez  minden  magas  faderéknak  elválha- 
tatlan társa.  Még  Olaszországban  nem  ismerik  a  phyl- 
loxerát. 

.Tehát  csak  vissza  kell  térnünk  ismét  a  barátságos 
Cocumellába.  A  míg  az  ebéd  ideje  eljön,  gyönyörköd- 
jünk a  mi  közös  ideálunkban,  a  tengerben ;  —  odalenn 
a  sziklabarlangoknál. 

Ah,  ezúttal  mások  is  vannak  rajtunk  kívül,  a  kik  a 
tengert  éidekesnek  találják  :  csakhogy  egészen  más  szem- 
pontból. Halászok  húzzák  a  hálót  a  két  barlang  közötti 
öbölben.  Tízen  vannak :  kettő  a  bárkában  ül,  mely  a 
hullámokon  tánczol,  orrával,  farával  fel-  és  lehánykódva, 
nyolczan  a  két  hosszú  kötelet  vontatják  kifelé.  Izmos, 
festői    alakok    valamennyien.     Nézzük    el,     mit    fognak  ? 

A  bárka  még  jó  messze  jár ;  idő  fog  bele  telni,  a 
míg  a  hálót  a  zsákmánynyal  a  partra  teremtik  ;  az  alatt 
mi  leülhetünk  ide  a  sziklára,  vagy  akár  a  puha  fövénybe. 
Időtöltésképen  neveket  írhatunk  a  homoktáblára :  — 
nem  a  magunkéit ;  —  hanem  híres  nagy  emberek  neveit ; 
a   kiket     megörökített    a    hazai   népdal    (már    a    míg    a 

népdal  maga  is  meg  nem  halt).  —  Vájjon  ezeket  inkább 
tiszteletben  fogja-e  tartani  a  mindent  nivelláló  hul- 
lám ?  —  Biz  azokat  is  csak  úgy  elsimította  az  egy  nyal' 
dosással,  mint  a  vezetéknév  nélküli   (iRózá»-kat. 

«Hát  hallgass  ide,  kedves  leányom  :  hadd  mondok 
neked  valami  mesét,  a  míg  a   halászok  kihúzzák  a  hálót. 

Régen . . .  nagyon  régen . . .  huszonöt  éve  már  !  tehát 
emberemlékezetet  kifárasztó  idők  előtt,  ugyanazon  a 
vidéken,  a  hol  mi  most  járunk,  széltében  hangzott  a  vidám 
magyar  dal,  a  körmönfont  erős  mondások,  a  miket  az 
idegen  csak  eltanulni  szeret  tőlünk ;  de  le  nem  fordít- 
hat a  maga  nyelvére.  Itt  a  közelben,  Nocerában,  volt  a 
főhadi  szállásuk  a  magyar  vitézeknek,  a  kik  kijöttek 
idegen  földre,  hogy  egy  száműzött  zászló  körül  csopor- 
tosuljanak. Magyar  vezérük  volt  s  az  parancsolt  az  egész 
Capitanatoban.  Amott  a  hófedte  hegyek  mögött  gyako- 
rolta kegyetlen  hatalmát  Crocco ,  a  félelmes  rabló- 
vezér, czimborája  a  reactiónak,  a  sötétség  hatalmának 
hőse,  pusztítva,  égetve,  gyilkolva  a  szabadságért  lelke- 
sülő olasz  népet.  Nápoly  minden  katonája  nem  bírta 
öt  éveken  át  sziklaoduiból  kipusztítani.  Ekkor  ide  küld- 
ték ellene  azokat  a  magyar  vitézeket,  s  azok  elkészül- 
tek a  hírhedett  rabló-hadakkal  két  hét  alatt.  Olvan 
tiszta  lett  előttük,  utánuk  az  Abruzzok  hegysége,  mint 
a  szinház  előadás  után.  —  Hej,  de  volt  is  becsülete  a 
magyar  fiúknak,  innen  is  túl  is  az  Appenninákon  !  Még 
Calabriából  is  jöttek  hozzájuk  küldöttségek,  könyörögni, 

hogy  csak  «egy  szál»  magyar  légionáriust  küldjenek  a 
falujukba :  az  jobban  meg  fogja  azt  védelmezni,  mint 
egy  egész  csapat  nápolyi  sbirró.  S  a  hová  bevonultak, 
minden  faluban,  városban  «éljen»-nel  kevert  «evivva'> 
rivallás  fogadta  őket,  szép  lányok  törülgették  le  homlo- 
kukról a  verítéket ;  az  öreg  emberek  fiaiknak  hittak 
őket,  az  olasz  vendégszerető  lett  a  megérkezésükre. 
Nocerában  mindennap  eljátszották  a  színházban  a  Rákóczi- 
indulót, meg  a  Kossuth  nótáját,  meg  azt  a  Klapka-roha- 
nót  s  a  színpadon,  díszelőadásban  Pannónia  nemtőjének 
öltözött  művésznő  fűzte  a  koszorút  ama  bizonyos  négy 
fehér  folyó  és  három  zöld  halom  czímere  körül.  S  aztán 
ha  jött  egy  magyar  e  halmok,  e  folyók  országából,  nem 
kellett  annak  sehol  bilétet  váltani,  vendéglőt  keresni, 
azt  ingyen  szállítá  minden  olasz  vasút  és  gálya,  nem 
kellett  neki  más,  mint  egy  magyar  vezérnek  az  útlevele  ; 
kapott  érte  szállást,  bő  ellátást,  még  ölelést  is  szívesen. 
S  mikor  bevonult  ez  a  hősök  légiója  harsogó  dob-, 
trombitaszóval  a  büszke  Nápolyba,  még  a  vén  bolond 
Vezúv  is  úgy  kijött  a  lomha  nyugalmából,  hogy  azon 
az  estén  a  holdvilágig  dobálta  fel  a  tüzes  köveit,  az  ő 
üdvözlésükre,    s   bevilágította   éjjel    az    útjukat    fölséges 

lángoszlopaival Épen    most    huszonöt    esztendeje 

annak  ! . . . .  1861  deczember  havában  ....  Tenger  idő  ! . . . 
S  mai  napság  azt  kérdezik  tőlünk  itt  ezen  a  vidéken, 
mikor  meghallják,  hogy  magyarul  beszélünk,  hogy  «ugye- 
bár,  ti  muszkák  vagytok  !» 


177 

Mit  is  írtunk  erre  a  fövénylapra  az  imént?    Kinek    a 
neve  volt  ? 


Ez  alatt  kivontatták  a  halászok  a  nagy,  hosszú  hálót. 
Nem  volt  benne  semmi.  Csak  itt-ott  csüggött  a  bogok 
közé  akadva  egy-egy  kis,  ujjnyi  hosszúságú  bökle,  a 
milyenből  tíz  megy  egy  garasra.  —  Hát  még  a  tenger 
is  tud  megcsalni ! 

De  sok  ilyen  üres  hálót  láttam  én  már  —  ekkora 
emberszakasztó    munkával  —  kihúzatni  a  tengerből  ! 

Föltettük  a  fejünkben,  hogy  másnap  reggel  átkelünk 
Capriba  csónakon.  Annyira  lehet  a  Cocumellához,  mint 
Siófok  Füredhez  —  kétszer. 

Lehetett  volna  ugyan  kényelmesebb  utat  is  válasz- 
tanunk :  visszakocsizni  Nápolyba,  s  onnan  a  korán  reg- 
gel a  Santa-Luciából  induló  gőzössel  átlapátolni  Capriba ; 
de  hát  nekünk  kellett  ez  a  mulatság :  —  csónakút  a 
tengeren. 

Este  (az  ebédnél)  még  egy  pár  utazóval  megszaporo- 
dott a  társaságunk  :  azok  is  németek  voltak.  Barátságos, 
szívélyes  emberek. 

Az  egyik  épen  most  jött  át  Capriról,  a  postavitorlá- 
son. (Az  is  csak  olyan  evezős  bárka.)  Mondta,  hogy 
kemény  útja  volt :  nagy  volt  a  szél,  magasan  jártak  a 
hullámok.  Hátha  a  német  meg  merte  tenni,  mi  ne 
tennők  meg?  Csak  az  a  különbség,   hogy  a  németnek  a 

hátába  fújt  a  szél,  nekünk  meg  szemközt  fog  fújni ;  ha 
csak  reggehg  meg  nem  fordul, 

Uj  asztaltársunk  biztatott  bennünket,  hogy  ha  jó 
gyomrunk  van  s  a  tengeri  betegségtől  nem  félünk  ;  nyu- 
godtan rábízhatjuk  magunkat  az  itteni  hajósokra ;  mert 
ez  a  nép,  a  milyen  bátor  a  tengeren,  olyan  gyáva  a 
szárazon  :  ha  azt  látja  az  időjárásból  (melyet  jól  ismer 
tapasztalatból],  hogy  nehéz  vihar  készül ;  akkor  nincs 
annyi  arany  a  világon,  a  mennyiért  vállalkoznék,  hogy 
innen  átvigyen  valakit  Capriba  :  ha  már  elvisz  bennün- 
ket, akkor  helybe  is  állít.  Hanem  a  tengeri  betegség 
ellen  nincsen  reczept. 

Mit  nekem  a  tengeri  nyavalya  ?  a  ki  jártam  már  négy 
viharban  a  mi  Quarneronkon  (a  kinek  onnan  jön  a 
neve,  hogy  «Carnivoro»  húsevő,  ember-elnyelő),  majd  az 
égbe  dobálta  a  hullám  a  kis  propelleres  Syrénünket ; 
fel  se  vettem.  Hát  még  a  « magyar  tenger »,  a  mi  Bala- 
tonunk !  De  nem  kell  azon  nevetni.  Jártam  én  már 
azon  olyan  viharban,  hogy  a  Kisfaludy  gőzös  födelén 
nem  csak  az  utasok,  de  még  a  kutyák  is  mind  tengeri 
betegséget  kaptak,  s  egy  jámbor  kereskedő,  mikor  a  tó 
közepén  jártunk,  hanyattfeküdt  a  födélzetén,  szétvetve 
a  kezét-lábát:  «Herr  Capitán !  ich  fahr  nicht  weiter  ! 
Setzen's  mich  ans  Land!')  «Hát  arra  emlékszel-e,  ked- 
ves leányom,  mikor  olyan  kicsike  voltál,  hogy  az  ölem- 
ben vittelek  a  dereglyébe,  mely  a  gőzösre  szállított, 
milyen   hullámokat   vetett   a   Balaton ;    még    a    gőzhajó 

kapitánya  maga  is  beleesett  a  hajóról  a  vízbe.  Egy  derék 
kanonok  is  velünk  jött  a  dereglyén,  melyet  előre-hátra 
forgatott  a  rendetlen  járású  torlat.  « Szent  atyám  !  kiál- 
ték  ;  most  mindjárt  a  paradicsomban  leszünk  !»  —  «Quod 
Deus  avertat !»  Erre  te,  piczi  kis  leányom,  kiejted  a 
játékbábut  a  két  kezedből  s  összetetted  azokat  imádko- 
zásra, s  elkezded  rebegni:  « miatyánk,  ki  vagy  a  meny- 
nyékben....  « aztán  a  közepén  megakadtál,  s  kétségbe- 
esve fordítád  felém  az  arczodat :  "hogyan  van  !  jaj  nem 
tudom  tovább."  Én  aztán  megmondtam.  Mennyire  meg- 
tetszett ez  a  te  kis  imádságod  annak  a  jó  papnak  ;  de 
meg  a  jó  Istennek  is  :  mikor  a  dereglyéből  feladtalak 
a  gőzhajó  párkányán  álló  kapitánynak,  hogy  kiáltottad 
a  kezeiddel  tapsolva:  «jó  a  dolog!  jó  a  dolog!"  No 
hát?  Mi  ehhez  a  Földközi  tenger? 

Megrendeltük    másnap  reggelre  a  négyevezős  bárkát. 

Reggelre  azonban  nem  hogy  megenyhült,  vagy  meg- 
fordult volna  a  szél,  hanem  még  erősebb  lett  s  egészen 
keletinek  nyilatkozott.  Az  a  jó  azonban  volt  benne, 
hogy  az  esőfelhőket  mind  elverte  az  égről,  a  hegyek 
mögé. 

Valami  csodahatású  világításban  volt  a  táj ;  a  hegyek 
felé  futó  felhőket  megaranyozta  a  felkelő  nap,  a  felhők 
visszasugározták  az  aranyfényt  a  hegyoldalakra,  a  hegy 
átadta  a  völgynek  ;  olyan  volt  az,  mint  egy  aranyba  már- 
tott világ  :  aranyossá  vált  hóhegyekkel. 

Hanem  a  tenger  haragos  zöld  volt. 

23* 

Ma  nehéz  utunk  lesz  rajta. 

Azért  ínég  is  hozzá  készültünk.  A  vendéglős  fitthoni 
szokás  szerinti  útravaló  coUatiót  csomagoltatott  a  szá- 
munkra, a  mire  nagy  szükség  lehet  ilyen  nagy  expedi- 
tiónál.  Egy  szép  tízesztendős  fiacskája  gyönyörű  rózsa- 
csokrot hozott  búcsú-ajándékul  a  leányomnak  :  s  vala- 
mennyi zsebünket  megtömték  narancscsal.  Ellenben  a  co- 
gnacos  üveget  sem  feledtem  el  a  zsebembe  tenni.  így 
felkészülve,  neki  indulánk  az  útnak,  le  a  sziklabarlango- 
kon keresztül,  a  fövényöböhg. 

Innen  nyúlik  be  messze  a  tengerbe  egy  czölöpökre 
vert   híd,  melynél  a  bárkák  is  ki  szoktak  kötni. 

Ezúttal  a  tenger  túlcsapkodott  a  hídon.  Bárkánk,  a 
három  hajóslegénynyel,  ott  tánczolt  a  híd  közelében  :  szó 
sem  volt  róla,  hogy  itt  ki  tudjon  kötni.  A  negyedik  inat- 
róz,  a  ki  a  czókmókunkat  hozta,  annyit  meg  tudott  tenni 
nagy  mesterséggel,  hogy  köpenyeget,  táskát,  kosarat 
egyenkint  áthajigált  a  bárkába ;  de  már  minket  nem 
tudott  áthajigálni.  « Tempó  inverno»  dörmögé  fejcsóválva. 
Derék,  barnapiros  arczú  legény  volt.  Igazi  délolasz 
typus. 

—  Már  most  mit  csináljunk,  hogy  a  tenger  ő  felsé- 
génél tiszteletünket  tehessük?  —  Ma  nem  ád  audientiát? 

—  Dehogy  nem  ád.  Megyünk  a  «piccola  marina »-ba. 
Újra  fel  kellett  mennünk  a  sziklapartra  s  aztán  végig 

a  narancskertek  között    Sorrentoba.    Futólag  üdvözölve 
Tasso  márvány-szobrát  s  a  házat,  melyben  utolsó  mene- 

dékét  lelte,  letértünk  a  meredek  lépcsőzeten  a  sorrentoi 
kis  kikötőhöz.  A  bárkánk  már  akkor  régen  ott  várt  ránk, 
megelőzve  bennünket  a  tengeren.  Itt  igen  jó,  széltől 
védett  kőgát  van,  melyről  a  kisebb  csónakokba  szok- 
tak szállani.  A  nagy  kikötő  a  gőzösök  és  halászbárkák 
számára,  odább  van  a  nyugati  öbölben. 

Volt  egy  derék  jó  bárkánk,  kényelmes  és  tiszta, 
vitorlával  és  négy  evezőssel.  Beszálltunk  s  elindultunk 
Isten  hírével. 

Különösnek  tűnt  fel  előttem,  hogy  itt  az  evezősök 
nem  húzzák  a  lapátot,  mint  másutt,  hanem  tolják  szem- 
ben állva,  és  nem  háttal  ülve  a  csónak  orrával.  Ezért 
aztán  nincs  is  kormányosuk  :  az  evezés  módjával  adják 
meg  az  irányt. 

Minő  fölséges  kép  bontakozott  ki  nemsokára  előttünk  ! 
Sorrento  képe,  a  tenger  felől,  beválik  álomlátásnak. 
Egy  kővé  vált  phantasmagoria.  Azok  a  palotasorok,  me- 
lyek egvenesen  a  tengerből  látszanak  felemelkedni ;  mind- 
egyikből zegzugos  lépcsőtornáczok  vezetnek  le  egész  a  fö- 
vénypartig :  udvaraik  csupa  Semiramis-kertek,  némelyik- 
nek a  fundamentuma  egész  a  tengerbe  kiépítve,  torony- 
magas bástyafalra  könyökölő  rotundával ;  s  az  őssziklá- 
ban  a  természet  alkotta  barlangok.  A  mint  a  csónakunk 
végig  haladt  a  part  mentében,  a  mélyen  átlátszó  víz 
fenekén  ott  látjuk  heverni  a  hajdani  paloták  ledőlt  oszlo- 
pait. Beszédessé  vált  evezősünk  azt  mondja,  hogy  ez  ott 
alant  Torquato  Tasso  palotája  volt  :  mely  sziklaalapjával 

együtt  ledúlt  a  tengerbe.  Festői  szép  romok  koronázzák 
a  sziklákat  itt  amott :  istenek  templomai :  fényűző  ké- 
jenczek  palotái  hajdan ;  oszlopfejeiket  szépen  megőrizte 
a  tengerfenék,  a  hová  lekívánkoztak.  «Pollius  Félix »,  — 
« Neptunust),  « Hercules »  háza  volt  talán?  Végtől  végig 
az  egész  kinyúló  sziklanyelv,  mely  hosszú  partot  képez, 
egy  mythosnak  a  kővé  vált  elenchusa.  A  bemélyedő 
barlangokba  bejár  a  tenger  :  az  egyiket  a  népajk  Johanna 
királynő  fürdőjének  nevezi. 

S  a  sziklaparton  végtől  végig  harsog  a  háborgó  ten- 
ger hatalmas  orgonája  :  a  hullámok  négy  ölnyi  magasan 
csapkodnak  fel  a  sima  sziklákra. 

Idáig  csupa  gyönyörűség  volt  a  tengeri  csónakút ;  a 
bárka  himbálása  olyan  volt,  mint  a  bölcsőringatás. 
Hanem  aztán  a  mint  elhagytuk  az  előfokot,  s  elkerültük 
a  sirének  szikláinak  nevezett  bérczszigetet ;  s  kijutottunk 
a  nyilt  vizegyetemre  ;  ott  tudtuk  azután  meg,  hogy  mi  az 
a  tenger  f 

Fölséges  egy  látvány.  Egy  élő  istenség,  a  maga 
országában. 

A  legelső  érzés,  a  mi  előveszi  az  embert,  mikor  ezt 
a  láthatártalan  világot  látja  maga  előtt,  a  saját  semmi- 
ségének az  érzete,  a  tengeren  nincs  nagy  ember.  Hiába 
mondtad  azt  te,  világ  ura:  «Csesarem  vehis  !»  azért  a  te 
arczod    is    olyan    sápatag   volt,   mint  a  rabszolgádé. 

Mikor  látod  magad  felé  jönni  azt  a  hatalmas  élő 
hegyormot,  mely    amint  közelebb  jön,  eltakarja  előtted 

a  kilátást,  átlátszóvá  lesz,  mint  egy  üveghegy :  nincs 
előtte  menekülés :  csak  az  a  védelem,  hogy  azt  a  te 
dióhéj-járművedet  az  orrával  kell  a  hullám  dereka  felé 
fordítani.  Pillanat  múlva  már  ott  ülsz  a  nyergében  a 
Leviathánnak,  felkapott  sebesen,  s  azután  látsz  magad 
előtt  megnyílni  egy  homorú  völgyet,  mély,  sötétkék 
örvényt,  csónakod  lesikamlik  a  fenekére  gyorsan,  s 
akkor  egyszerre  eltűnik  előled  a  világ  :  börtönben  vagy, 
melynek  a  fala  víz.  Aztán  megint  fel  a  magasba.  Ez 
még  csak  a  fia  volt  a  hullámnak,  de  amott  jön  az  anyja ! 
Héj,  milyen  fodrot  tett  fel  a  kontyára !  Ez  már  nem 
vízhegy,  hanem  hegyláncz,  tajtékból  a  gerinczcsompói : 
a  nagy  fekete  fehér  sirályok  víjjongva  repkednek  előtte. 
Ez  már  nem  csak  felhajít  bennünket,  de  ágaskodtában 
fényes,  zöld  boltozatot  emel  a  fejünk  fölé,  s  keresztül 
csap  rajtunk. 

Hahaha !  Ez  jól  esett.  A  sirályok  visszakaczagnak. 

S  így  jön  egyik  torlat  a  másik  után. 

Hát  mikor  egy  felhő  támad  fel  a  láthatáron !  Az 
olyan,  mintha  a  tenger  mélyéből  szállna  fel,  s  jönne 
felénk,  hogy  mint  két  malomkő,  a  két  elem  szörnye 
összemorzsoljon  bennünket. 

A  hajósok  teljes  erejükkel  neki  feküsznek  a  lapátnak 
s  nyomják,  törik  a  hullámot,  egymást  biztatva,  meg 
az  utasokat:  nCorragio  per  voi,  maccaroni  con  formag- 
gio  per  me !»  ("Bátorság  nektek,  sajtos  makaróni  ne- 
kem!*) 

Hát  hiszen  meg  lesz  az  a  makaróni  con  formaggio,  csak 
a  corragio  kitartson  odáig. 

Hanem  hát,  szó  a  mi  szó,  mégis  csak  előveszi  az 
embert  lassankint  valami  szokatlan  megszontyolodás, 
mikor  az  a  hullám  hátán  való  táncz  huzamosb  ideig  kezd 
tartani.  Csak  még  sem  Balaton  ez  ! 

Egyszer  csak  elkezd  az  embernek  a  gyomra  gondol- 
kodni. 

De  mi  a  patvar  szüksége  van  a  gyomornak  arra, 
hogy  ő  gondolkozzék?  Az  ő  dolga  az,  hogy  emész- 
szen,  a  fej  dolga  a  gondolkozás.  Lássuk,  hogy  tudják-e 
capacitálni  egymást? 

Már  közel  három  órája  volt,  hogy  a  tengeren  evez- 
tünk, folyvást  szél  ellenében.  Capri  oldalvást  északnak 
esett,  s  még  olyan  távol  volt,  hogy  a  kék  silhouttejé- 
ből  a  házakat  nem  lehetett  kivenni.  Egész  odáig  fel 
kellett  eveznünk,  a  milyen  magasan  a  sziget  áll  ;  a  mi- 
kor aztán  a  hajósok  abba  hagyták  az  evezést,  kifeszítet- 
ték a  vitorlát ;  a  legvénebb  beállította  a  csónak  farába 
a  kormányt,  s  akkor  aztán  oldalt  fogva  el  a  szelet, 
vitorlával  haladt  a  sajkánk  felfelé,  Caprinak.  A  hullámok 
aztán  most  már  oldalt  tánczoltatták  a  hajónkat.  Ez  még 
alávalóbb  mulatság.  Meggyőződésem  szerint  a  tengeri 
betegségnek  a  baccillusa  a  félelem.  A  mint  megijed 
valaki,  már  benne  van  !  Tehát  nem  félni,  ez  a  prophyla- 
cticum. 

De    hát    hogy    is    lehetne    félni    a    tengeren  ?    Mitől  ? 

A  haláltól  ?  Hát  nem  vagyunk  e  philosophok  f  A  mi- 
nek meg  kell  történni,  az  megtörténik.  Ha  így  volt 
prsedestinálva  abban  a  nagy  könyvben,  abban  meg  kell 
nyugodni. 

A  haláltól  félni !  Hát  nem  vagyunk-e  költők  ?  Hány- 
szor magasztaltuk  fel  a  halál  dicsőséges  ábrázatát ;  s 
most  mikor  magunk  előtt  megjelen,  megrettenünk-e 
tőle  ? 

Egy  perezre  használt  a  philosophia  és  poézis :  az 
idegek  elcsendesültek.  Hanem  aztán  később  már  a  fej 
is  kezdett  kóvályogni. 

A  tatárba  is  !  Hát  elhagyott  bennünket  a  humorunk  f 
Nem  tudunk-e  tréfálni  ilyen  helyen  ?  Hát  mit  mond 
a  magyar  közmondás  :  (la  czigány  nem  hal  a  vízbe » 
(nem  lesz  belőle  hall  s  hát  mi  nem  tartozunk-e  a  dicső 
bohéméhez?  Megálljatok!  Egy  adoma  jutott  eszembe 
épen  most.  Ezelőtt  negyven  esztendővel  történt  az,  hogy 
a  budapesti  lánczhíd  oszlopaira  felhúzták  a  tartó  lánczo- 
kat,  Széchenyi  István  jelenlétében.  Tömérdek  nép  nézte 
e  látványt  a  két  partról.  Még  akkor  a  pesti  oldalon 
sem  volt  a  mai  kő-rakpart,  hanem  szemétlerakó  dombok. 
Ezeknek  az  egyikén  állt  Csernus,  később  1849-ben  a 
debreczeni  képviselőház  jegyzője.  Egyszer  csak  egy 
nagy  roppanás  hangzik  ;  a  vontató  gép  kereke  eltörött, 
mikor  már  a  nagy  emelö-láncz  egészen  fel  volt  vontatva 
a  középoszlop  magasságáig,  s  akkor  ez  az  egész  roppant 
ércztömeg    egyszerre    alázuhant   a   Dunába :    s   ez   által 

oly  óriási  hulláincsapást  idézett  elő,  hogy  a  kétfelé  csapó 
folyam  lesodorta  a  medrébe  a  parthoz  közel  álló  néző- 
ket:  többeket  úgy  kellett  mentöcsolnakokkal  kiszaba- 
dítani. Ezek  közt  volt  Csernus  is.  Mikor  partra  húzták^ 
tréfára  vette  a  dolgot,  idézve  a  latin  mondást :  «  Oiiem 
dii  pendere  jubent,  non  mergitur  aquis«  («A  kit  az 
Isten  akasztani  szánt,  nem  fullad  a  vizbe!»)  Minő  végze- 
tes profetia  volt  ez  !  Hát  nekem  elévült-e  ez  a  praero- 
gativám  ? 

No  ez  az  anecdota  nem  volt  épen  alkalmas  arra,  hogy 
a  gyomor  nyugtalanságát  megszüntesse. 

Ereztem,  hogy  az  orrom,  meg  a  fülem  kezd  hideg 
lenni. 

No  hát  mi  ez  ?  Félelem  talán  ?  Soha  sem  ismertem 
azt  (az  élet  miatt).  Hát  nem  vagyunk-e  keresztyének? 
Nem  hiszszük-e  a  túlvilágot?  Nem  tartjuk-e  szépnek, 
kívánatosnak  ?  Lám,  most  csak  egy  átlátszó  ablak  választ 
el  tőle.  Egy  perczig  tart  csak  a  hullámsírban  lefelé  s 
azontúl  fölfelé  az  égbe !  Hát  nem  derék  dolog  volna 
az:  «  Utána »  sietni;  dásd,  itt  vagyok  már;  nem  marad- 
tam el  sokáig ! » 

Aztán  a  fölséges  nemzetemnek  is  megtakarítanék  egy 
temetési  pompát ;  az  én  utolsó  járatomnál  nem  ta- 
posnák le  a  lovas  rendőrök  a  tisztelt  publicum  tyúk- 
szemeit. 

Olyan  szép  sír  a  hullám  ... 

No  ezzel  ugyan  megkönnyebbítettem  a  szívemet;  ha- 


nem  egyúttal  a  gyomrom  is  vágyott  a  megkönnyebbü- 
lésre. 

Kezdtem  az  eget  sárgának  látni,  a  tengert  pedig  ve- 
resnek. 

De  azért  sem  hagyom  magam  legyőzni. 

Ha  nem  használt  appellálni  a  phtlosophiára,  a  poézisre, 
a  humorra,  a  hitre,  még  van  egy  erősség. 

Mit?  Hát  nem  vagyunk-e  magyarok?  Hát  ezek  az 
idegenek  nevessenek  én  rajtam,  hogy  gyöngének  láttak  ! 

Egyszer  hallottam  egy  öreg  huszárőrnagytól  azt  az 
adomát,  hogv  a  franczia  háborúban  egy  magyar  huszár 
összeakadt  a  viadalban  egy  franczia  lovas  chasseurrel. 
Keményen  attakirozott  a  huszár,  de  a  franczia  is  vitézül 
ellenállt ;  nem  birta  legyőzni ;  ekkor  végső  nekitürközés- 
sel,  elkeríti  a  huszár  nagy  czifrán  :  « tarka  kutya  kurta 
karikára  kunkorodott  farka ! »  —  De  már  ezt  nem  tudta 
a  franczia  parírozni  sehogy  :  capitulált,  átadta  a  kardját. 

No  hát  nem  tudom-e  én  is  azt  a  huszár-tempót? 

Tarrrka !  etcaetera. 

Probavi  et  sucessit. 

A  chauvinismus  használt.  Azzal,  hogy  nemzeti  becsü- 
letkérdést csináltam  a  dologból,  csakugyan  szerencsésen 
elvertem  magamtól  a  tengeri  betegséget. 

Ajánlhatom  ezt  a  receptet  mindenkinek,  a  ki  hasonló 
helyzetbe  jut.  Csak  «azti>  a  fentebbi  huszármondást  kell 
jó  erősen  elkeríteni.  Azonban  hozzá  teszem,  a  mit  a 
falusi    kuruzsló    feljegyzett  a  hideglelés-gyógyító   töltött 

káposztáról:  hogy  ez    « kovácsnak  :  orvosság,  szabónak: 
halál  I) . 

Éppen  delet  harangoztak  Anacapriban,  mikor  a  Capri- 
sziget kikötőjében  partra  segítettem  a  leányomat.  No 
ugy-e,  hogy  "jó  a  dolog,  jó  a  dolog !» 


XIII. 

(Capri,  —  Tiberíus  palotája,  —  taczetták,  —  az  én  szivárványom.) 

Itt  vagyunk,  a  hol  a  világ  központja  volt  valaha. 
A  római  császárok  korát  látjuk  magunk  előtt.  Regény, 
világtörténet  és  mesemondás  !  Egy  nehéz  álom,  melyre 
irattekercsek  és  faragott  kövek  esküsznek,  hogy  igaz 
volt.  Itt  ezen  a  kis  magányos  szigeten  űzték  egymást  a 
viziói. 

A  világ  ura,  Tiberius  csesar,  tizenkét  palotával  ékesíté 
fel  e  kis  szigetmagányt,  mindegyik  egy  isten  nevét  vi- 
selte :  a  középső  volt  az  atya  istené,  Jupiteré.  Abban 
ő  maga  lakott:  a  földi  isten.  nDivisum  impérium  cum 
Jőve  Caesar  habét. »  (Osztva  az  országlás,  a  császár  és 
Jupiter  közt.i  Volt  módja  benne  istennek  lenni.  Diadal- 
mas seregei  a  világ  minden  népét  behódították  :  a  mi 
arany  a  három  világrészben  termett,  az  mind  ő  hozzá 
sietett,  hogy  az  ő  arczképét  viselve  térjen  vissza  a  né- 
pek közé.  S  tudott  az  aranynyal  bánni  isten  módra ; 
Ínséges  népnek  szórta  tele  kézzel,  ha  földrengés,  tűz- 
vész, árvíz  elpusztított  egy  várost  három  világrészre  ter- 
jedő birodalmában,  maga  felépítteté  újra ;    ha  éhinség  s 

a  vele  együtt  járó  pellagra  miserorum  sanyargatá  a  né- 
pet, hozatta  számára  gazdag  Egyiptomból  hajóteherrel  a 
gabonát  s  osztotta  ingyen.  Katonáinak  sisakján,  mell- 
vértjén  ragyogott  az  arany  és  ezüst ;  s  a  merre  a  kezét 
kinyujtá,  áldás  hullott  s  a  hová  a  lábát  letette,  paradi- 
csom támadt.  Halála  után  négyszáz  millió  forintnyi  kincset 
hagyott  utódaira.  —  Es  mégis  átkozott  lesz  a  neve,  a 
mig  csak  ember  emlékezete  tart. 

Leírni  nem  lehet,  suttogva  elmondani  csak  bizalmas 
embereknek,  négy  szem  között,  a  rémjeleneteket,  miket 
Róma  császárja  Capriban  végig  álmodott. 

S  a  rósz    álmoknak  még  roszabb  való  volt  a  szülője. 

A  császár  megosztá  a  hatalmát  (nem  Jupiterrel !  an- 
nak csak  (íjut,  ha  marad »)  Sejanussal  :  nevében  ez  ural- 
kodott a  világ  fölött.  Maga  is  egy  epopoeia  hőse  :  egy 
mythosi  dalia,  a  ki  egyszer,  midőn  a  földrengés  ott  lepte 
a  Caesart  egy  összeomló  porticus  alatt,  két  sámsoni  kar- 
jával fel  tudta  tartani  a  dűlő  oszlopot,  hogy  a  caesar 
fejére  ne  zuhanjon.  Ezt  a  daliát  megszerette  Tiberiiis 
fiának  Drususnak,  a  neje,  a  Venustól  minden  bájakkal 
felékesített  Livilla.  Drusus  —  a  világbirodalom  leendő 
örököse  —  nem  tűrte,  hogy  a  felesége  koronázza  meg 
elébb,  s  a  szép  asszony  szeme  előtt  ütötte  arczul  Seja- 
nust.  A  herculesi  hős  eltűrte  a  csesar  fiától  a  pofont ; 
de  megfizetett  érte  Livilla ;  görög  orvosával  lassan  elsor- 
vasztó mérget  adatott  férjének,  s  a  csesar  fia  éveken  át 
kínlódott,  míg  kiköhögte  a  lelkét.  A  szép  Livilla  aztán 

szerethette  Sejanust.  S  még  voltak  Rómában,  a  kiknek 
ez  nem  tetszett.  Főurak,  a  kik  még  tartották  a  hajdani 
erkölcsöt.  Ezeknek  mind  pusztulniok  kellett.  Árulkodás, 
titkos  és  nyilt  bevádolás  hurczolta  vérpadra  az  ország 
legnemesebb  fiait.  Sejanus  haragja  elől  csak  az  öngyil- 
kosság adott  menedéket.  Tiberiusnak  egész  nap  az  volt 
a  gyönyörűsége,  hogy  halálítéleteket  írjon  alá.  A  sza- 
badelvű írót  megégették  a  munkájával  együtt.  Tiberiust 
körülvette  a  hizelkedő  gyűlölet,  a  lábcsókoló  árulás ; 
mindenki  félt  tőle,  és  ő  mindenkitől.  Szomjúzta  a  vért, 
és  undorodott  tőle.  Kívánta  és  utálta  a  kéjt,  és  a  má- 
mort. 

Ez  a  kiváltságos  betegsége  a  hatalmasoknak ;  az  életuna- 
lom, a  világgyűlölet,  a  tehetetlen  vágy  hozta  őt  ide  Cap- 
riba. Mennyi  hihetetlent,  a  fényűzés,  a  pompa,  a  förte- 
lem  és  vérengzés  milyen  mesebeli  változatait  regélik  el 
kortársai,  minők  ez  elefántcsonttal  és  drágakövekkel  ki- 
rakott csarnokokban  éjjel-nappal  váltogatták  egymást. 
A  Trimalchio  által  leírt  dobzódó  lakomák,  a  szakács- 
művészetnek nem  remekei,  de  szörnyetegei,  miknek 
végén  a  terem  boltozatairól  illatár  permetezett  alá  a 
lakmározókra.  Mindennap  új  virág  hervadt  el :  nevezték 
rózsának,  vagy  szép  leánynak  ;  s  mikor  vége  volt  a  lako- 
mának, ledobták  a  legmagasabb  szikláról,  a  virágot  is, 
meg  a  leányt  is.  Csak  egy  ember  volt  az  élete  felől  biz- 
tos Capraeában,  a  csillagjós,  a  kinek  a  számára  a  caesar 
egv  holdboszantó   magas   csillagvizsgáló   tornyot   építte- 

tett ;  és  még  egy  állat :  egy  szelídített  óriáskigyó,  melyet 
minden  nap  maga  etetett,  s  ezzel  kísértette  magát  sétái- 
ban. Másnak  a  hűségében  nem  bízott. 

Es  Sejanus  még  itt  is  halálítéleteket  íratott  vele  alá. 
A  zúgolódók  fajtája  kifogyhatatlan.  Jó  időtöltés  volt,  új 
nemeit  a  kivégzésnek  találni  ki  a  számukra.  —  Tiberius 
még  mindig  nem  adta  meg  az  engedélyt  fia  özvegyének, 
Livillának,  hogy  Sejanushoz  nőül  mehessen  —  egész 
nyiltan.  —  Pedig  már  annyit  megöletett,  a  ki  útjában 
állt !  —  Végre  kitalálta,  hogy  ki  a  legfőbb  akadály : 
Agrippina  (nem  az  a  szebbik,  hanem  a  jobbikj,  Germa- 
nicus  szigorú  erkölcsű  özvegye.  Ezt  vádolá  be  a  Capri 
sziget  ura  előtt,  hogy  a  csesar  életére  tör.  Tanú  volt 
rá  elég :  aranyért  lehetett  kapni.  —  Tiberius  száműzé 
a  nemes  római  nőt  egy  puszta  szigetre  :  a  nyomorult 
lictor,  a  ki  hajóra  vitte,  a  hőslelkű  matronának  a  dula- 
kodás közben  kiütötte  az  egyik  szemét.  Szégyenében  és 
keservében  Agrippina  éhséggel  ölte  el  magát.  Ekkor 
aztán  czélhoz  jutott  Sejanus  ;  régi  nejét  eltaszíthatá  ma- 
gától s  Liviilát  elvehette  feleségül.  —  S  épen  ezzel  futott 
a  nemesis  boszuló  karja  közé.  —  Az  eltaszított  nő  fel- 
kereste Caprasában  a  caesart  s  elárulá  előtte,  hogy  Li- 
villa  volt  az,  a  ki  a  fiát  megmérgezteté  a  Sejanusnak 
adott  pofon  miatt,  —  és  még  annál  roszabbat  is,  hogy 
Sejanus  magát  a  caesart  is  meg  akarja  buktatni,  s  magát 
kiáltatni  ki  a  praetorianusok  által  uralkodónak.  Ez  jól 
talált.  A  capraeai  Jupiternek  még  mennykövei  is  voltak. 

Egy  reggel  Sejanus,  midőn  a  tanácsba  lépett,  a  csesar 
megbízottját,  Macrot,  találta  maga  előtt ;  a  ki  az  új  con- 
sul,  Regulus  által  felolvastatá  előtte  a  halálítéletét  ; 
melyet  Tiberius  adott  ki  kegyencze,  hatalmának  osz- 
tályosa ellen.  A  lictorok  Macro  hívei  voltak,  s  a  tegnap 
még  mindenható  zsarnok,  ma  mindenkitől  elhagyva,  meg- 
kötözve hurczoltatott  végig  Róma  piaczain,  s  láthatá  a 
börtönig  tartó  diadalutjában,  hogy  döntik  le  az  életé- 
ben emelt  szobrait  az  állványaikról.  Gyors  pere  volt. 
Még  az  nap  megfojtották  a  börtönében  s  aztán  kidobták 
a  testét  a  piaczra ;  ott  hevert  három  nap,  megrugdalva, 
megcsúfolva  attól  a  néptől,  mely  nem  rég  porban  csú- 
szott előtte.  Liviilát  elküldték  az  anyjához,  s  a  szigorú 
római  nö  a  lányát  (annyi  vérontásnak  okozóját)  éhhalál- 
lal  ölte  meg. 

Ekkor  aztán  megfordult  a  koczka.  Az  üldözöttekből 
lettek  üldözők.  A  kiknek  a  családja  gyászt  tartott  a  Seja- 
nus párthívei  által  megöletett  tagja  miatt ;  boszút  állt  a 
bukott  ellenség  hozzátartozóin,  s  újra  kezdődött  a  bevá- 
dolás,  árulkodás,  az  öngyilkosságok  és  kivégzések  szaka- 
datlan  sora.  Es  a  capraeai  uralkodónak  ismét  minden- 
napi foglalkozása  volt  a  halálítéletek  aláírása.  Volt  egy 
napja,  a  mikor  csoportostul  írta  alá  a  kivégzéseket :  egy- 
szerre  húsz    ember   számára.    Ez    már  igazán    ünnepnap 

lehetett.    Es  közben   folytak   a   természetcsúfoló  orgiák. 
Egy  napon  aztán  az  történt,  hogy  a  nagy   csillagvizs- 
gáló torony  magától,  minden  ok  nélkül  összedőlt,  maga 

JÓKAI :  Utazás  egy  sírdomb  körüL  25 

alá  temetve  az  astrologust  is.  « Gonosz  omen!»  • —  Még 
gonoszabb  ennél,  hogy  a  caesar  egyetlen  hű  barátját,  az 
óriás  kigyót  halva  találta  a  kerti  úton  :  a  holt  állat  szá- 
ján ki  s  be  jártak  a  nagy  veres  hangyák,  melyek  más- 
kor a  csesar  mulattatására  kikötözött  rabnőket  szoktak 
halálra  marni. 

A  csesar  megrettent,  érzé,  hogy  halála  órája  közel- 
get, futott  a  rém  elől  márványbörtönébe  :  fél  úton  ösz- 
szeroskadt.  Nem  használt  már  neki  semmi  csodaszer ; 
sem  baziliszk  szeme,  sem  czethal  ambrája,  sem  szűz  leány 
teje  ;  meg  kellett  ismerkednie  a  Styxszel. 

Hívei,  köztük  Macro,  összegyűltek  halálos  ágya  körül 
s  várták,  míg  átadja  lelkét  az  alvilági  kalauzoknak.  Ne- 
hezen   akart   ráállni. 

Mikor  már  meg  volt  halva,  még  egyszer  fölnyitotta 
a  szemeit  s  elkezdett  kiabálni  :  «nondum  moriar  !»  (dNem 
halok  még  meg !») 

—  De  bizony  csak  meghalsz !  —  monda  rá  hű  szol- 
gája, Macro,  s  letakarva  a  száját  vánkossal,  segített  neki 
jobb  létre  szenderülni. 

Aztán  a  szájába  dugta  az  obolust,  a  mivel  kifizetheti 
Charont. 

Jupiter  villájában  most  a  tehenek  bőgnek.  Tiberius 
palotájának  a  csarnoka  istálló.  A  hol  a  világ  ura  egykor 
a  legnemesebb  vért  pazarolta,  most  egy  tehenész  köpüli 
a  vajat. 

Itt  állok  a  magas   szikla  ormán,  melyet  a  népajk  ma 

is  Tiberius  «szökellójének»*  nevez.  Innen  taszították  alá 
a  megunt  kegyencznőket.  Még  a  későbbi  császárok 
alatt  is  egy-egy  szép  vétkező,  ki  a  római  aranyos  fiatal- 
ságot (és  a  gyémántos  öreg  trottyokat)  botrányos  módon 
csábitá  gonosz  életre,  ide  lett  küldve  a  Salto  di  Tiberiora. 

Alant,  ezer  láb  mélységben,  a  tenger  hullámfodrai 
jönnek  és  múlnak.  Ha  egy  követ  lehajítunk,  egy  sap- 
phicust  lehet  utána  elmondani,  míg  csattanása  felhangzik. 
Sapphicust?  Miért  jut  eszembe  épen  Sappho?  öt  is  így 
csábította  a  tenger,  mikor  a  szédítő  meredélyről  alá- 
tekintett. 

Ez  a  szédülés  a  magasban,  valami  emberfölötti  érzés. 
Nekem  elkezd  az  agyam  égni  s  a  szívemet  valami  kéj- 
teljes  fájdalom  csiklandja  ilyenkor. 

Egyszer,  nagyon  fiatal  koromban  történt  az,  hogy 
komáromi  hitsorsosaim  egy  roppant  magas  tornyot  épí- 
tettek, óriási  réztetővel.  Ekkora  kálvinista  torony  nincs 
a  világon  sehol ;  még  Debreczenben  sem.  Hanem  mikor 
a  három  öreg  harangot  feltették  a  haranglábakra,  s 
elkezdték  a  harangot  meghúzni,  akkor  vette  észre  min- 
denki nagy  rémülettel,  hogy  a  torony  csóválja  a  fejét. 
Alulról,  az  utczáról  lehetett  látni,  hogy  bókol  a  tetején 
levő  aranygombos  csillag  majd  délnek,  majd  északnak, 
mint  valami  sugár  jegenye    a    szélben.**  Azt  mondták, 


*  Nagybányai    szó:    «Pintye    Gregor   szökellőjen    (meredély,    a   melyről   alá- 
ugrott). 
**  Megnyugtatásul  mondhatom,  hogy  nem  soká  tartott  ez  az  ingadozás.  Valami 

hogy  az  valami  csodálatos  érzés,  olyankor  fenn  lenni 
a  mozgó  toronyban.  Hogy  ne  lopóztam  volna  hát  fel 
én  is,  hogy  megismerkedjem  vele.  De  ez  az  érzés  valami 
leírhatatlan.  Mikor  a  harangok  zúgó  bimm-bammja  mellett 
elkezd  az  alattunk  levő  szilárd  kőalap,  mint  perczinga, 
jobbra-balra  himbálni ;  az  alant  levő  házak  előre-hátra 
mozogni  látszanak.  Két  érzés  vesz  erőt  az  emberi  idege- 
ken egyszerre.  Rettegünk  az  égtől  s  vágyódunk  a  földre. 
Elfeledünk  mindent,  a  mi  a  világhoz  köt  bennünket.  Nem 
tudunk  semmit  s  szeretnénk  tudni  mindent.  Azt  hiszszük, 
hogy  szárnyaink  vannak  s  valami  úgy  biztat,  hogy 
repüljünk.  Egy  kimondhatatlan  vágy,  valami  ismeretlen 
gyönyör  után,  állja  el  minden  érzékeinket  s  úrrá  lesz 
felettünk.  Jó  szerencse,  ha  valaki  megragadja  a  kezün- 
ket. 

((Szálljon  már  le  onnan,  apus,  nézze  milyen  szép 
tazettákat  szedtem." 

((Igazán  szép  tazetták,  leányom.  Narcissus  Tazetta, 
Linné  szerint.  Nálunk  áprilban  nyilnak,  Capriban  már 
mostan. 

Itt  voltatok  mind  a  heten  f 

Még   nem    megyek.  Hátha  még  veszik   valami 

hasznomat  ide  alant.  —  De  bizony  mondom,  nem  jó 
lett  volna  ezt  az  utazást  Caprinál  kezdenem. 

Elhagyom  a  sziget  leírását ;  a  mit  az  enyimnél  avatot- 

okos  ember  kitalálta,  hogy  meg  kell  fordítani  a  haranglábakat,  szemben  a  tem- 
plom homlokfalával,  s  arra  megszűnt  a  veszedelem. 

tabb  tollak  annyiszor  és  oly  szépen  lerajzoltak.  Hiszen 
előre  megmondtam,  hogy  csak  magamról  fogok  beszélni. 

Még  a  (igrotta  d'azura",  a  tündérszép  kék  barlangról 
sem  szólok.  Különben  is  úgy  jártam  vele,  mint  Hody 
úr,  a  külföldet  bejárt  magyar  énekes-társaság  derék 
bassistája  a,  velenczei  dogé  palotájával.  Mikor  művészi 
kőrútjukban  a  lagúnák  városát  meglátogaták,  őt  is  fel- 
hívták társai,  hogy  menjen  velük  a  hírhedett  doge-palo- 
tát  megszemlélni:  «Nem  mék  biz  én  !»  —  monda  Hody 
úr  —   (I láttam  én  azt  már  panorámában." 

Egészen  épen  így  nem  történt  velem  a  dolog  ;  mert 
ámbátor  és  is  láttam  már  a  kék  barlangot  panorámá- 
ban ;  azért  mégis  elmentem  volna  bele,  hogy  színről- 
színre  lássam  ;  de  nem  lehetett :  a  tenger  nem  engedte  ; 
mikor  a  hullám  ilyen  magasan  jár,  nem  lehet  csónakkal 
belemenni.  S  eként  nekem  is,  a  gőzhajóval  jött  nápolyi 
angolokkal  és  muszkákkal  együtt,  kékbarlang-látatlan 
kellett  visszatérnem. 

A  kék  barlangot  különben  nagy  veszedelem  fenye- 
geti. A  fölötte  levő  telek  és  azon  épült  villa  egy  ameri- 
kaié. A  yankee  azt  tartja,  hogy  e  jognál  fogva  az  a 
darab  föld  egész  le  a  föld  központjáig  mind  az  övé, 
annálfogva  a  kék  barlang  is  az.  Capri  városa  ellenben 
a  saját  tulajdonának  vallja  a  barlangot.  E  fölött  per 
folyik.  Már  most  az  amerikai  azzal  fenyegetőzik,  hogy 
ha  a  biróság  ő  ellene  dönti  el  a  pert :  ő  a  maga  telkéről 
egy   nagy  lyukat  fúrat  le  a  barlangig ;  s  a  mint  abba  a 

világosság  felülről  behatol,  vége  van  minden  kék  dicső- 
ségnek. Megteszi,  a  mennyi  esze  van ! 

No  de  ha  nem  láthattuk  meg  a  kék  barlangot, 
kaptunk  helyette  valami  szebb  és  ritkább  látványt : 
egy  szivárványt  a  tengeren :  ilyenről  nincs  fogalma 
szárazföldi  embernek. 

Mikor  a  nápolyi  gőzhajóval  visszatértünk  (a  csolnakot 
üresen  eresztettük  vissza  Sorrentóba :  szép  volt  az,  de 
nem  kérek  belőle  másodszor),  Sorrentón  túl  utolért 
bennünket  egy  hatalmas  zápor ;  mely  Capri  felől  jött  : 
azonban  nem  sokára  elvonult  a  Monté  Angelo  felé,  s 
ekkor  kitűzött  a  bajaei  hegyek  mögül  a  leáldozó  nap. 
Erre  az  egész  égboltot  áthidalta  egy  ragyogó  szivárvány, 
a  minőhöz  hasonlót  én  nem  láttam  soha.  Valóságos 
« istenek  hídja ».  Nem  hét,  de  hetvenhét  szín  ragyogott 
abban,  és  olyan  lánggal,  hogy  a  belenéző  emberek 
arczába  viszsugárt  vetett  s  a  hol  az  egyik  szivárvány 
elvégződött,  megfordított  színsávjaival  kezdődött  a  máso- 
dik, és  így  fel,  fel  az  ég  végtelen  magasáig,  egyik 
fénykör  a  másikat  felváltva ;  s  aztán  ez  az  egész  csoda- 
tünemény visszatükrözött  a  tenger  felszínén  ;  úgy,  hogy 
egy  egész  teljes  «kör»  ragyogott  előttünk,  lánggal  égő 
minden  színpompában :  s  e  körnek  a  belső  szérűje 
olyan  volt,  mint  a  megolvadt  arany,  melynek  hát- 
teréből a  sorrentói  házak,  kertek  zománczszinekben 
tünedeztek  elé.  A  tenger  lecsendesült  volt  s  egész 
raja    a    vitorlás    halászbárkáknak   repdesett  fölötte,    s   a 

hogy  e  vitorlák  a  szivárvány  egyes  színein  keresztül 
lebegtek,  kékre,  zöldre,  sárgára,  pirosra  lettek  festve ; 
a  csodavilágítástól  beragyogott  arczok  úgy  tűntek  fel, 
mint  egy  más  világ  lakói. 

íme  az  én  lehetetlen  álmom  ! 

Csak  "őx  hiányzott  belőle.  —  Hátha  még  az  is 
megjön. 

Soha  életemben  ennél  szebbet  nem  láttam.  Es  ezzel 
bezárom. 

Most  már  vágyom  haza. 

Vágyom  az  íróasztalom  mellé. 

Ha  ezt  a  dolgot  megírtam  :  a  kéziratot  oda  teszem 
annak  a  síremléknek  a  fundamentumába,  a  melyet  meg- 
rendeltem a  számára :  ez  talán  tetszeni  fog  Neki.  — 
Az  írói  díjat  pedig,  a  mit  a  kiadómtól  kapok  érte,  felosz- 
tom azon  jótékony  nőegyletek  között,  melyeknek  ő  oly  hű 
tagja  volt ;  ez,  bizonyosan  tudom,  hogy  tetszeni  fog  Neki. 

